
JTroposuerat  clarissimus  Ordo  Philosophiae  'Theor. 
et  Litt.  Hum.  in  Academia  Lovaniensi  anno  1825 
quaestionem  hanc  : 

»  Dijudicetur  nobilis  illa  Romanorum  traditio , 
leges  XII  Tabularum  ab  Atheniensibus  esse  petitas ; 
ita  quidem  ut,  et  veterum  ea  de  re  testimoniis 
examinatis  et  indole  potissimum  ipsarum  legum 
explorata ,  statuattir ,  utrum  quae  illarum  cum 
Atticis  ac  Doricis  maxime  legibus  similitudo  repe- 
riatur,  ex  Romanorum  illius  aetatis  ingenio  ac 
moribus  queat  explicari ,  an  peregrinae  earum  ori- 
gini  sit  tribuenda." 

Misi  responsum  ad  illam  quaestionem  ,  ut  de 
praemio  certamen  inirem.  Praemium  cessit  VirO 
Cons.  Xaverio  Carolo  Eugenio  Lelievre.  Pla-* 
cuit  tamen  Ordini  scriptionem  meam  secundis  or- 
nare  honoribus. 

Commenialionem  praemio  ornatam  anno  1828 
se  accepisse  mihi  significarunt  Viri  Cl.  DEN  Tex 
et  van  Hall,  praeceptores  humanissimi.     Eam  per- 


legerunt,  et  postquam  meam  item  scriptionem  le- 
gendam  iis  praebuissem  ,  multum  iis  differre  inter 
se  visae  sunt  hae  commentationes ,  cum  argumenti 
pertractandi  ratione,  tum  ipsis  sententiis  etplacitis, 
ad  quae  ejusdem  argumenti  investigatio  scriptores 
duxisset. 

Haec  cum  ita  essent ,  et  cum  Ordo  philosopho- 
rum  et  literatorum  Lovaniensium  meam  quoque 
scriptionem  per  se  spectatam  praemio  dignam  ju- 
dicavisset ,  monuerunt  praeceptores,  ut  eam  typis 
describendam  curarem,  et  deinde  in  nostro  Athenaeo 
exercitii  causa  ad  publicam  disceptationem  propo— 
nerem. 

Cessi  Clarissimorum  praeceptorum  votis.  Scri- 
ptionem  edo,  qualem  eam  Lovanium  misi ,  additis 
tamen  et  emendatis  nonnullis  ,  quae  deinde  addi 
aut  corrigi  oportere  deprehendi.  Et  his  praemoni- 
tis  benevolum  lectorem ,  ut  aeque  et  benigne  de 
juvenili  hocce  specimine  judicet,  etiam  atque  etiam 
rogatum  volo. 

INTRODUCTIO. 


JLnde  a  superioris  saeculi  initio  (i)  quaeri  eoeptum  est, 
an  fides  revera  esset  habenda  Livio  ,  Dionysio,  aliis- 
que ,  qui  legatos  in  Graeciam  missos ,  et  leges  XII  ta- 
bularum  inde  petitas  esse  tradiderunt.  Graves  hac  de 
re  lites  inter  viros  doctos  sunt  agitatae.  Et  sane  quae- 
stio  summi  est  momenti.  Si  enim  attendimus  ,  quibus 
laudibus  tum  veteres  (2),  tum  recentiores  fere  omnes 
illas  leges  evexerint,  antiquitatis  studiosorum  maxime 
intersit  oportet  scire,  utrum  in  patrio  Romanorum  solo 
exortae  sint ,  an  vero  Graecorum  philosophiae  et  pru- 
dentiae  civili  debeantur.  Fuerunt  Romani  ille  populus, 
cujus  stupendam  potentiam  nunc  etiam  suspicimus,  cu- 
jus  victricia  semper  arma ,  quae  per  universum  fere 
terrarum  orbem  circumtulit ,  nunc  etiam  summam  nos- 
tram  admirationem  excitant.  Sed  non  minores  laudes 
consecuta  est  eorum  prudentia  civilis,  cujus  rei  nescio 
an    ullum    melius    afferri    possit     argumentum ,    quam 

(1)  Giambattista  Vico ,  Principi  di  una  scienza  nuova  in- 
torno  alla  natura  delle  nazione.  Napoli,  1725.  Germanice  inter- 
pretatus  est  W.  E.  Weber  ,  qua  editione  usi  sumus.  (2)  Loca , 
quae  huc  pertinent,  congessit  Gothofredus  in  quatuor  fontibus 
juris  ciuilis  apud  Ottonem  in  Thesauro  Jur.  Rorn.  Tom.  III.  p. 
67.  Vid.  etiam  quae  addidit  Otto  in  praefatione  ad  d.  Tom.  III. 
p.  22. 

omnium  fere  Europae  populorum ,  fugatis  medii  aevi 
tenebris  ,  in  recipiendo  Jure  Civili  Romano  consensus. 
Verum  enim  vero  quid  Romanis  ex  his  laudibus  super- 
est ,  si  XII  tabularum  leges  revera  e  Graecia  sunt  pe- 
titae  ?  »  Qui  nunc  quoque,"  ut  de  suo  tempore  ait  Li- 
vitts  (i),  »  hoc  immenso  aliarum  super  alias  acervata- 
»  rum  legum  cumulo,  fons  omnis  publici  privatique  est 
»  Juris."  Cur  tantae  sapientiae  laudes  tribuendae  De- 
cemviris ,  qui  sic  e  peregrinis  legibus  tantummodo  quas- 
dam  elegerunt? 

At  non  propterea  solum  ,  ut  de  Romanorum  pruden- 
tia  rite  existimare  possimus,  quaestio  illa  accuratius  per- 
tractanda  videtur;  aliud  accedit,  quod  idem  maximo- 
peie  suadet.  Antiquiores  scil.  Juris  Romani  interpretes 
in  XII  tabularum  legibus  restituendis  ita  saepius  sunt 
versati ,  ut  ad  exemplum  legum  Graecarum  vel  novas 
prorsus  leges  effingerent ,  vel  eas ,  quas  in  XII  affuisse 
jam  noveramus ,  ita  supplerent  et  emendarent ,  ut 
Graecis  legibus  prorsus  responderent  (2).  Imo  ulterius 
quidam  progressi  sunt.  Sic  fuerunt ,  qui  contra  Gel- 
lii,  Quintiliani  et  Tertulliani  auctoritatem  ,  legem  il- 
lam  de  debitoribus  nectendis  in  XII  Tabulis  fuisse  ne- 
garent ,  ob  eam  tantummodo  causam ,  quod  contrarium 
statuerat  Solon  (3). 

Cum  autem  quaestio  de  origine  XII  tabularum  ma- 
xime  a  collatione  legum  Graecarum  et  Romanarum 
pendeat,  quidam  difficultatem  moverunt,  eam  haud  fa- 
cile  dijudicari  posse ,    quia  nec  Solonis ,    nec   Decemvi- 

(1)  L.  III.  C.  54.  (2)  Vid.  Dirksen,  Uebersicht  der  bisherigen 
Versuche  zur  Iiritih  und  Ilerstellung  des  Textes  der  XII  Tafel- 
Fragmente.  Lipsiae  1824,  pag.  3o2,  Coll.  .nota  3y4b  et  Petito  in 
legibus  Atticis,  p.  543.  (In  Jurispr.  Rom.  et  Att.  Tom.  III.  Lugd. 
Bat.  1741).  Yide  eundem  Petitum  p.  189.  (3)  V.  Otto  d.  prae- 
fat.  pag.  23. 


rorum  Leges  integras  habemus  (i).  Nobis  vero,  insti- 
tuta  collatione,  quae  supersunt  reliquiae  abunde  sufficere 
videntur,  ut  satis  certum  de  quaestione  judicium  fera- 
mus.  Et  quidem  de  iis,  quae  de  XII  tabulis  supersunt 
nulla  potest  esse  dubitatio.  Sed  quaeri  possit,  utrum 
leges  illae  Atticae ,  quae  servatae  sunt  in  scriptis  ora- 
torum  ,  omnes  sint  Solonis ,  an  vero  recentioris  originis. 
Etenim  magnas  saepe  mutationes  subiisse  leges  Solo- 
nis,  apud  veteres  legimus  (2);  quae  si  jus  privatum 
etiam  spectaverunt,  vereor,  ne  temere  omnino  agam ,  si 
jus,  quod  ex  oratoribus  cognovimus,  ut  quaestionem  il- 
lam  dijudicem  ,  cum  XII  tabulis  conferam. 

Inprimis  iiic  nobis  attendenda  est  legum  recensio , 
quae  Euclide  archonte  est  absoluta,  quippe  qui  juris 
fons  tempore  oratorum  fuisse  videtur.  Ejectis  scil.  tri- 
ginta  tyrannis ,  per  quos ,  fixis  et  refixis  legibus ,  tur- 
pis  Solonis  axonibus  illata  est  labes,  publice  decretum 
est ,  ut  leges  recenserentur  ,  interea  autem  Athenienses 
legibus  Solonis  et  Draconis  uterentur  (3).  At  videtur 
illa  recensio  maxime  jus  publicum  spectasse,  quippe  quod 
pvaesentim  a  Tyrannis  illis  turbatum  fuerat.  Est  enim 
apud  Scholiasten  Aeschinis  apud  Wesselingittm  d.  1.  cita- 
tum  :  r>jv  ndrpiov  xo  Xirsiav  ruv  'A&yvcciav  sceirxXvtrxvrsq 
».  r.  A.  Juris  privati  fons  semper  Solonis  axones  fuisse 
videntur,  unde  etiam  Cicero  pro  Roscio  Amer,  G.  25: 
»  ejus  civitatis"  (Athenarum) ,  inquit,  »  sapientissimum 
»  Solonem  dicunt  fuisse  eum ,  qui  leges,  quibus  hodie 
»  quoque  utuntur  ,  scripserit." 

Quo  tamen  tutius  de  quaestione  judicarem,  non  tan- 
tum  eas  leges  ,  quae  aliquam  cum  Atticis  similitudinem 
habent ,  ex  ingenio  Romanorum  explicui ,    sed  praeter- 

(1)  V.  Terrasson  Hist.  de  laJurispr.  Rom.jt.  85.  (2)  V.  Wes- 
seling  in  praef.  ad  Petitum  pag.  5.  in  tinc  sq,  (5)  V.  Wesse- 
ling  :  d.  1.  p.  4. 

ea  integrum  Gaput  adjeci,  in  quo  universas  leges  XII 
tabularum  e.  patriis  Romanorum  moribus  petitas  esse 
ostendere  conatus  sum;  quo  Capite  etiam  praeterea  opus 
fuit,  ut  si  possem  refutarem  eorum  Doctorum  Virorum 
sententiam,  qui  leges  XII  tabularum  ab  Hermodoro 
confectas  esse  voluerunt. 

Caeterum  quaestio  mihi  pertinere  tantum  \isa  est  ad 
X  priores  tabulas;  nam  licet ,  si  leges  Graecas  descri- 
pserunt  legati,  secundi  uti  primi  anni  Decemviri  iis  uli 
potuerunt,  tota  tamen  Decemviratus  historia  aliud  mihi 
indicare  videtur.  Causa,  cur  Decemviri  iterum  crea- 
rentur ,  et  duae  posteriores  tabulae  adjicerentur ,  tum 
priorum  Decemvirorum  fuit  ambitio  (i),  lum  universe 
patriciorum  fraudes ,  qui  tribunorum  plebis  potestalem 
jam  abrogatam  restitui  nolebant  (2).  Revera  leges  non 
defuisse  ,  vel  potius  patricios  non  ideo  iterum  creari 
voluisse  Decemviros,  ut,  quae  deessent,  supplerentur,  vel 
illud  solum  probat,  quod  leges ,  quas  prioribus  addi- 
derunt,  prorsus  iniquae  fuerunt  (3),  unde  eas  magis  e 
Decemvirorum  libidine  fluxisse  ,  quam  e  patriis  mori- 
bus  aut  peregrini  populi  institutis  petitas  fuisse,  ultropatet. 

Nec  etiam  insunt  in  duabus  posterioribus  tabulis,  quae 
multum  ad  quaestionem  nostram  facere  videantur,  si  so- 
lam  excipias  legem  de  servo  noxae  dedendo,  quae  tam 
arcte  cobaeret  cum  lege  de  pauperie  quadrupedum,  ut, 
si  haec  e  moribus  potius  populi  Romani  ,  quam  e  Solo- 
nis  legibus  petita  esse  probetur,  etiam  verisimile  fiat,  il- 
lam  ex  eodem  fonte  manasse. 

(1)  V.  Livius  L  III.  C.  54  j>  vulgatur  rumor,  duas  deesse  ta- 
bulas"  Cf.  C  35  init.  (2)  Dion.  Hal.  L.  X.  C.  58  M  T£  32  fidXiqot 
wetcxv  uvToilq  TrpoeXscfai  Ttjv  $exupx'tecv »  %vij  ruv  $yft£tp%av 
xXTuXvfflS-"  (3)  V.  Cicero  de  Rep.  L.  II.  C.  37.  Dion.  Hal. 
L.  X.  C.  60.  Orosius  L.  II.  C  i3,  Zokaras  L.  VII  C.  18.  Tom. 
I.  p.  347.  Ed.  Paris.  1686. 


Quod  ad  historiam  literariam  quaestionis  attinet  (i), 
primus  Livii ,  Dionysii  aliorumque  leges  XII  tabularum 
e  Graecia  petitas  esse  tradentium  auctoritatem  impugna- 
vit  Giambattista  Vico ,  Italus.,  (anno  17^5)  qui  in  ope- 
re  jam  supra  citato,  p.  i53  sqq.,  legatos  in  Graeciam 
missos,  et  leges  inde  petitas  esse  negavit.  Animadverten- 
dum  tamen  est,  hunc  quidem  ingeniosum  et  doctum 
virum  sibi  non  satis  constitisse ,  cum  alio  loco  ,  nempe 
ejusdem  operis  p.  487  in  fine  sq.,  scribat,  censum  Servii 
Tullii  ,  quae  institutio  in  ipsa  urbe  exstitit,  causam  et 
fundamentum  fuisse  libertatis  publicae,  minime  vero 
XII  tabulas,  quae  Athenis    Romam  pervenerant. 

Viconis  sentenliam  deinceps  tuiti  sunt  :  Bonamy  ,  in 
tribus  dissertationibus  de  origine  XII  Tabb.  (anno  1735 
— 37)  (2)  ;  Gibbon,  History  of  the  decline  etc.  C.  44* 
(1788);  qui  legatos  Athenas  missos  esse  negat,  nec  quid- 
quam  Decemviros  e  legibus  Solonis  desumsisse  putat. 
Aliquam  tamen  vim  in  leges  Decemvirales  habuisse  statuit 
institutiones  civitatum  Magnae  Graeciae.  Et  eodem  fere 
temporeidem  fere  censuit  Ganassoni,  Italus,  in  dissertatione 
hoc  de  argumento  conscripta ;  porro  Levesque,  Histoire 
Critique  de  la  republ.  Romaine  (anno  1807)  Tom.  I.  pag. 
179  sq. ;  Niebuhr  ,  Romische  Geschichte,  Tom.  II.  p. 
67.  (A°.  181 2),  et  Wachsmuth,  die  Aeltere  Geschichte 
des  Rom.  Staates ,  p.  369.  (Halle  1819),  qui  Athenis 
legatos  non  fuisse  contendunt,  sed  quaedam  forte  e 
Magna  Graecia  juris  placita  allata  fuisse  putant ;  Wen_ 
ceslaits  Alexander  Macieiowski,  in  Historia  Juris  (1820  ; 
Edalt.  i825)  Per.  I.  2.  3.  et  in  Opusculis  (1823)  p.  102  sqq. 
omnia ,  quae  de  legatione  in  Graeciam  missa ,  et  de 
Hermodoro  apud  veteres  scriptores  narrantur,    tanquam 

(i)  Dequa  conf.   Tlwmis  IV.  p.  3o4s^.     (2)  Histoire  et  Me~ 
moires  de  VAcadSmie  royale  des   inscriptions    et  belles    lettres 
Tom.  XII.  Memoires  p.  27  5^. 

ficta  rejicit  (i).  Neque  aliam  sententiam  nuperriine  tuitus 
est  Xaveritjs  Gar.  Etjg.  Lelievre  in  Commentalione  de  le- 
gum  Xlltabularumpatria,  quapraemium  reportavitab  Or- 
dine  Litt,  hura,  in  Academia  Lovaniensi  anno  1826  (2). 

Contra  ,  veteres  historicos  defendunt  Damiani  ,-De/e.sa 
istoricd  delle  leggi  grecche  venute  in  Roma  contro  alla 
moderna  opinione  del  Giamb.  Vico.  Napoli ,  1736.  Ter- 
rasson  ,  histoire  de  la  Jurisprudence  Romaine,  Paris 
i^5o,  p.  82;  Stramigioli,  dissert.  intorno  al  transporto 
delle  Itom.  legge  del  XII  tavole  della  Grecia ,  Napoli, 
1791;  Abbas  Valeriami  ,  Leggedel  XII  Tavole  esami- 
nate  etc.  Milano,  1802  ;  Bouchaxtd  ,  Comment.  sur  la 
loi  des  douze  lables.  i8o3.  Torn.  I.  p.  i^sqq.  et  Sebastia- 
ni  Ciampi,  novum  examen  loci  Liviani  de  legatis  Athe- 
nas  missis  etc.  Wilna,  182 1. 

Etiam  Everardtjs  Otto  in  d.  praef.  ad  Tom.  III. 
Thesauri  p.  5  sq.  eatenus  Livio  aliisque  historicis  fidem 
habet,  ut  quaedam  e  jure  Graeco  maxime  Attico,  plu- 
ra  ex  antiquis  moribus  et  legibus  regiis  petita  statuat. 
Sed  videtur  vir  doctissimus  ignorasse  Viconem ,  eosque, 
qui  cum  secuti  sunt,  scriptores. 

Divisionem     disputationis    sic  instituemus : 

Capite  1°  testimonia  veterum  examinabimus,  ibique  age- 
mus  de  iis,  quae  tam  arcte  cum  ipsa  quaestione  cohaerent  , 
ut  a  se  invicem  divelli  nequeant,  de  legatione  sc.  in 
Graeciam  missa ,  et  de  Hermodoro  Epbesio.  Statuemus 
autem^hic,  quid  ex  his  soJis  testimoniis ,  omnibus  aliis 
argumentis  omissis,  de  quaestione  dicendum  foret. 

(1)  Prioris  operis  censuram  scripsit  Cl.  J-  van  Hall  ,  Bijdra- 
gen  lot  Eegtsgel.  en  Wetgeving,  Tom.  I.  pars  2.  pag,  238  sqq.; 
ubi  sententiam  hanc  tuetur,  legatos  quidem  in  Graeciam  missoses- 
se ,  at  leges  tamen  XII  Tabb.  vere  esse  Romanas.  Upusculorum 
censuram  v.  in  Thtmis  ou  Biblioth.  du  Juriscons.  Tom.  VI.  p. 
269  sqq.     (2)  In  Annal,  illius  Jcad,   1825-26. 


Capite  II0  Leges  XII  Tabb.  conferemus  cum  legibus 
Atticis,  ibique  ostendere  conabimur,  paucas  vel  nullas 
esse  leges  Decemvirales,  quae  cum  his  legibus  conveniunt; 
maximum  vero  inter  omnes  fere  intercedere  discrimen,  ut 
merito  dicas,  Deoemviros  non  curasse  leges  Solonis ,  quo 
tempore  XII  tabulas  conficiebant.  Ad  calcem  Capitis 
observaliones  quasdam  adjiciemus  ,  de  legibus  tum  Do- 
ricarum  tum  aliarum  Graecarum  civitatum. 

Capite  IIIQ  ostendere  conabimur  ,  quomodo  in  omni- 
bus  fere  conveniant  leges  XII  tabularum  cum  ipsis 
populi  Romani  moribus ,  quod  superiore  Capite  jam 
ostenderamus   de   iis  legibus,   quae  Atticis  sunt  similes. 


Caput  Primum. 


EXAMINANTUR   VETERUM   TESTIMONIA. 


§  i.     Proponuntur   veterum  testimonia. 

Liommunis  est  veterum  traditio  circa  A.  U.  C.  3oo  le- 
gatos  in  Graeciam  esse  missos,  qui  leges  inde  petie- 
runt,  quibus  deinde  ad  suas  legum  tabulas  conficiendas 
usi  sunt  Decemviri.  Scriptorum  loca  ,  quae  huc  perti- 
nent,  haec   sunt : 

Dion.  Halicarn.  L.  X.  C.  5i  ,  ubi  Romilius  in  Senatu: 
„Ke<pdXcttov  $4  iqiv  uv  vftTv  Ttttpctivu,  Trpea^etq  tXeadcu ,  rovq 
fiev  elq  rxq  'EAA>jv<5«$  vcoXetq  rocq  iv  'irctXiu,  roi)q  $2 
elq  'A^vctq-  oirtveq  uirvtadftevoi  crupct  ruv  'EAAijvwv  roi)q 
xpzriqovq  voycovq ,  xui  fjidXtqct  ro7q  Yjfierepotq  kpfiorrovruq 
fiioiq,  oiaovat  hvpo.'  —  Cap. 5a  :  u7rpeo-fieiq  U7ce^ei%hmciv  oi 
rovq  TTCtp  cEAA»jvwv  vofjcovq  Xvi^ofjcevoi,  "ZTToptoq  TloqoCfitoq ,  %cii 
"Zepovtoq  "ZovKTtixtoq  ncci  AvXoq  MdXXtoq." — C.  54:  „  iv  2$ 
ru  uvru  icctipu  Ttupeyivovro  U7tb  re  Abyvuv,  xxi  ruv  iv 
'IrctXofq  'EAAjjv<2wv  7toXeuv  oi  Ttpea^stq  (pepovreq  rovq  vofjtovq" 
C.  56,  Decemviri  creati  „  rpelq  re  ol  xofiiauvreq  Ttupu  ruv 
'EAAwuv  rovq  vofjtovq." — C  5^:  ,,  ovrot  oiletcu  uvlpeq  avyypd- 
•fyctvreq  vifiovq  itcre  ruv  *EAA>jv<xwv  vSfcuv,  xcu  7tupu  ruv 
a(piah  ctvrolq  ccypd(puv  iQtaftuv  k.   r.  A." 

Livius,  L.  III.  C.  3i.  «  Cum  de  legibus  conveniret, 
de  latore  tantum  discieparet,    missi   legati  Atbenas  Sp. 


Posthumius  Albus,  A.  Manlius ,  P.  Sulpicius  Cameri- 
nus,  jussique  inclitas  leges  Solonis  describere,  et  alia- 
rum  Graeciae  civitatum  instituta,  mores  juraque  nosce- 
re."  Cap.  32.  »  Jam  redierant  legati  cum  legibus  Atti- 
cis."  —  C.  33.  »His  (septem  sc.  jam  electis  decemviris) 
proximi  habiti  legati  tres ,  qui  Athenas  ierant,  simul 
ut  pro  legatione  tam  longinqua  praemio  esset  honos ; 
simul  peritos  legum  peregrinarum  usui  fore  credebant." 

Porcius  Latro  ,  in  Declam,  in  Catilinam  C.  20,  de 
lege  agens  in  XII  tabulis  ,  qua  coetus  noeturni  prohi- 
biti :  »  Majores  olim  nostri ,  sapientissimi  homines  ,  et 
sine  dubio  gravissimi ,  num  leges  e  Graecia  per  legatos 
suos  accersendas  esse  putarunt,  quibus  hanc  imperii  ma- 
gnitudinem  perpetuo  stabilirent,  ut  tu  homo  recens  se- 
veritate  illarum  cum  barbatulis  tuis  abutereris?'' 

Tacitus,  Ann.  L.  III.  C.  27.  «  Creali  decemviri,  et 
accitis,  quae  usquam  egregia ,  compositae  XII  Tabulae." 

•  Plinius,  Epist.  L.  VIII.  Ep.  24,  ad  Mummium  in 
Graeciam  missum :  »  Habe  ante  oculos ,  hanc  esse  ter~ 
ram,  quae  nobis  miserit  jura,  quae  leges  non  victa  ac- 
ceperit ,  sed  petentibus  dederit ,  Athenas  esse ,  quas 
adeas ,  Lacedaemonem  esse ,  quam  regas.''' 

Florus  ,  Lib.  I.  C.  24.  «  Allatas  e  Graecia  leges  X 
principes  lecti,  jubente  populo,  conscripserant  etc." 

Gellius,  Noct.  Alt.  L.  XX.  C.  1.  »  Orta  mentio  est 
legum  Decemviralium.  Eas  leges  Sext.  Caecilius  ,  in- 
quisitis  exploratisque  multarum  urbium  legibus ,  ele- 
ganti  atque  absoluta  brevitate  verborum  scriptas  dice- 
bat." 

Pomponius  ,  in  fr.  2  $  4'  D.  rfe  O.  /.  1.  2  »  Placuit 
publica  auctoritate  Decem  constitui  viros  ,  per  quos  pe- 
terentur  leges  a  Graecis  civitatibus,  et  civitas  fundare- 
tur  legibus." 

Dio  Cassius,  L.  44.  p,  285.  Ed.  Stephani   1592,  ubi 

Cicero  in  Senalu  ,  de  Athenis  :  ,,  nxp  tj$  ov%%  {ol  trdrepsq 
ypSjv  £7rxyxysff{l!ii   rnxq  v&(tov$  a.7tvfciMu.v  x.  r.  A." 

Eusebius  in  Chronico.  »  Romani  per  legatos  ab  Athe- 
niensibus  jura  petiverunt ,  ex  quibus  XII  tabulae  con- 
fectae." 

Victor  ,  de  viris  illustribus  C.  21.  »  Populus  Ro- 
manus  Decemviros  legibus  scribendis  creavit ,  qui  eas 
ex  libris  Solonis  tralatas  XII  Tabulis  exposuerunt." 

Ammianus  Marcelmnus  L.  XXII.  C.  ult.  »  Et  Solon 
sententiis  adjutus  Aegypti  Sacerdotum,  latis  justo  mo- 
deramine  legibus  ,  Romano  quoque  juri  maximum  ad- 
didit  firmamentum." 

Symmachcs  Epp.  L.  III  Ep.  ii.  »  Arma  a  Samniti- 
bus,  insignia  a  Tuscis,  Leges  de  lare  Lycurgi  et  Solo- 
nis  sumseramus." 

Augustinus  de  Civ.  Dei,  L.  II.  C.  16.  «  Si  autem  a 
Diis  suis  Romani  vivendi  leges  accipere  potuissent ,  non 
aliquot  annis  post  Romam  conditam  ab  Atheniensilms 
mutuarentur  leges  Solonis ,  quae  tamen  non ,  ut  acce- 
perunt ,  tenuerunt ,  sed  meliores  et  emendatiores  facere 
conati  suntj  quamvis  Lycurgus  Lacedaemoniis  leges  ex 
auctoritate  Apollinis  se  constituisse  confinxerit ;  quod 
prudenter  Romani  credere  noluerunt,  propterea  non 
inde  acceperunt." 

Servius  ad  Aen.  VII.  v.  6g5.  »  Faliscos  aequos  di- 
cit  Virgilius  i.  e.  justos,  quia  P.  R.  missis  Decemviris 
ab  ipsis  Jura  ^Fecialia ,  et  nonnulla  supplementa  XII 
tabularum  accepit,  quas  ab  Atheniensibus  habuerunt." 

Orosius  L.  II.  C  18.  »  Legati  ad  Athenienses  pro- 
pter  Solonis  leges  deferendas  missi  exspectantur."  Et  dein- 
de:  »  potestas  Consulum  Decemviris  tradita  constituen- 
darum  legum  Atticarum  gratia." 

Cassiodorus  in  Chronico.  »  Legati  Athenas  missi  ad 
describendas  leges." 

Isidorus  L.  V.  Orig.  C.  i.  »  Populus  Romanus  De- 
cemviros  legibus  scribendis  creavit,  qui  eas  ex  libris 
Solonis  tralatas  XII  Tabulis  exposuerunt." 

Zonaras    L.    VII.   C.  18  Tom.  I.  p.    346.      (Vuftxiot) 

rpetq  avSpxq  hq  rijv  'EAAaJat  Stct  toi)$  vofiovq ,  xcti  rx 
7rxp  exeivotq  sto  TreTrbutyxctt' 

Referri  huc  etiain  forte  potest  Justinianus  in  §  10 
Inst.  de  Jure  Nat.  Gent.  et  Civ.  »  Et  non  inelcganter 
in  duas  species  Jus  Civile  distributum  esse  videtur , 
nam  origo  ejus  ab  institutis  duarum  civitatum  ,  Athe- 
narum  scil.  et  Lacedaemoniorum  fluxisse  videtur.  In  his 
enim  civitatibus  ita  agi  solitum  erat,  ut  Lacedaemonii 
quidem  magis  ea  ,  quae  pro  legibus  observabant,  me- 
moriae  mandarent,  Athenienses  vero  ea,  quae  in  legi- 
bus  scripta  comprehendissent,  custodirent." 

Ciceronem  pro  Flacco  C.  26 ,  qui  generalius  dixit , 
et  Athenaeum  Deipnos.  L.  VI.  C.  21,  huc  non  referri 
posse  puto. 

Loca  haec ,  praeter  illa  Plinii  in  Epist.  et  Dionis 
Cassii,  omnia  apud  Gothofredum  inveniuntur  d.  1.  p.  61 
sqq.  Addendus  nobis  ,  qui  Gothofredum  adhuc  latuit , 
Lydus  de  Magistratibus  pop.  Rom.  Apud  quemL.  I  C. 
34,  haec  leguntur :  „  Txloq  0  vofibypx^oq  fJterx  rijv  ruv 
Kvxtqupuv  rijv  Se  SexxvSptKvjv  xvxtpepet  pviuxat  7rpoq  spfiyveixv 
Tovroiq.  jroAAfo  2£  Gvyxfiasus  ruv  vbuuv ,  oTct  uy  ypciuuxat 
rehetuivuv  ex  ryq  ruv  u,p%bvruv  xcti  rov  Svjuov  hxQopctq, 
Soyuxrt  xotvto  ryq  $ovXyq  xxi  rov  Syiuov  Tr&vreq  uev  ol 
'&,p%ovreq  extvyfaffxv ,  Sixx  Ss'  ubvotq  uvSpctct  rviv  (ppovriSx 
ryq  TroXtreixq  ?rxpi$Offxv.  Avrot  Se  qiXXovfftv  {y  Iqopix  Cpviffiv) 
etq  A&yvxq  "Zirovpiov  Tloqovuiov,  AvXov  Mcipxiov  xxi  YlovirXtov 
'ZovX7rixtov ,  euq  xxi  ro\)q  Xenrouivovq  'A&vjvxiuv  vbuovq  rxtq 
SixxSiXrotq  avxXcifiufftv ,  Sixx  TrpoefytbXer*  0  Syuoq  'civSpx^ 
x.   r.  A. 

Mirus    etiam    notandus    est    ejusdem  Lydi  error ,  qui 

legationem  sub  Tarquiuio  Superbo  Delpbos  missam , 
cum  hac  nostra  Jegatione  confundit.  Vide  L.  I.  C.  3i, 
ubi  haec  de  Bruto  :  Uq  h  PpxSvvuv  'AMvyirt  a  ia  rovq 
v6[tov  q ,  ffvv  /«er  ctvrov  vrpoq  rovro  qu.Xuatv  i%b  Papcctuv 
x.  r.  A.  De  locis  Cicebonis  aliorumque ,  in  quibus  cer- 
tae  quaedam  leges  e  Solonis  legibus  repetuntur  infra 
dicemus  §  5.  Nimium  tribuere  videtur  tum  Bona- 
my  (i),  tum  Terrasson  (2)  loco  Gellii  ,  ubi  narrat 
hic  (3) ,  se ,  cum  versus  Ennii  citaretur  ,  in  quo  occur- 
rebat  vocabulum  proletarius,  Ictum  quendam  rogavisse, 
quid  significaret  illud  vocabulnm ,  quod  Ennius  e  XII 
tabulis  acceperat  j  illum  autem  respondisse  :  se  illud  scire 
debere,  si  Jus  Faunorum  et  Aboriginum  didicisset.  Non 
enim  proprie  accipiendus  hic  locus ,  ut  fecerunt  illi , 
quasi  ex  illorum  populorum  legibus  desumtas  esse  leges 
XII  Tabularum  voluerit  Jctusj  alludit  tantum  ad  ve- 
tustatem  legis  Decemviralis  et  ad  obsoleta,  quae  in  ea 
occurrunt ,  vocabula. 

J  2.     De  auctoritate  horum  testimoniorum  et  de 
fontibus  unde  petita  esse  videantur. 

In  quaestione  an  auctori,  historiam  temporum  nar- 
ranti ,  a  sua  aetate  remotissimorum  ,  fides  habenda  vel 
neganda  sit ,  inprimis  attendi  oportet ,  quinam  sint  fon- 
tes,  unde  sua  hauserit.  Si  enim  per  se  ita  se  habent 
illi  fontes ,  ut  digni  nobis  videri  debeant ,  quibus  fideni 
Jiabeamus  ,  alia  eaque  gravissima  accedere  debent ,  an- 
tequam  iis  fidem  negare  audeamus.  Hujus  loci  non  est 
critice  in  universae  historiae  Romanae  fontes  inquirere ; 
sed  de  fontibus  ,  unde  traditio ,  de  qua  agimus  ,  petita 
esse  videatur  ,  tantisper  nobis  dicendum  erit. 

Scribendi   ars  jam    pridem  Romae  adfuit.  Vid.  Suet. 

(1)  Dissert.  sur  Torigine  des  XH  Tables  d.  1.  p.  47.  (2)  d. 
1.  p.  81.     {5)  Noct,  Att.  L.  XVI.  C  10. 

in  fespas.  C.  8  (i),  et  alia  argumenta  apud  Wachs- 
muth  d.  1.  pag.  i  sqq.,  quibus  hoc  addam,  quod  certe 
non  -video,  quomodo  census  Servii  Tulli  perfici  potuis- 
set ,  sine  provecta  satis  scripturae  notione.  —  Ab  initio 
etiam  confecti  fuerunt  pontificum  annales  maximi,  »  in 
quibus  res  omnes  singulorum  annorum  ,  mandabat  lite- 
ris  pontifcx  maximus."  Verba  sunt  Ciceroms  de  Orat. 
L.  II.  C.  12,  unde  nescio,  cur  eorum  originem  a  pugna 
demum  ad  lacutn  Regillum  repetat  Niebuhr  (2).  Licet 
enim  verum  esset  ,  prodigia  ante  haec  tempora  non  me- 
morari  (3),  nihil  tamen  hoc  ad  rem  faceret ,  cum  omnes 
res  secundum  Ciceronem  1.  c.  in  iis  consignarentur. 
Fuit  igitur  in  iis  procul  dubio  etiam  conscripta  historia 
temporum ,  in  quae  legatio  in  Graeciam  missa  et  De- 
cemviratus  incidit.  Minime  profecto  confectio  XII 
Tabularum  ita  se  habuit ,  ut  tanquam  res  minoris 
ponderis  in  annalibus  oraitteretur.  Ex  his  igitur  pe- 
tita  videntur  ,  quae  apud  Livium  et  Dionjsium  de  hac 
re  narrantur.  Obstat  locus  Livn  L.  VI.  C.  1,  ubi  ple- 
raeque  literae  et  monumenta ,  urbe  a  Gallis  incensa,, 
interiisse  dicuntur  ;  sed  non  multum  ex  illo  loco  contra 
nostram  sententiam  effici  posse  ,  propterea  maxime  pu- 
taverim ,  quod  addidit  illud  :  pleraeque ,  unde  si  aliqua 
traditio  occurrit,  cujus  effingendae  causa  nulla  adfuisse 
potest ,  tuto  eam  veram  esse ,  et  ex  illis  annalibus  pe- 
titam  statuere  licet  ,  praecipue  si  historicae  fidei  vesti- 
gia  in  ipsa  traditione  adsunt.  Praeterea  plurima  monu- 
menta,   e  temporibus ,  quae  Gallicum  incendium  prae- 

(l)  »  Instrnmentum  imperii  pulcherrimum  ,  quo  continebantur 
paene  ab  exordio  urbis  Scta  etc."  (2)  d.  1.  Tom.  I.  p.  177.  In 
edit.  II.  quae  demum  post  conscriptam  hanc  disputationem  prodiit 
anno  1827,  Tom.  I.  p.  257,  etiam  alia  in  Annalibus  maximis  con- 
signata  fuisse  confitetur.  (3)  V.  tamen  Wachsmuth  ,  1.  c.  pag. 
g  et  10. 


cesserunt,  reliqua  a  veteribus  commemorantur  ,  ut  foedus 
mercatorium  cum  Carthaginiensibus  (i);  antiqua  tabu- 
la ,  in  qua  consignatus  annus  Romae  conditae  (2) ,  et 
complura  alia,  quae  vide  apud  Wachsmtjth  p.  i  sqq.  Imo 
ipsos  maximos  annales  anni  U.  C.  35o  commemorat 
Cicero  (3) ,  qui  annus  fuit  decimus  quintus  ante  incen- 
sam  a  Gallis  urbem.  Nescio  igitur  an  hac  in  causa 
Livio  ,  fontium  minime  diligentissimo  conquisitori  (4), 
plane  fldes  sit  habenda.  Ut  ipse  narrat  (5)  ,  sacra  a 
caede  et  incendio  procul  sunt  ablata,  parte  Caere  de- 
"vecta,  parte  in  ipsa  urbe  defossa.  Si  autem  attendi- 
mus  ,  quam  arcte  illi  annales  a  Pontijicibus  maximis 
confecti ,  cum  sacris  necessario  cohaerere  debuerint  , 
verisimile  omnino  fit,  etiam  hos  fideli  custodia  asserva- 
tos  fuisse ,  praesertim  cum  in  ipsa  Pontificis  maximi 
domo  servati  fuisse  videantur;  certe  eos  ibi  in  albo  por- 
pulo  cognoscendos  propositos  esse  scribit  Cicero  (6). 
Eos  in  Capitolio  servatos  esse  e  loco  Suetonii  in  Ve- 
spasiano  C.  8  (7) ,  effici  non  potest.  Longe  enim  alia 
ratio  esse  debuit  Sctorum,  plebiscitorum,  foederum  caet., 
quae  ibi  diu  post  Gallica  tempora  in  Capitolio  confla- 
grata  esse  narrantur.      Haec  enim  magis  remp.    specta- 

(1)  V.  Polyb.  L.  III.  C.  22.  (2)  Dion.  Hal.  L.  I.  C-  74. 
(3)  De  Rep,  L.  I,  C.  16.  Merito  mireris  Niebuhrium  (Ed.  alt. 
Tom.  I,  p.  258  sq.)  ex  ipso  illo  Ciceronis  loco  efficere,  tempore 
Gallici  incendii  periisse  annales  maximos.  Cf.  Emend.  et  Add.  ad 
Ed.  II.  Hist.  Rom.  separatim  editae  1828,  ubi  annum  355  U.  C. 
apud  Cic  d.  1.  legendum  esse  ex  astronomicis  virorum  quorundam 
doctorum  computationibus  statuit  Niebuhr.  (4)  Vid.  Wachsmuth 
p.  34  sqq.  (5)  L.  V.  C.  3o  et  4o.  (6)  de  Orat.  L.  II.  C.  12. 
(7)  n  Aenearumque  tabularum  tria  millia ,  quae  simul  conflagave- 
rant,  restituenda  suscepit,  undique  investigatis  exemplaribus ;  in- 
strumentum  imperii  pulcherrimum ,  quo  continebantur  paene  ab 
exordio  urbis  SCta ,  plebiscita  de  societate  et  foedere  et  priviiegio 
universe  concessis." 

bant ,  et  hinc  etiam  a  Civilibus  raagistratibus  in  Capi- 
tolio  servabantur  (i)  Animadvertendum  tamen  est  e 
Suet.  ].  c.  constare  exemplaria  adfuisse ,  unde  verisimile 
fit,  etiam  Pontificum  annales  descriptos  fuisse  ,  quorum 
non  minor  sane  erat  usus  ,  quam  antiquorum  illorum 
Sctorum. 

In  libris  linteis  et  magistratuum  etiam  forsitan  nomi- 
na  saltem  Legatorum  et  Decemvirorum  consignata  fue- 
runt.  Videntur  enim,  quatenus  e  locis  ,  qui  nobis  su- 
persunt ,  in  quibus  eorum  mentio  fit  ,  nomina  maxime 
magistratuum  continuisse  (2). 

Cavendum  est ,  ne  nimium  tribuamus  familiarum  me- 
morabilibus  ,  ut  ita  dicam,  in  quibus  praecipuum  locum 
obtinuerunt  laudes  funebres  ,  quippe  quae  saepius  ficta 
erant ,  et  plurimis  in  bistoria  mendis  locum  dede- 
runt  (3).  Nec  tamen  hinc  efficiendum  est,  nominailla 
legatorum  et  totam  legationem  prorsus  ficta  esse  et  ex 
illis  familiarum  monumentis  petita.  Nam  quae  fictiones 
in  iis  erant,  inserviebant  ad  evehendas  majorum  lau- 
des  ,  unde  falsi  triumphi  ,  plures  consulatus  ,  genera 
falsa,  falsi  imaginum  tituli  in  iis  habebantur  (4).  Le- 
gatum  vero  missum  esse  ad  leges  describendas,  minime 
res  erat  tantae  laudis  ,  ut  illud  falso  parenti  cuidam 
tribuere  voluissent  posteri. 

E  pontificum  annalibus  aliisve  hujus  modi  fontibus  , 
aut  certe  ex.  annalium  scriptoribus  recentioribus ,  qui 
sua  inde  petierant,  hausisse  videntur  Dionysius  et  Li- 
vius.  Tacitus  autem,  Plinius  etDio  Cassius  ii  quidem  erant, 
qui  et  ipsi  genuinos  fontes  adire  potuerunt  ;  in  hac  ta- 

(1)  V.  Suet.  in  Aug.  C.  g4.  Polyb.  L.  III.  C  26 ,  Pomp.  1.  2, 
§  21  D.  de  Or,  Jur.  (2)  V.  Liv.  L.  IV.  C.  7.  et  20  Coll. 
Wachsmuth,  pag.  11.  (5)  V.  Cic.  in  Bruto  C.  16.  Livius  L. 
VIII.  C.  4o.  Pltjtarchus  in  Numa  C.  1.  (4)  V.  Cic.  et  Liv. 
11.   cc. 


men  re,  quam  obiter  attigerunt,  potius  communem 
traditionem  secuti  videntur.  Hoc  vero  ex  illorum 
scriptorum  testimoniis  constat,  communem  illam  tra- 
ditionem  etiara  confirmatam  fuisse  iis  annalibus  et  scrip- 
tis,  quae  et  ipsi  Jegerant;  quod  praesertim  in  Plinio 
observatu  dignum  est ,  cui  sc.  avunculus,  qui  quod_ 
cunque  legeret  excerpere  solebat,  160  commentarios 
opistographos  et  minutissime  scriptos  reliquerat  (1). 

Caeteri  fere  vel  communem  traditionem  secuti  sunt, 
vel  ex  aliis  historicis  sua  descripserunt. 

Verbo  dicendum  restat  de  testimonio  Servii ,  qui 
etiam  a  Faliscis  quaedam  XII  tabularum  supplcmenta 
petita  esse  narrat.  Nullus  aliorum  hisloricorum  Falis- 
cos  commemorat.  Quid,  si  illa  traditio  exinde  exstite- 
iit ,  quod  plura,  quae  rem  sacram  spectant,  ab  Etrus- 
cis  mutuati  erant  Romani  ? 

TJniverse  igitur  de  veterum  testimoniis  circa  quae- 
stionem  nostram  dicendum,  quod  de  omnibus  eorum 
traditionibus  verum  putamus ;  sc.  nobis  non  licere  eas 
reiicere,  nisi  certissima  adsint  ficlionis  vestigia.  Cum 
autem  viderent  nonnulli  viri  docti,  verum  esse  non 
posse ,  leges  XII  tabularum  e  Graecis  legibus  esse  pe- 
titas  ,  quia  nihil  fere  secum  invicem  commune  habent, 
necessario  etiam  totam  legationem  tanquam  fictam  reji- 
ciendam  esse  putaverunt  ;  quod  tamen  necessarium  non 
esse,  jam  latius  nobis  erit  probandum. 

S    3.       Quid  de   legatione  in  Graeciam  missa 
existimandum  sit. 

•Fontes     illi ,     quibus     Livii     et     Dionysii    auctoritas 

hac  in  causa  niti  videtur  ,    probant  tantummodo ,  lega- 

tos  missos  fuisse  ;    leges  vero  XII  Tabb.  e  Graecis  Jegi- 

bus  esse  petitas  minime  inde  constat;  contrarium  e  colla- 

(1)  V.  Plinius  Epist.  L.  III.  Ep.  5. 

tione  legum  Graecarum  ct  Romanarum  ostendere  cona- 
bimur.  Qui  autem  fieri  possit,  ut  prius  verum  sit, 
posterius  antem  facile  rejici  possit ,  hoc  et  sequentibus 
§§  videbimus.  Quod  tamen  ut  rite  procedat,  res  paullo 
altius  est  repetenda. 

Legem  Terentillam  ,  ut  vulgo  dicitur,  quam  A.  TJ. 
C.  292  de  certis  legibus  scribendis  rogaverat  G.  Teren- 
tillus  Arsa ,  tribunus  pl.  (1),  et  quam  sequenti  anno 
repetiit  Virginius  et  totum  tribunorum  collegium  (2)^ 
per  varias  patriciorum  fraudes,  et  per  Volscorum,  Ae- 
quorum ,  et  Sabinorum  in  baec  tempora  incidentia  bel- 
la,  ad  exitum  perducere  tribuni  non  potuerunt.  Pa- 
tres  enim  optime  sciebant,  jus  non  scriptum  et  incer- 
tum  magnam  sibi  in  plebem  auctoritatem  conciliare  , 
tanquam  solis  in  rep.,  qui  jus  et  scirent  et  dicerent  (3). 
Itaque  id  semper  egerunt ,  ut  rogationem  dilferrent , 
cum  plebis  pertinacia  eam  prorsus  rejici  non  sineret. 
Tandem  cum  tribuni  viderent ,  nec  rixas  continuas,  nec 
damnatos  etiam  a  plebe  (4)  consules  movere  patricios, 
ut  ipsorum  petitioni  cederent ,  et  leges  a  plebejis  con- 
scribi  sinerent  (5),  lenius  agere  coeperunt,  atque  jam 
illud  tantum  rogarunt,  ut  communiter  et  patricii  et 
plebeji  leges  scriberent.  —   Saepius    jam   experti    erant 

(1)  V.  Livitjs.  L.  III.  C.  9.  Dion.  L.  X.  C.  1.  (2)  V.  Liv.  d. 
1.  C  10.  coll.  Dion.  L.  X.  C.  2.  (3)  Cf.  Dion.  L.  X.  C.  1. 
(4)  V.  Dion.  Hal.  L.  X.  C.  4g.  „xcci  yzvoyczvot  tuv  4*4Q<m  avpiot 
KUTsyvwccv  clSnceiv  ouTuq,  Uqe  •nccGttiq  retic  WQoiq  ruv 
QuXav  ccXuvca  rov  ocv^pct"  Cf.  Liv.  III.  C.  3i.  (5)  Y.  Liv. 
d.  1.,  secundum  quem  id  revera  efflagitasse  plebejos  dicas ,  ut  ipsi 
soli  leges  ferrent ,  quod  tamen  in  legis  argumento  ,  quale  est  apud 
Dionys.  L.  X.  C.  3 ,  non  indicatur.  Conciliare  haec  possis ,  si 
posteriores  tribunos,  qui  hanc  legem  iterum  atque  iterum  repetic- 
runt,  ita  illius  argumentum  mulasse  statuas ,  ut  soli  plebeji  legum 
latores  csse  deberent.  Sic  etiam  illud :  abjecta  lege,  apud  Liv.  d.  J.  ' 
commode  referri  potest  ad  lcgem ,  qua  hoc  pctierant  tribuni. 

Palres  ,  non  niinis  irritandam  esse  plebem,  et  sibi  ma- 
gis  prodesse  sua  sponte  paullulum  cedere ,  quam  deinde 
coactos  esse  plebi  plane  morem  gerere.  Itaque  feren- 
das  esse  leges  tribunis  concedebant,  laturum  leges  ne- 
minem  nisi  patricios  ajebant.  Hoc  autem  nolebant  Tri- 
buni.  Tum  videntur  Patricii  (i) ,  ut  illos  circurave- 
nirent ,  simulasse  utile  fore  ,  aliorum  populorum  leges 
consulere ,  antequam  novae  leges  conficerentur,  alque 
hunc  in  finem  legatos  esse  mittendos  Athenas  et  in  alias 
Graecas  civitates,  qui  leges  inde  peterent.  Sic  rursus 
differebatur  rogatio  ;  sic  forsitan,  reversis  etiam  legatis, 
alia  adesse  poterant,  quae,  quominus  leges  ferrentur,  im- 
pedirent.  Patricios  non  ideo  legatos  in  Graeciam  mi- 
sisse  ,  ut  revera  legibus  inde  petitis  in  conficiendis  XII 
Tabb.  uterentur  ,  vel  hoc  mihi  probare  videtur  ,  quod 
reversis  legatis  non  continuo  leges  scribi  curarent;  no- 
vis  rursus  turbis  opus  erat,  antequam  Decemviros  hunc 
in  finem  creari  sinerent  (2). 

Fortasse  etiam  palricii  propterea  leges  Graecas  accer- 
sendas  esse  dixerunt,  quia  plebs  nolebat,  ut  soli  patres 
leges  scriberent,  nec  ipsi  patres  plebejos  ad  hunc  ho- 
norem  admittere  voiebant,  quasi  simulaverint  patricii, 
nec  se ,  nec  plebejos  leges  esse  laturos  ,  sed  eas  e  Grae- 
cia  esse  petendas.  Sic  praeter  rogationis  dilationem  , 
etiam  hoc  sibi  commodum  poterant  sperare  patricii,  (si 

(1)  Itaque  rejicimus  Terrassonii  (d.  ].  p.  82.)  sententiam  omni 
fundamento  dcstitutam  ,  plebejos  primos  fuisse  legationis  mittendae 
auctorcs;  plebeji  non  novas ,  sed  certas  leges  volebant.  V.  infra  C 
III.  §  5.  coll.  Wachsmuth  p.  545.  (2)  V.  Liv.  L.  III.  C.  02. 
a  domi  motus  orti ,"  et  »  eo  intentius  instabant  Tribuni,  ut  tandem 
scribendarum  lcgum  initium  iieret."  Diojst.  Hal.  L.  X.  C.  54.  ad 
illa  verlja:  sccti  fterx  rovro  •7tpoaYlsaa.v  ol  Sypupxoi  z.  r.  A,  etC. 
55  in  Senatu,  ubi  de  Dccemviris  creandis  agebatur  ,  gAe^fltJC^V  fisv 
ovv  y.'ju  rord  sroAAo*  w'  ^(poripuv  Xoyot  «•  r.  A. 

tamen  cogerentur  plebi  obsequi,)  fore  ut  faciliores  sibi 
haberent  tribunos,  ut  a  patribus  solis  leges  illi  conscribi 
sinerent ,  cum  nempe  Graecae  maxime  leges  populo 
dijudicandae  proponerentur  ,  minime  vero  ab  ipsis  pa- 
triciis  confectae.  Legati  autem  et  deinceps  priores  De- 
cemviri  omnes  fuerunt  patricii,  ita  ut  facile  illud  con» 
silium  clam  plebem  exsequi  potuerint. 

Haec  sententia ,  utut  comprobata  iis  ,  quae  leguntur 
apud  Livium  (i),  qui  consilium  legatos  mittendi  demum 
exstitisse  narrat  e  lite  patres  inter  et  plebem  de  eo,  quis 
leges  ferret,  haec  sententia ,  inquam ,  forte  minus  pro- 
banda  videbitur  attendenti ,  severum  et  patriorum  mo- 
rum  tenacissimum  Romanorum  ingenium  non  facile  si- 
visse ,  ut  peregrinarum  legum  codicem  in  suam  civita- 
tem   reciperent. 

Utut  est,  fraudibus  certe  palriciorum  tribuenda  tota 
legatio;  idque  magis  etiam  confirmatur  iis,  quae  legun- 
tur  apud  Dionysium  ,  qui  paullo  aliter  rem  narrat. 
Inserit  sc.  traditionera  de  L.  Siccio  Dentato  ,  homine 
piebejo.  Castris  in  hostium  conspeclu  positis ,  mittit 
hunc  Consul  Romilius  ,  ut  una  cum  800  militibus  ,  om- 
nibus  emeritis,  Aequorum  castra  expugnet,  eam  ei  viam 
indicans,  qua  inevitabilis  omnibus  mors  immineat.  Ser- 
vat  virum  mira  tum  solertia  tum  fortitudo.  Capithos- 
tium  castra.  A  tergo  Aequorum  exercitum ,  qui  cum 
Rbmanis  jam  concurrerat,  invadit  et  fugat.  Deinde 
noctu  cum  sociis ,  qui  ei  affuerant ,  Romam  profectus  , 
ibi  victoriam  suam ,  et  consulis  scelus  narrat.  Negatur 
consuli  triumphus ,  et  ab  ipso  Siccio  accusatus  a  plebe 
damnatur.  —  Et  jam  videmus  eundem  Romilium ,  pa- 
tricium ,    consulem  a  plebe  damnatum  in  senatu  assur- 

(8)  L.  III.  C.  01.  »  cum  de  legibus  conveniret,  dc  latore  tantum 
discreparet,  missi  lcgati  Athenas,"  Qui  locus ,  me  judice  ,  aliam 
explicationem  non  admittit. 

2  * 

gerc  ,  plcbis  coramoda  curare,  ut  leges  fcrrenlur  sua- 
dere ,'  et  legationis  in  Graeciara  mittendae  auctorem 
existere  (i).  Quid,  quid ,  quaeso  ,  magis  palriciorum 
fraudes  indicare  potest ,  quam  singula  haec  ?  Non  ii 
profecto  erant  patricii  illius  temporis  ,  non  is  erat  Ro- 
roilius ,  qui  privatis  simultatibus  omissis,  de  rebus  , 
quae  remp.  spectabant,  ex  sola  communi  utilitate  judi- 
carent ! 

Nec  mirae  videbuntur  illae  patriciorum  fraudes  at- 
tendenti ,  quales  artes  seroper  adhibuerint ,  ad  eluden* 
dam  plebem.  Exempla  ex  ipsa  legis  Tcrentillae  histo- 
ria  pelita  vide  apud  Liv.  L.  III.  C.  9  in  fine  et  C.  10. 
Hinc  etiam  capto  ab  Herdonio  Capitolio,  tribuni  plebis 
id  non  bellum,  sed  vanam  imaginem  belli  esse  dixe- 
runt  (2)  5  saepius  sc.  experti ,  quid  sibi  a  patriciis  me- 
tuendum  esset. 

Sine  necessitate  igitur  nonnulli  viri  docti  Livio  et 
Dionysio  fidem  negantes ,  legationem  missam  esse  nega- 
verunt.  Cui  sententiae  id  maxime  obstat,  quod  adsunt 
expressa  legatorum  nomina  eadem  et  apud  Livium  et 
apud  Dionysium  et  apud  Lydum  11.  cc.  In  traditione 
autem  prorsus  ficta  ea  omnia  non  tam  accurate  consi- 
gnata  invenissent  (3).  Nomina  antem  illa  revera  ubi- 
que  eadem  sunt.  Quis  enim  in  eo  haereat,  quod  apud 
Lydum  legatur  AvXog  M&pxioq  pro  AvXog  MdvXioq  vel 
MdXXioq ,  ut  est  apud  Dionysium  et  Livium  ?  aut  cum 
macieiowski  (4) ,  Livium  et  Dionysium  sibi  invicem 
contradicere  statuat ,  quia  hic  legatorum  nomina  fuisse 
dicit  Ziropiov  IIo$ovfuov ,  T,spoC'iov  "ZovXitixiov  et  AvXov 
MdXXiov,  illc  vero  eos  vocat  Sp.  Posthumium  Album  } 
Aulum    Manlium    et    P.    Sulpicium   Camerinum?     Etsi 

(1)  V.  DroN.  L.  X.  C.  44.  sqq.  Coll.  C.  5u  (2)  V.  Lrv.  L.  III. 
C.  16.  (p)  Cf.  Niebuhr.  .  Tom.  II.  p.  67.  in  fine.  (4)  In  opusc. 
p.  11 5.  Eadem  habet  Cons.  Lelihyre  d.Comm.  p.  43. 

enim  paululum  differant  in  praenominibus  et  cognonri* 
nibus  legatorum ,  procul  dubio  tamen  uterque  de  iisdem 
personis  cogitavit ;  de  quo  dubitari  non  amplius  potest , 
si  inspexeris  Livium  L.  III.  C.  33.  Ibi  enim  Decem- 
virorum  nomina  recensens,  trium  legatorum,  qui  ex 
horum  numero  fuerunt,  nomina  ita  exhibet,  ut  neuna 
(juidem  litera  differant  ab  iis ,  quae  habet  Dion.  L.  X. 
C.  52.  Unde  haud  temere  dicas  ,  apud  Liv.  L.  III.  C. 
3i.  legendum  esse  Servium  pro  Publium ,  quod  a  li- 
hrarii  manu  profectum  videtur.  Accedit ,  quod  Livms 
L.  III.  C.  io.  consulem  anni  293  U.  C.  vocat  Servium 
Sulpicium,  qui  apud  Dion.  L.  X.  C.  1.  dicitur  Servius 
Sulpicius  Camerinust  quod  cognomen  Sulpicio  legato 
addit  Livius  L.  III.  C.  3i  (1). 

Nec  etiam  video,  cur  legationem  confinxerint  Anna- 
les  Romani.  Ficta  saepius  dici  possunt  (modo  alia  ac- 
cedant ,  quae  hoc  confirmant),  ubi  quaedam  celantur, 
quae  cognita  populi  Romani  gloriam  minuissent  (2);  vel 
quaedam  minus  vera  traduntur  ad  augendam  illam  glo- 
riam  aut  ad  excitandum  odium  in  populos  invisos;  sae- 
pius  etiam  ex  odio  patriciorum  et  plebis  in  se  invicem 
quaedam  conficla  esse  dici  possunt  (3).  Verum  quid 
in  tota  narratione  de  legatione  occurrit ,  quod  ob  iJlas 
causas  fictum  dicere  queas  ?  nisi  cum  Gibbonio  (4)  Athe- 
nas  missos  legatos  ideo  a  Livio  et  Dionysio  traditum 
dicas ,  ut  j  non  a  parvis  Italiae  civitatibus ,  sed  ab 
Atheniensibus,  Periclis  temporibus  ad  summam  poten- 
tiam  evectis,  e  legibus  sapientissiriris  Solonis  XII  tabu- 
larum  originem  repeterent  (5).      At  nihil  obstare  vide- 

(1)  Cf.  VV.  DD.  ad  Liv.  d.  1.  (2)  Haec  est  sententia  Nie- 
buhrii  de  bello  cum  Porsenna.  V.  Tom.  I.  p.  55i.  (Ed.  II.  Tom, 
I.  p.  570  sqq.~)  (3)  Cf.  Niebuhr  Tom.  I.  p.  180.  Ed.  II.  Tom. 
I.  p.  269.  (4)  Convers.  Gall.  hist.  Jur.  auctore  Cl.  Warnko- 
siig  p.  5,     (5)  Idem  slatuere  videtur  Niebuhr  Tom.  II.  p.  G^s^, , 

tur,  quominus  illam  legationem  revera  Athenas  missam 
fuisse  statuamus.  Nam  ignotas  illo  tempore  Athenas 
Rornae  fuisse  non  facile  mihi  persuadeam.  Athenae 
enim  illo  tempore  ad  summum  potentiae  et  gloriae  fas- 
tigium  pervenerant ,  unde  verisimillimum  est ,  eas  apud 
Bomanos  tot  Graecis  coloniis  circumdatos  jam  illo  tem- 
pore  innotuisse  (i). 

Videamus  jam  de  argumentis  eorum  ,  qui  totam  de 
legatione  traditionem  rejiciunt.  Urgent  i°.  Ciceronem 
nusquam  hujus  legationis  mentionem  fecisse  (2)  ,  quare 
eam  fahulam  esse  dicunt ,  post  Ciceronis  demum  tem- 
pora  ortam.  —  At  vero  expressis  quidem  verbis  nus- 
quam  legationem  memorat  Cicero  ,  sed  de  Legg.  L.  II. 
C.  23.  dicit  de  legibus  Decemviralibus  translatis  de  So- 
lonis  legibus  et  lessum,  vetitum  in  XII  Tabulis,  lugu- 
brem  ejulationem  significare  indicat,  »  quia  lex  Solonis 
id  ipsum  vetat ,"  et  C.  25  ,  de  lege  Solonis  loquitur  , 
»  quam  Decemviri  iisdem  verbis  in  decimam  tabulam 
conjecerunt  j"  quibus  Jocis  licet  non  diserte  legatio  com- 
memoratur,  satis  aperte  tamen,  nisi  verba  Ciceronis 
torqueas  ,  vulgaris  illa  traditio  conhrmatur. 

Macieiowski  (3)  etiarn  legationem  missam  fuisse  ne- 
gat ,  illique  traditioni  fidem  non  habet ,  tum  propter 
levem  veterum  auctoritatem  ,  tum  propter  eorundem  hac 
in  causa  dissensionem  (4).  De  primo  argumento  jam 
vidimus ,    de  secundo  nunc  accuratius  est  dispiciendum. 

Citat,  ut  sententiam  suam  probet,  Cicerohem  de  Orat. 
L.  I.  C.  44?  u°i  Cassius:  »  Fremant  omnes  licetj  di- 
cam  ,  quod  sentio  j  bibliothecas  mehercule  omnium  phi- 
losophorum  unus  mibi  videtur  XII  Tabularum  libellus, 

qui  tamen  reclius  illam  fictionem  non  Livio  et  Dionysio  ,  sed  an- 
nalium  scriptoribus  tribuit.  (O  Cf.  Niebuhr,  Tom.  II,  p.  G8. 
(2)  V.  111.  Majus  ad  Cic.  de  Rep.  L.  II.  C.  36.  n.  2.  (3)  In 
opusc.  p.   102  sqq.     (4)  Ibid.  p.  118  sqq. 

si  quis  legum  fontes  et  capita  viderit ,  et  auctoritatis 
pondere  et  utilitatis  ubertate  superare."  et  mox :  »  Per- 
cipietis  etiam  illam  e  cognitione  juris  laetitiam  et  vo- 
luptatera,  quod  quantum  praestiterint  nostri  majores 
prudentia  ceteris  gentibus  ,  tum  facillime  intelligetis , 
si  cum  illorum  Lycurgo  ,  et  Dracone  ,  et  Solone  nos- 
tras  leges  conferre  volueritis.  Incredibile  est  enim,  quarn 
sit  omne  jus  civile ,  praeter  hoc  nostrum ,  inconditum 
ac  paene  ridiculum  cet." 

llle  vero  locus  nihil  probare  videtur.  Nam  vel  primo 
intuitu  patet ,  quam  oratorie,  quam  hyperbolice  omnia 
ibi  dicta  sint.  Ut  commendet  Cassius  oratoribus  stu- 
dium  juris  civilis ,  summis  laudibus  effert  leges  XII  ta- 
bularum,  quae  quasi  fundamentum  erant  Jurispruden- 
tiae  Romanae  ,  et  illarum  legum  auctores  Lycurgo , 
Draconi  et  Soloni  anteponit.  Eandem  ob  causam  jus 
caeterorum  populorum  ridiculum  atque  inconditum  vo- 
cat,  quae  epitheta  certe  injuria  tribuuntur  legibus  So- 
lonis  et  Lycurgi ,  quibus  per  tot  annos  populi  ,  qui  iis 
utebantur,  salutem  et  prosperitatem  suam  debuerunt. 

Elegans  sed  acutior ,  ut  opinor,  quam  verior  legitur 
illius  loci  explicatio  apud  Terrassonium  (i),  qui  putat, 
Ciceronem  ibi  non  negare  Graecam  XU  tabularum  ori- 
ginem  ,  sed  id  tantummodo  significare,  Decemviros  le- 
ges  Solonis,  non  ut  acceperant  in  tabulas  suas  inse- 
ruisse,  sed  meliores  et  emendatiores   reddidisse  (2). 

Addit  Macieiowski  Diouysium  L.  XI.  C.  44»  uDi  haec 
de  XII  tabulis  leguntur  :  oUtu  csftvuv  ovruv  scxi  roaxvrviv 
1%/iVTUV  SttKpopuv  ^respci  raq  'EXXyvixcc.$  vo^eaiaq  k.  r.  A. 
Verum  cum  locus  sitmutilus,  et  cum  praecedentia  non 
noverimus  ,  quis  horum  verborum  sensus  sit,  non  facile 
assequi  possumus.     Hoc  tamen  constat,  Dionysium  no- 

(1)  Histoire  de  la  J.  R,  p.  85.  (2)  Cf.  Aucust.  de  C.  D. 
L.  II.  C.  16. 

luisse  sihi  contradiccre,  et  rejicere  ea  ,  quae  ipse  paullo 
ante  pluribus  locis  de  Graeca  XII  tabularum  origine 
narraverat  (i). 

Restat  locus  Polybii  (L.  II.  C.  12)  (2),  qucm  in  me- 
dium  altulit  Macieiowski,  ut  probaret ,  etiam  in  eo 
dissentire  veteres  ,  quod  alii  auctores  plures  anteriores 
commemorent  legationes ,  dum  Polybius  tradit  primam 
Romanorum  legationem  circa  finem  demum  lllyrici  bel- 
li  (A.  U.  C.  526)  in  Graeciam  missam  fuisse.  At  sum- 
mo  jure  observavit  Vir  Cons.  Berriat  st.-Prix,  et  quem 
consuluit  Loxgueville  (3),  illum  locum  de  peculiari 
quadam  legatione  esse  accipiendum ,  quod  uti  forsitan 
"vox  £7ri7rXo}cvj  (4)  piobat,  tum  vel  inprimis  illud  addi- 
lum:  roixSs  tcxi  Stx  rxvrut)  syivsro  ruq  xlrixq»  De  lega- 
tionibus  ante  Illyrici  belli  tempora  Delphos  missis  vide 
Liv.  L.  I.  C.  56.  L.  V.  C.  i5  et  28. 

In  eo  etiam  dissensionem  veterum  auctorum  circa 
nostram  traditionem  videt  Macieiowski  (5),  quod  Li- 
vius,  Dionysius  et  Zonaras  tres  legatos  in  Graeciam 
missos  esse  narrant,  dum  Pomponius  et  Servius  ab  ip- 
sis  Decemviris  leges  inde  petitas  esse  scribunt.  Equidem 
Jiuic  argumehto  tantam  vim  non  tribuendam  esse  cen« 
seo,  et  in  ,  Pomponii  et  Servii  narratione  nihil  nisi 
antiquissimae  traditionis  perlurbationem  video.  Hujus* 
modi  autem  memoriae  lapsus  facile  in  veteribus  scripto- 

(1)  V.  L.  X.  C.  5i ,  52,  54 ,  56,  57,  Cf.  L.  II.  C  27. 
(2)  „  'H  (*s v  ovv  irpwrvi  Sidfiao-is  Vupxiwv  fisrx  SvvdfJtsuq 
■slq  rv\v  'iXhvpiSxj  nxl  rxvrx  rx  ftspy  rvic,  E'vpw7ryq,  srt 
S 'sTrizXoitM  fisrx  trpso-psixs  s)q  rov$  tcxru  rvjv  'EXXdSx 
ronovq ,  roix^s  xxi  hx  rxCrxq  syivsro  rxq  xlrixq-  '  (5)  V. 
ThSmis  Tom.  VI.  p.  275  et  275  sqq.  (4)  V.  TliSmis ,  d.  1.  p. 
276,  ubi  illud  vocabulum  non  tantum  commercium,  scd  etiam  con- 
junctionem  quandam  significare  dicitur.  (5)  In  Opusc.  p.  u5. 
Eadem   habet  Cons,  Lelievre  d,  1.  p.  55. 

ribus  excusantur,  quibusdubitantibus  non  semperexem- 
plaria  scriptorum  ,  quos  consulerent,  ad  manus  erant. 

Minoris  etiam  momenti  videtur  Gonsultissimi  Leeie- 
vre  (i)  animadversio  ,  qui  in  eo  etiam  Dionysium  et 
Livium  dissentire  dicit,  quod  hic  legatos  missos  esse 
narrat  Athenas  et  in  alias  Graeciae  civitates,  hic  vero 
praeter  Athenas  etiam  Graecas  Itallae  civitates  comme- 
uiorat;  porro  quod  Livius  legatos  cum  legibus  Atticis 
rediisse  scribit ,  dum  Dionysius  etiam  addit  leges  Itali- 
carum  civitatum.  Sc.  praecipuus  fons  legum  Decemvi- 
ralium  apud  antiquos  semper  habebantur  leges  Atticae, 
unde  mirum  non  est,  Livium  in  G.  32,  harum  tantum 
mentionem  fecisse.  Illum  non  latuisse  traditionem,qua 
aliarum  etiam  legum  rationem  habuisse  dicebantur  le- 
gati,  vel  illud  luculentissime  probat,  quod  eos  etiam 
jn  alias  Graeciae  civitates  se  contulisse  scripsit  (C.  3i.) 

Universe  autem  Cons.  Lelievke  non  magni  facit  Livii 
hac  in  re  auctoritatem.  Omnes  sc.  res,  quae  ab  illo 
narrantur,  dicit  esse  historicas  vel  mythicas  ;  prioribus 
omnem  fidem  esse  habendam,  posteriores  vero  tantum 
mythice  esse  accipiendas  putat.  Ad  has  etiam  refert 
traditionem  de  legatis  in  Graeciam  missis ,  nulla  tamen 
addita  causa ,  cur  ita  statuat.  Haec  tantum  dicit  :  »  Si 
quis  legerit  locum  Livii ,  ubi  agitur  de  legatis  Athenas 
missis,  certe  viderit ,  eam  rem  mythice  esse  accipien- 
dam  (2).  —  Mihi  secus  videtur ;  nihil  enim  est  aut 
apud  Livium,  aut  apud  alios  scriptores ,  qui  legationis 
mentionem  faciunt,  quod  mythicum  dicere  queas.  Imo 
contrarium  prorsus  indicare  videntur  eadem  apud  diver- 
sos  scriptores  legatorum  nomina. 

Ad  calcem  hujus  §  adjiciendum  est ,  immerito  Nie- 
buhrium    (3)    accusasse   Livium ,    quod    historiam   legis 

(O  d,  Comm.  p.  42  sq.  (2)  Y.  d.  1.  P.  58.  (3)  Tom.  II. 
p.  49, 


26 

Tcrentillae  turbaverit,  quasi  prius  dicat,  illam  legern 
tantum  de  Consulari  potestate  circumscribenda  egisse  , 
dcinde  vero  eam  semper  sic  commemoret ,  quasi  eadem 
fuerit ,  quae  Decemviris  creandis  causam  praebuit.  Li- 
vius  id  tantum  indicat,  primam  legis  Terentillae  ro- 
gandae  opportunitatem  praebuisse  nimiam  Consulum  in 
juredlcundo  maxime  potestatem ,  et  ob  eam  causam  cer- 
tum  jus  certasque  leges  rogasse  Tribunos.  Sic  expli- 
candum  esse  locum  luculenter  probant  verba  addita: 
»  Quod  populus  in  se  jus  dederit,  eo  consulem  usurum, 
»  nec  ipsos  libidinem  ac  licentiam  suam  pro  lege  ha- 
»  bituros  (i)."  Quod  autem  apud  Livium  d.  1.  quinque 
viri  memorentur  ,  apud  Dionysium  vero  (2)  de  decem- 
viris  mentio  fiat,  illud  simplicissime  explicari  potest, 
si  dicas  legem  Terentillam  de  quinque  viris  egisse , 
sequentis  autem  anni  tribunos  illam  rogationem  ad  De- 
cem  extendisse. 

§  4«     De  alto   Graecorum  historicorum  silentio» 

Aliud  contra  veritatem  traditionis  de  legatis  Athenas 
missis  petitur  argumentnm  ex  Graecorum  historicorum 
de  ea  re  silentio.  Ii  sc. ,  qui  illi  traditioni  fidem  non 
habent,  sic  ratiocinantur :  si  legalio  Athenis  fuit  et 
leges  ibi  descripsit,  scriptores  Graeci  ejus  mentionem 
fecissent  ,  nec  altum  de  ea  in  monumentis  Atticis  foret 
silentium.  At  merito  observavit  Ciampi  (3)  i°.  illud 
argumentum  csse  negans  (ut  vulgo  dicitur) ,  quod 
stare  non  potest  contra  expressa  Livii,  Dionvsii  alio- 
rumque  testimonia,  20.  scriptores,  quorum  scripta  ad 
nostram  aetatem  non  pervenerint,  forsitan  legationis 
mentionem  fecisse ,  et  3°.  fieri  posse,  ut  Athenienses 
non  adeo  attenderint ,  barbaros  quosdam  Hesperiae,  qui 

(1)  V.  Liv.  L.  III.  C.  9.  (2)  L.  X.  C:  3.  (5)  V.  Thcmis. 
Tom.  IV.  p.  307. 

leges  describerent,  in  urbe  adesse.  Roma  enim  illo  tem- 
pore ,  extra  Italiam  saltem ,  nondum  ita  innotuerat,  ut 
peculiaris  quaedam  ejus  haberetur  ratio. 

Posterius  vel  propterea  probabile  esl ,  quia  legati, 
nulla  venia  petita,  leges  Athenis  describere  potuerunt. 
Illo  enim  tempore  Solonis  axones  de  arce  in  forum  jam 
transtulerat  Ephialtes  (i) ,  qui  Olymp.  80.  1.  interfectus 
est  (1).  Legati  autem  demum  media  fere  Olymp.  82 
Athenas  venerunt. 

Lingua  etiam  Graeca  multum  difficultatis  iis  parere 
non  potuisse  videtur.  Verisimile  enim  est,  Romanos 
illo  tempore  non  prorsus  rudes  fuisse  illius  linguae, 
quippe  inter  quos  et  Italo-Graecos  jam  pridem  aliquod 
intercesserat  commercium.  Potuissent  insuper  aliquem 
ex  Italo-Graecis  sibi  comitem  assumere  legati  (3). 

Ex  silentio  Graecorum  igitur  effici  non  posse  vide- 
tur,  legatos  aut  prorsus  non  fuisse  Athenis ,  aut ,  si 
ibi  fuerunt ,  leges  ibi  non  descripsisse.  Quare  fides 
etiam  haberi  potest  Livio  et  Dionysio ,  leges  Graecas 
Romam  asportatas  esse  tradentibus.  Ab  altera  tamen 
parte  de  ea  re  dubitari  possit,  cum  jam  ab  initio  pa- 
tricii  illam  legationem  non  adeo  misisse  videantur ,  ut 
leges  peregrinas  noscerent,  sed  potius  ,  ut  tribunorum 
plebis  rogationem  specioso  praetextu  differrent. 

§  5.     Quid  de  legibus   Graecis  in   XII  tabulas 
relatis  e  veterum  testimoniis  conslet. 

Consentiunt  universe  antiqui  scriptores  in  eo,  ut  le- 
ges  XII  Tabularum  e  Graecia  et  maxime  Athenis  re- 
petant.      Itaque  religioni  mihi  ducerem  eorum  omnium 

(1)  V.  Harfocration  in  0  nccruQev  vo[ioq  coll.  Polluce  L. 
VIII.  C.  128.  Add.  Petit.  in  praef.  d.  operis  ,  p.  i5.  (2)  Vid. 
Diod.  Sic.  L.  XI.  C.  77.  (3)  Ita  Ciampi.  V.  Thdmis,  d.  1.  p.  3o8. 
Cf.  tamcn  infra  $  G.  h.  C, ,  in  quo   de  Hermodoro  agimus. 

Quctoritatem  rejicerc ,  nisi  ipsac  leges  cogerent ,  nisi 
ctiam  iilius  ficlionis  causam  in  patriciorum  fraudibus 
mihi  deprehendere  visus  essem.  Scilicet  legati  universe 
ideo  missi  dicebantur,  ut  Romani  legumlatores  deinde 
legibus ,  quas  illi  e  Graecia  afferrent ,  in  suis  legibus 
conficiendis  uterentur.  Ita  igitur  in  Annalibus  consi- 
gnatum  fuit,  ita  etiam  procul  dubio  semper  apud  Ro~ 
manos  traditum  est ,  unde  mirum  non  est,  deinceps , 
quotquot  ad  Romanam  historiam  conscribendam  se  con- 
ferrent ,  uno  ore  omnes  illam  traditionem  confirmasse , 
praesertim  cum  similitudo  quaedam  Graecas  inter  et 
Romanas  leges  reperiretur.  Hinc  etiam  factum  est.,  ut 
saepius  lex  quaedam  in  XII  tabulis,  quae  similis  erat 
legi  Solonis  ,  ex  hac  petita  diceretur ;  ut  apud  Cicero- 
fem  de  Legibus ,  L.  II.  C.  23  et  25,  et  apud  Gajum 
in  lege  ult.  D.  finium  regund.  (X.  i),  et  in  l.  ult.  D. 
de  collegiis  et  corp.  (XLVII.  22.)  Minus  recte  huc  re- 
tulisse  "videtur  Gothofredus  Gellium  ,  Noct.  Att.  L.  XI. 
C.  ult. ,  ubi  lex  decemviralis  de  furtis  confertur  tantum 
cum  lege  Solonis.  Nec  etiam  huc  pertinet  Paulus  , 
Rec.  Sent.  L.  I.  Tit.  i5.  §  1.  ubi  Gotdofbedus  sequi- 
tur  lectionem  Cujacianam :  lege  Solonia ,  quae  minus 
probanda  videtur  (1). 

§  6.     De  IIermodoro  Ephesio. 

Narrat  Plinius  (2),  Hermodoro  Ephesio,  legura,  quas 
decemviri  scribebant,  interpreti  publice  dicatam  fuisse  Ro- 
mae  in  Comitio  statuam.  Pompowius  (3)  eundem  legum 
XII  Tabularum  ferendarum  Decemviris  auctorem  exstitisse 
scribit.  Strabo  (4)  de  Hermodoro  dicit :  hxs7  32  ovro$ 
b  uvyp   vSnovq  rtvci$    Vuftdiovs  cvyypdfycti.      Exstat    cliam 

(1)  Yid.  infra  C.  II.  $  2.  (2)  Uist.  Nat.  L.  XXXIV.  C.  5. 
(3)  In  L.  ;2.  §  4.  D.  de  Orig.  Jur.  (4)  L.  XIV.  p.  44i ,  Ed, 
i58;. 

cpistola  quaedam  Heracliti  ad  Hermodorum,  in  qua  le- 
gum  ab  hoc  conditarum  mentio  fit  (i).  Cicero  (2) 
Hermodorum  commemorat ,  sed  ne  verbum  quidem  dicit 
de  opera  illius  Xviris  praestita.  Livius  ,  Dionysius  alii- 
que  cum  plane  ignorant  (3).  In  recentioribus  plerique 
jam  statuunt ,  Hermodorum  Romae  fuisse  ,  et  ibi  etiam 
Decemviris  opem  quandam  praestitisse  (4)« 

Novae  sententiae  auctor  exstitit  Vir  Cl.  Gbatama  , 
qui  peculiari  oratione  probare  conatus  est,  Hermodorum 
verum  legum  XII  tabularum,  i.  e.  X  priorum  tabularum, 
auctorem  fuisse,  hisce  maxime  argumenlis:  i°.  quod 
rudes  artis  legum  illo  tempore  fuerunt  Romani ,  cum 
leges  ipsae  ita  se  habere  videantur,  ut  non  nisi  ab 
hominibus  juris  peritissimis  proficisci  potuerint  -y  i°.  quod 
summa  aequalitate  libertati  omnium  in  legibus  Decem- 
viralibus  prospectum  est  ,  cum  tamen  earum  auctores 
perhibeantur  Patricii ,  plebi  infensissimi  ,  et  qui  non 
nisi  coacti  plebis  rogationi  de  legibus  scribendis  cessc- 
runt.  3°.  Inde ,  quod  ei  publice  slatua  dicata  fuit , 
patet,  illum  non  tantummodo  legum  Graecarum  interpre- 
tem  fuisse  (Punius  ,  d.  1.)  5  majora  perfecerit  necesse  est ; 
leges  igitur  ipsas  composuit ,  suis  ordinibus  disposuit , 
suaque  fecit  auctoritate  (5). 

Liceat  tamen  mihi  hac  in  re  a  viro  summo  dissentire.  Nam 
quamvis  verumest,  nondum  adaltioremquendam  huma- 

(1)  Epp.  Graecan,  p.  55y.  (2)  Tusc.  Quaest.  L.  V.  C.  36. 
(3)  Cf.  Menagius  ad  Diog.  LaSrt.  L.  IX.  C.  2.  (4)  Vid.  Nie- 
buhr  ,  Tom.  H.  p.  110.  Wachsmuth  d.  1.  p.  36g.  VirCl.  Warn- 
xonig  n.  i5  ad  Gibbon.  d.  1.  p.  98.  (5)  V.  Viri  Cl.  Gratajja  , 
oratio  de  Hermodoro  Ephesio  vero  XII  Tabb.  auctore ,  in  Ann. 
Acad.  Groning.  1816-17.  Praeceptoris  sententiam  secutus  est  A. 
W.  Engelen  ,  in  Spec.  Jurid.  inaug.  selecta  sistente  de  De- 
cetnuiris  eorumque  legibus ,  Gron.  1826  passim ,  inprimis  p.  i4o. 
sq. ,  qui  eam  tamen  novis  argumentis  non  adstruxit. 

nitatis  et  cultus  gradumillo  tempore  pervenisse  Romanos, 
ulterius  tamen,  quam  par  est,  progredimur,  si  iis  ita  omnem 
cultus  speciem  abnuimus,  ut  praeter  leges  peregrinas 
illis  etiam  opns  fuisse  statuamus  viro  peregrino ,  qui  ex 
illis  legibus  ipsis  quasdam  eligeret  (i).  Nos  autem  , 
qui  illam  traditionem  de  peregrinis  in  XII  tabulas  in- 
sertis  legibus  rejiciendam  esse  putamus,  Capite  III  eas 
ex  ipsis  Romanorum  moribus  petitas  esse  probare  cona- 
bimur,  quo  facto  sponte  sua  totum  corruit  argumen- 
tum  ;  nam  tum  omne  jus,  quod  XII  Tabulis  continetur, 
nihil  esse  ostenditur ,  nisi  mores  antiqui  scripto  consi- 
gnati ,  et  licet  novae  quaedam  leges  additae  fuerunt , 
earum  origo  repetenda  erit  e  moribus  populi  Romani, 
ut  sic  ea  statuerint  Decemviri ,  quorum  statuendorum 
necessitatem  diuturua  ipsos  docuerat  experientia. 

Quod  ad  secundum  argumentum  attinet,  verum  est 
summam  dominari  in  XII  labulis  aequalitatem.  Hinc 
vero  non  sequitur.,  Decemviros  patricios  eas  non  con- 
fecisse.  Juris  privati  iniquitas ,  quo  et  ipsi  obstricte 
erant,  nullum  iis  poterat  afferre  commodum  (2).  In 
jure  publico  conscribendo  eorum  potestas  quam  maxime 
erat  restricta  (3)-  Patricios  vero  legum  latores  omnino 
agnoscas  in  eo,  quod  ratio  scriptas  leges  executioni 
mandandi  prorsus  sit  omissa  (4).  —  Universe  autem  si 
Decemviri  iniquas  scribere  leges  voluissent,  an  tum 
tanquam  summi  in  rep.  magistratus,  sine  provocatione 
creati ,  aequas  a  peregrino,  ab  exule  inviti  etiam  (5) 
accepissent? 

Causa  autem  ,  cur  duae  posteriores  tabulae  iniquae 
sint ,   eadem  est ,    cur  etiam  in  caeteris  posteriores  De- 

(1)  de  Orat.  p.  12.  Cf.  Otto  ,  d.  Praef.  p.  4  in  finc.  (2)  Vid. 
Niebuhr,  Tom.  II.  p.  109,  et  Infra  C.  III.  §  3.  (5)  V.  Infra  d.  1. 
(4)  V.  Infra  ibidem.    (5)  Yid.  de   Orat.  p.  11. 

cemviri  injuste  sint  versali ,  non  vero  quaerenda  est  in 
diverso  legislatore  (i). 

Ut  autem  ad  tertium  argumentum  progrediamur ,  con- 
fiteor  mirum  videri,  statuam  publice  dicatam  fuisse  aut 
interpreti  legum  Graecarum  ,  aut  legum  XII  Tabularum 
ferendarum  suasori ;  at  propterea  tamen  non  licet ,  re- 
fragante  universa  legum  indole ,  Hermodorum  XII  ta- 
bularum  dicere  auctorem  (2). 

Ingeniosam  de  Hermodoro  conjecturam  nuper  protu- 
lit  Cons.  Lelievre  (3).  Non  negat  quidem  virum  quen- 
dam  Graecum  ejus  nominis  Decemviris  affuisse  ,  et  hinc 
traditioni  ansam  dedisse,  sed  magis  illud  nomen  omino- 
sum  Hermo-doron  convenire  putat  in  Hermam ,  seu 
Thaautum ,  Deum  ,  quam  in  hominem.  Cum  autem 
ille  Thaaut-Hermes  Literarum  et  Artis  Scribendi  au- 
ctor  fuerit,  et  apud  Romanos  de  Scribendis  ]egibus  age- 
retur,  quae  res  tunc  temporis  tanti  habebatur,  ut  non 
sine  numine  fieri  posse  videretur ,  Hermodorum  sym- 
bolum  sapientiae  legislatorum  credit  Cons.  Lelievre. 
»  Cum  hoc  ejusmodi  ^Hermodoro  (sic  pergit)  quadrat 
peregrinus  legum  auclor,  quasi  inspirator;  cum  hoc 
Orientalis  ejus  patria  et  praesertim  urbs ,  Asiae  mino- 
ris  commune  emporium  ,  Ephesus ;  ejusmodi  Deo-homini 
statuam  negare  nequiverunt  Piomani  etc." 

Ingeniosissima  certe  illa  est  explicatio.  Sunt  tamen 
quaedam,  quae  eamminus  probabilem  reddant. —  Plinius 
commemorat  statuam  Hermodoro  Ephesio,  homini  igi- 
tur  dicatam.  Si  autem  Romani  Deo  statuam  posuis- 
sent,  an  humanam ,  nullis  peculiaribus  insignibus  dis- 
tinctam,  illi  dedissent  formam?      Plura  quidem  occur- 

(1)  V.  d.  Orat,  p.  12.  (2)  Add.  quae  dixit  Vir  CK  Warnxo- 
nig  d.  1.  (5)  d.  Comm.  p.  45  sq.  Attamen  non  adeo  certam  suam 
conjecturam  putat ,  ut  aliis  liberam  de  Hermodoro  opinionem  re- 
Hnquere  nolit.    V.  d,  comm,  p.  85. 

runt  in  historia  veteri  excrapla  hominum  a  posteris  pro 
Diis  habitorum ,  sed  rarioris  res  est  exempli ,  eum  a 
posteris  pro  homine  esse  habitum,  quem  ab  initio  ma- 
jores  Deurn  esse  praedicaverant.  Denique  unde  nomen 
Graecum  in  antiquitate  Romana?  Si  iilud  inde  expli- 
candum  est,  quod  vir  quidam  Graecus  ejus  nominis  (i) 
traditioni  ansam  dedit ,  tum  certe  tota  conjectura ,  quae 
Hermodori  maxime  nomine  nititur  ,  omni  veritatis  spe- 
cie  caret. 

Equidem  cur  ficta  sit  tota  de  Hermodoro  apud  vete- 
res  traditio,  causam  mihi  nullara  effingere  possum  , 
quod  fieri  tantum  potuisset,  si  praeclaro  et  celeberrimo 
nomine  gravisus  esset  Herraodovus ,  quem  tamen ,  ut 
observat  Niebuhr  (2) ,  ipsi  Graeci  maxime  ex  amici  He- 
racliti  dicto  cognovisse  videntur  (3). 

Praeterea  illa  statua,  quae  ei  secundum  Plinium  Ro- 
mae  posita  erat  ,  non  facile  sinit,  ut  eum  Decemviris 
adfuisse  negemus.  Macieiowski  (4)  quidem  nihil  certi 
ex  illa  slatua  effici  posse  contendit,  cum  idem  Plinius 
etiam  Pylhagoram  publice  dicatam  Romae  habuisse 
statuam  scribat  (5),  cum  tamen  vel  e  Livio  constet  (6), 
Pythagoram  olim  ne  notum  quidem  fuisse  Romanis , 
mnlto  minus  Numae  praeceptorem  fuisse.  At  vero  Pii- 
nius  Pythagorae ,  non  tanquam  Numae  praeceptori , 
sed  tanquam  Sapientissimo  Graecorum  ex  Delphico  quo- 
dam  oraculo  statuam  positam  esse  narrat ,  quod  verum 
non  esse ,  aliunde  non  constat. 

Itaque   donec    obscura    illa    de    Hermodoro    quaestio 

(1)  Ita  Lelievre  d.  I.  p.  43.  (2)  Tom.  II.  p.  110.  {5)"A%iov 
'E$?<r?ot$  ^jjSov  U7rcty%ct<rbxi ,  oHrtveq  'Epft&upov  %v$pcc  exvruv 
ovviiqov  e%efici\ov ,  Qclvreq'  'Hftecov  fiYtleiq  ovviiqoq  equ.  'E( 
$s  ftij  ocXXvi  re  xcci  fier  'dXXuv»  V.  Strabo  ,  Diog.  Laert. 
Coil.  Cic.  Tusc.  quaest.  11.  11.  (4)  In  opusc.  p.  112.  (5)  Hist. 
Nat.  L,   XXXIV.  C.  0.     (6)  L.  I.  C,  }8. 

novis  testimoniis  inventis  illuslrctur,  assentiendum  Vi- 
ris  Cl.  Niebuhr  ,  Wachsmuth  et  Warnkonig,  et  dicen- 
dum  videtur,  eum  aliquomodo  profuisse  Decemviris.  An 
forte  comes  adfuit  legatis  Athenas  missis? 

Epistola  illa  Heracliti  ad  Hermodorum  supra  laudata 
merito  lum  a  Vicone  (i),  tum  a  Gibbono  et  Cl.  Warn- 
konig  (2)  tum  etiam  a  Bonamico  (3)  tanquam  ficta  rejici- 
tur.  Nihil  fere  continet,  nisi  somnia  et  praedictiones  de 
legibus,  quas  nondum  scripserat  Hermodorus. 

Caeterum  non  nimium  tribuendum  est,  cum  Vicone  (4) 
ct  Bonamico  (5),  testimonio  Dionis  Cassii  (6),  qui  verbum 
auctoritas  Graece  reddi  non  posse  dicit ,  quasi  inde  pa« 
teat ,  Hermodorum  leges  Graecas  non  esse  interpreta- 
tum.  Sc.  hoc  inde  effici  non  potest ,  quia  illud  aucto- 
rilas  occurrit  in  legibus  de  usucapione  ,  quam  Graecae 
leges  ignorant.  Itaque  fieri  posset,  ut  Hermodorus  alias 
Graecas  leges  interpretatus  esset ,  nisi  e  collatione  le- 
gum  Graecarum  et  Romanaram  constaret,  Romanos  le- 
gibus  Graecis  non  esse  usos. 

(1)  d.  L  p.  i58  in  nota.  (2)  d.  1.  nota  i3.  (3)  d.  1.  p.  48. 
(4)  d.  1.  p.  157  in  nota.     (5)  1.  c     (6)   L.  LV.  C  3. 


Caput  Secundum. 

CONFERUNTUR  LEGES   XII   TABULARUM   CUM 
LEGIBUS   GRAECIS. 


§  i»     De  singularum  tabularum  dispositione. 

V,Juamvis  e  diverso  decemviralium  tabularum  et  Solo- 
nis  axonum  numero  et  ordine  aliquod  majoris  momenti 
argumentum  per  se  peti  non  posse  videatur  ,  nemo  ta- 
men,  ut  opinor,  facile  negabit,  diversum  illum  nume- 
rum  et  ordinem  alia  graviora  argumenta ,  quae  pro 
nostra  sententia  pugnant ,  quam  maxime  confirmare ; 
quapropter  de  ea  re  ante  institutam  ipsarum  legum  col- 
lationem  paucis  videamus. 

Suis  tabulis  distinctae  fuerunt  Solonis  leges  (i) ,  sed 
quot  fuerint  illi  axones  ignorare  se  profitetur  Peti- 
tus  (2).  Et  revera  quae  ea  de  re  occurrunt  veterum 
testimonia  minime  sufficiunt,  ut  certum  eorum  nume- 
rum  inde  conficiamus.  Hoc  tamen  constat ,  plures  axo- 
nes  quam  tabulas  fuisse.  Decemviri  enim  decem  tabu- 
las  conscripserunt ,  dum  tertii  decimi,  sexti  decimi  et 
vigesimi  primi  axonis  Solonis  apud  auctores  Graecos 
mentio  fit  (3). 

(1)  V.  Meursius,  Atticarum  Leclionum^  L.  I.  C.  22.  (2)  d. 
1.  in  praef.  p.  16.  (3)  V.  loca  Plutarchi  et  Harpocr.ationis 
apud  Petit.  d.  1.  quae  mox  accuratius  describemus. 

Ordo  etiam  axonum  et  tabularum  diversus  fuit,  et 
alia  prorsus  singuli  axones  ,  alia  singulae  tabulae  con- 
tinuisse  videntur.  In  primo  sc.  Solonis  axone  habeba- 
tur  lex  de  fructibus  exportandis  (i) ;  in  tabula  prima 
Decemvirorum  agebatur  de  in  jus  vocatione  (2). 

In  axone  XIII  actum  fuisse  videtur  de  delictis ,  for- 
te  de  iis,  quorum  poena  erat  artftix  (3),  quod  tamen 
certum  non  est.  Huic  autem  loco  diutius  non  inhaere- 
bimus ,  qula  vel  ipse  numerus  nos  impedit ,  quominus 
aliquam  cum  Decemviralibus  tabulis  collationem  insti- 
tuamus. 

Alius  nobis  superest  Plutarchi  locus  (4),  e  quo  con- 
stare  videtur ,  in  Axone  XVI  egisse  Solonem  de  sacris, 
qui  axon ,  si  Harpocration  vicesimum  primum  lauda- 
vit  (5) ,  ultimus  non  fuit.  In  ultima  autem  Tabula 
Decemviri  de  jure  sacro  egerunt  (6). 

Vel  ex  hisce  certis  veterum  testimoniis  constat ,  di- 
versum  fuisse  axonum  et  tabularum  numerum  et  ordi- 
nem.  Subjiciendae  jam  quaedam  conjecturae ,  quae ,  si 
recte  se  habent,    illam    sententiarn    confirmant. 

ApudPoLLUCEM(^)  legimus  Solonem  per  tres  Deos  jurare 

(1)  V.  Plut.  in  Solone  p.  91  E.  „  ruv  $e  ytvofisvuv  Stdteatv 
irpot;  %svovq  iXxtov  fiovov  sSuxsv,  «AAss  Vi%xystv  ixuKvos ," 
x.  t.  A.  „  xxt  Trpurot;  ''A%uv  iqiv  b  rovrov  irspts^uv  rbv 
vofJtov-  '  (2)  V.  Gothofr.  d.  1.  in  probat.  p.  78.  initio;  p.  i54. 
initio,  et  p.  162.  initio.  Cf.  Dirksen  d.  1.  p.  112.  (5)  V.  Plut. 
in  Solone  p.  88.  E.  „  b  Ss  rpttrxxtSsxxroq  "A%uv  rov  SoAw- 
voq  rbv  oy^oov  s%st  rbv  vofiov  ovruq  kvrdtq  ovSfixat  ysypdfi- 
fisvov  '•  Arifiuv  oo"st  artfiot  Vfsxv ,  srpjv  >j  "ZoXuvx  up%at  , 
iirirtfiovq  slvxt ,  jrAi}v  o<rot.  x.  r.  A.  '  (4)  In  Solone ,  p.  91  B. 
„  aq  yxp  iv  ru  ixxxt%sxdru  ruv  *  A%6vuv  bpt^st  rtfixq  ruv 
ixxpiruv  ispsiuv  ,  slxbq  (Jtsv  noWxTrXxGixq  slvxt  x.  r-  A." 
(5)  In  ort  ol  7rotviro}  7rx7$s<;.  (0)  V.  Cic.  de Leg.  L,  II. 
C    25.  Coll.  Gothofr.  in  Not,  ad  Tab.  X,  p.  i83.  (7)  L.  VIII,  C,  12. 

jussisse:  Tpe<$  0ecD$  IfivCvut  tceXedi  23A«v  ,  'Ixictov ,  K«- 
bupvtov,  'lz%uxe<Trv\piov.  Idem  docet  Hesvchius  (i)  :  Tpe7cj 
fleo*  xap^  £6A«v<  iv  ro7q  ''A%offi  Zpxu  riruxrui  evtot  xuru 
ro  'Oftvjptxov ;  in  quem  locum  Petitus  (2)  illud :  xuru  ro 
'OfiYJptxov  insertum  putat  ex  antecedenti  glossa,  ubi  ea- 
dem  verba  leguntur  5  et  pro  evtot  restituit  h  tUi  id  est : 
in  decimo  Axone. 

Si  illa  conjectura  confidere  licet,  in  decimo  Axone  de 
Diis,  per  quos  jurare  licuit ,  cautum  est.  Verum  an  illud 
tantummodo  jusjurandum  significatur,  quod  coram  judice 
praestandum  est,  an  vero  universe  de  jurejando  loquitur 
legislator?  Si  prius  verum  cst,  in  decimo  axone  actura 
est  de  argumento  tabulae  II  Decemvirorum,  si  posterius, 
et  decimus  et  sextus  decimus  axon  jus  sacrum  continuit, 
unde  pateret,  non  adeo  certum  ordinem  in  argumentis 
singulorum  axonum  secutum  esse  Solonem  ,  dum  omnL 
no  Decemviri  systematico  quodam  ordine  leges  suas 
in  tabulis  disposuisse  videntur  (3). 

Huc  ctiam  pertinet  conjectura  Meursii  Atl.  Lect.  L. 
I.  C.  22.  Verba  sc.  Habpocrationis  ,  in  voce  "Z7roq, 
baec  sunt:  "Zlrot;  xuXelrut  v)  lt2ofjtivv\  vtpbao^oq  elq  rpo(pv)v 
ru7$  yvvcett-h,  vj  rotq  op(puvo7cj,  01  q  e%  «AAwv  fiuk7v  ecj), 
xui  ev  tw  ex  rov  ZbXccvoq  irpurov  xuru  rov'  K%ovo$;  quae 
posteriora  verba  sic  emendat  Vir  Cel.  jtcii  ex  rov  SoAw- 
vocj  xpurov ,  ev  ru  xdrto  rov  u%ovocj ;  i-  e.  et  ex  primo 
Solonis  axone ,  in  inferiore  ejus  parte  (4).  Dixisset  sic 
Solon  in  primo  axone  de  fructuum  exportatione  (5),  el 
de  alimentis  mulieribus  et  orphanis  praestandis.  Haec 
autem  diversitas  Petito  non  placuit  ,  quapropter  re_ 
stiluit  (6):    ucj   ex   uXXav  ftu6e7v    e(iv  ,    xui  ev  ru   ex  rov 

(1)  In  glossa  ad  Odyss.  A.  v.  65.  (2)  p.  458  sq.  (5)  Cf. 
Dirksen  d.  1.  p.  100  °qq,  (4)  Eodem  modo  etiam  emendatur 
locus  Suidae  ,  ubi  eadem,  quae  apud  Harfocr.  ,  verba  leguntur. 
(5)  V.  S.  hoc  ipso  §.     (6)  d.  1.  p.  180. 


37 

"ZiXuvoq  tjjwtov  *«  rov  "Afovo$  ;  quod  vertit:  »  Discerc 
illud  est  ex  aliis  ,  cum  etiam  ex  Solonis  primum  vice- 
simo  primo  Axone ;"  in  quo  secundum  Harpocr.  in 
ort  ol  TFomro)  7rec7Ss<;,  agebatur  de  liberis  adopti- 
vis,  quod  argumentum  cum  alimentis  a  filio  matri  prae- 
standis  affinitatem  habere  vult  Petitus.  Sic  quidem 
tollitur  difficultas,  qr.ae  ex  eleganti  Meursii  conjectura 
existit,  sed  ea  verba  restituuntur  ,  quae  procul  dubio 
Harpocration  non  scripsit.  Quid  enim  est  illud :  %a\ 
iv  t  #  i»  tov"Zo  \av  o  q  ?r  p  w  t  o  v  xd  tov  "A I;  o  v  o  $  ? 
Constructio  una  cum  sensu  turbata ! 

§  2.     De  iis  legis  Capitibus,  quae  cum  legibus 
Atticis  conveniunt» 

Accedimus  jam  ad  argumentum  longe  gravissimum , 
unde  universa  quaestio  pendere  videtur ,  ad  collationem 
sc.  ipsarum  Graecarum  et  Romanarum  legum.  Sequi- 
mur  autem   in  ea  instituenda  ordinem  XII  Tabularum. 

In  prima  decemvirorum  tabula  agitur  de  in  jus  vo- 
catione,  quae  Romae  fiebat  ab  ipso  actore ,  qui  reura 
etiam  rapere  in  jus,  si  sponte  sequi  nollet ,  poterat  (i). 

Apud  Atbenienses  in  jus  vocatio  fiebat  per  apparito- 
rem  ,  aut  per  ipsum  actorem,  praesentibus  testibus;  tum 
autem  simul  reo  dies  indicabatur,  quo  ad  judicem  ve- 
nire  debebat  (2).  Quod  autem  Petitus  eodem  modo 
etiam  ac  apud  Romanos  in  jus  vocationem  Athenis  fa- 
ctam  fuisse  scribit,  hanc  legem  in  XII  tabulas  transla- 

(1)  Haec  in  jus  vocatio  vulgo  per  manus  injectionem  fieri  dici- 
tur  ,  quam  appellationem  nos  etiam  saepius  usurpavimus ,  cum  in 
ipsis  Tabulis  legatur  manum  endo  jacito.  Animadvertendum  ta- 
men  manus  injectionem  proprie  peculiarem  esse  legis  actionem.  V. 
Gajus  IV.  §  21  sqq.  (2)  V.  Petitus  d.  1.  p.  4oi.  Meier.  et 
Schomann  ,  der  Attische  Proces  ,  Halle  1824.  p.  575  sqq. 

tam  fuisse  ratus  (i),  hoc  verum  non  esse,  et  in  jus  vo- 
cationem  per  manus  injectionem  peculiaribus  tantum  in 
causis  apud  Athenienses  in  usu  fuisse,  ostendit  Meier 
d.  1.  p.  58o  (2). 

Caeterum  in  j«s  vocatio  per  manus  injectionem  spi- 
rat  vindictam  privatam ,  cujus  in  omnium  minus  cul- 
torum  populorum  legibus  vestigia  deprehendimus  ,  ita  ut 
mihi  probabile  fiat ,  jam  ante  Decemvirorum  tempora 
hunc  morem  Romae  obtinuisse.  Alterutrum  certe  ve- 
rum  sit  oportet ,  vel  per  manus  injectionem  ,  vel  aliis 
illis  apud  Athenienses  usurpatis  modis  E.omae  ante  XII 
tabulas  in  jus  vocabatur.  Si  posterius  verum  esset,  non 
verisimile  est,  Decemviros,  cum  eundem  morem  Athe- 
nis  obtinere  viderent,  alium  apud  Roraanos  prorsus 
ignotum  ,  apud  Athenienses  etiam  minus  usitatum,  Ro- 
mae  introduxisse. 

Alia  in  Tabula  I  occurrit  lex,  quam  e  jure  Graeco 
desumtam  vult  Petitus  (3) ,  sc.  Rem  ubi  pacunt  ora- 
to  caet. ,  qua  cautum  est,  ut,  si  partes ,  dum  in  jus 
ibant ,  de  lite  ti  ansigerent ,  judicio  non  esset  opus ; 
quod  si  non  transactum  foret ,  tum  magistratus  esset 
adeundus,  qui  causam  cognosceret  caet.  Sed  quis  Petito 
hac  in  re  assentiri  velit?  Ut  simplicissimam  hanc  et 
naturali  rationi  quam  maxime  convenientem  legem  scri- 
berent  Decemviri,  minime  profecto  iis  opus  fuit  legibus 
Atheniensium. 

Lex  etiam,  sol  occasus  suprema  tempestas  esto ,  Grae- 
ca   dicitur  origine ,    et    a    Decemviris    in    XII    Tabulas 

(1)  d.  1.  p.  4o5.  (2)  Cf.  Platner,  der  Process  und  die  Kla- 
gen  bey  den  Attil:ernt  Darmstadt  1824,  Tom.  I.  p,  ia4  sq. 
Caeterum  brevitatis  causa  dcinceps  citabimus  Meiere  et  Platnere 
scripta.  Ipsos  fontes,  ex  quibus  illi  sua  bauserunt,  ctquiapud 
ipsos  citanlur,  non  adscripsi,  quia  inanis  mibi  haec  eruditionis 
ostentatio  esse  vidcbatur.     (5)  d.  1.  p.  428. 

translata  (i).  Athenis  sane  etiam  tale  quid  obtinuit  (2). 
Sed  nihilominus  legem  illam  a  Solone  repetere  minime 
opus  est.  Quid  enim  simplicius,  quam  ut  magistra- 
tus  nocte  ingruente  litem  differat ,  praesertim  ubi  tri- 
bunalia  non  ,  ut  apud  nos  in  aedibus ,  sed  sub  dio  ha- 
bentur  (3)? 

Tab.  II.  de  Sacramento  lex.  (Dirksem  T.  II.  fr.  1.) 
E  Gajo  novimus ,  legis  actionem  Sacramentum  in  XII 
Tab.  fuisse.  Initio  sc.  litis  ab  actore  et  reo  quae- 
dam  pecuniae  surnma  in  plerisque  causis  deponebatur. 
De  rebus  mille  aeris  plurisve  quingentis  assibus ;  de 
minoribus  quinquaginta  assibus  sacramento  contendeba- 
tur.  Sed  si  de  libertate  hominis  vel  pretiosissimi  con- 
troversia  erat  ,  L.  tantum  asses  deponendi  erant  (4). 

Simile  quid  etiam  invenitur  in  legibus  Atheniensium 
(Tipvrccvsiov  illam  pecuniam  vocant  Graeci);  sed  haec  si- 
militudo  tantum  in  eo  consistit ,  quod  apud  utrumque 
populum  pecunia  ab  actore  et  reo  initio  litis  depone- 
batur.  Caetera  sunt  dissimilia.  Nam  apud  Romanos , 
qui  victus  erat,  summam  sacramenti  praeslabat  poenae 
nomine,  qui  judicio  vicerat,  suam  pecuniam  a  sacro  au- 
ferebat  (5).  Apud  Atticos  vero  utriusque  prytaneum 
ad  aerarium  semper  redibat ,  sed  qui  causa  ceciderat , 
victori ,  quam  deposuerat,  pecuniam  restituebat  (6). 
Apud  Romanos  sacramentum  sacro  cedebat  (quod  vel 
ipsum  nomen  indicat)  (7)  ;  apud  Atticos  ex  illa  pecunia 
merces  judicibus  dabatur  (8). 

(1)  V.  Petitus  d.  1.  p.  425.  (2)  Vid.  tamen  nota  1  ad  Peti- 
tum  d.  1.  (3)  V.  Tab.  I.  fr.  7.  D.  (fr.  8.  G.)  Ni  pacunt  in  co- 
mitio  aut  in  foro  ante  meridiem  causam  conscito.  (4)  Yid. 
Gaius,  Comm.  IV.  §  i4.  (5)  V.  Gajus,  Comm.  IV.  §  i3.ColI. 
Varrone  de  L.  L.  L.  IV.  C.  36.  (6)  V.  Petitus  p.  485.  Meier 
p.  6o3.  Cf.  Kusterus  et  Spanhemius  ad  ARiSTom.  Nubesv.  1182. 
(7)  V.  Festus  in  voce,  Coll.  Varrone  1.  c.  (8)  V.  Petitus, 
1.  c.  Platner  T.  I.  p.   174  sqq. 

Fragrnentum  II.  h.  T.  agit  de  causis,  propter  quas 
judicia  differantur.  Etiam  apud  Athenienses,  si  quis 
propter  sonticam  causam  abesse  videretur,  judicium  diffe- 
rebatur  (s).  Haec  lex  tamen  nos  non  morabitur,  cum 
sciamus,  eam  petitam  esse  ex  lege  Numae  (2).  Sed  tametsi 
illud:  JVuma  in  secunda  tabula  caet.  ,  apud  Festum  , 
v.  Reus ,  miuus  recte  se  habere  ,  et  locum  mendo  la- 
horare  Dirrseno  (3)  concedamus,  minime  tamen  opus 
cst  legem  illam  a  peregriuae  gentis  legibus  repetere  , 
cum  jam  per  se  pateat ,  etsi  Dulla  lex  hac  de  re  adsit , 
judicia  esse  differenda,  si  judex  aut  alteruter  litigantium 
propter  justam  causam  adesse  non  potest. 

Quod  in  hac  tabula  occurrit  fragmentum  tertium 
etiam  ex  legibus  Solonis  desumtum  putat  Petitus  (4) , 
qui  scilicet  illud  sic  legit,  quoi  tesiimonium  defugerit, 
is  tertiis  diebus  obvagulatum  ito  ;  •verum  ibi  non  Jegen- 
dum  esse  defugerit ,  sed  defuerit,  post  Gothofredum  (5) 
docuit  Dirksenus  (6).  Deinde  agitur  in  d.  fr.  de  testi- 
hus  invocandis  ,  minime  vero  de  XiiTrouaprvpip ,  quae 
ad  delicta  pertinet ,  et  cujus  poena  igitur  constituta  est 
in  Tabula  VIII.  fr.  22.  D.  (T.  VII.  fr.  11  G.) ,  sed 
diversa  plane  a  legis  Atticae  placito.  Erat  enim  Athe- 
nis  poena  pecuniaria  ,  et  nuvirbs ,  ut  videtur  (7) ,  Ro- 
mae  yero  infamia  quaedam  (8). 

In  Tabula  III  nihil  est,  quod  ex  Atticis  legibus  pe- 

(1)  V.  Petitus  p.  4i8.  Meier.  p.  6g5  sqq,  Fiebat  hoc  per 
V7ru[X0(riciv  ',  mittebat  sc.  vulgo  reus,  qui  juraret ,  illum  ob  causam 
sonticam  in  jure  adesse  non  posse.  ^2)  Festus  in  v.  Reus ,  Coll. 
Gothofr.  d.  1.  p.  161  et  167.  Noodt  :  de  jurisdicl.  et  imp.  L.  I.  C.  6. 
Cujac.  L.  5.  Obs.  C  Ult.  (5)  d.  I.  p.  200.  (4)  d.  1.  p.  447. 
(5)  In  notis  ad  Tab.  II.  p.  i63.  (6)  d.  1.  p.  210  sqq.  (7)  Vid. 
Petitus  d.  1.  p.  447.  Cf.  Meier  p.  185  ibique  nola  4g.  $  1  x  >J 
TiuyjToq  fcre  respondet  Romanac  actioni  acstimatoriae.  (8)  V. 
Gotuofr.  d.  1.  p.  122  in  fine. 


41 

titum  esse  dicere  queas ,  ncc  in  Tab.  IV.  Ultimum 
quidem,  quod  in  hac  tabula  occurrit,  fragmentum  (i) 
a  Romulo  esse  repetendum,  non  temere  censuit  Bona- 
micus  (2).  Nos  autem  hic  ex  industria  de  illa  lege  non 
agemus ,  cum  leges  Romanas  et  Atticas  conferamus ,  in 
his  autem  nihil  de  ea  re  inveniatur,  Bonamici  etiam 
disputatio  in  eos  concepta  sit  ,  qui  aliquam  hac  in  cau- 
sa  cum  Lacedaemoniorum  institutis  similitudinem  de- 
prehendunt. 

In  Tabula  V  quaedam  sunt,  quae  explicatione  indi- 
geant.  Leges,  quae  in  hac  tabula  occurrunt,  de  succes- 
sionibus  et  tutelis  ,  ab  Atticis  plane  differre  §°  seq. 
ostendere  conabimur.  In  eo  tantum  est  aliqua  simili- 
tudo  ,  quod  et  secundum  R.omanas  et  secundum  Atticas 
leges  tutor  etiam  testamento  dabatur  (3).  At  ille  mos 
jam  diu  ante  XII  Tab.  Romae  obtinuit ,  cum  jam  An- 
cus  rex  Tarquinium  Priscum  liberis  suis  testamento  tu- 
torem  instituerit  (4). 

Ex  inventis  autem  Gaji  commentariis  duo  fragmenta 
Gothofredo  nondum  riota  in  hanc  tabulam  inseruit 
Dirksenus  ,  alterum  de  Virginibus  Vestalibus  a  tutela 
perpetua  mulierum  liberis  (5) ,  alterum  de  rebus  man- 
cipi  mulieris  ,  quae  in  tutela  agnatorum  legitima  est, 
non  usucapiendis ,    nisi    ab   ipsa  tutore  auctore  traditae 

(1)  Decemviri  in  decem  mensibus  gigni  hominemnon  in  un- 
decimo  scripserunt.  Vid.  Gellius  ,  N.  A.  L.  3.  C.  16.  (2)  d. 
1.  p.  75  sqq.  (3)  V.  Petitus  p.  5gi  et  Meier  p.  444  sq.  (4)  V. 
Livius,  L.  I.  C,  34.  (5)  V.  Gaius,  Comm.  I.  §  i45.  In  XII 
Tab.  hoc  fragmentum  fuisse  negat  doct.  Engelen,  1.1.  p.  162  sqq.y 
ex  sententia  sc.  praeceptoris  sui  Viri  Cl.  Gratama  (V.  Bijdragen 
tot  Regtsgeleerdheid  en  Wetgeving,  T.  III.  p.  279  sqq.  et  p. 
5o2  sq.)  ,  qui  illud  :  itaque  etiam  lege  ~K.II  tabularum  cautum 
est,  apud  Gaium  d.  1.  refert  ad  illud:  filia  vero  nihilominus  in 
tutela  permanet,  quasi  parenthesi  includens  totum  locum  inde  a 
tantum  usquc  ad  voluerunt. 

sint  (i).  Utraque  Romanorum  sunt  propria,  si,  quae 
continentur  iis ,  ipsas  per  se  sanctiones  spectes ,  nam 
nihil  nec  de  Virginibus  Vestalibus  a  tutela  liberis,  nec 
de  rebus  mancipi  nisi  certo  modo  traditis  usucapiendis 
e  jure  Attico  desumtum  esse  potest.  Sed  scimus  sic,  tu- 
telam  etiam  mulierum  ex  XII  tab.  Romae  obtinuisse , 
sive  expresse  de  ea  aliquid  caverint  Decemviri ,  sive 
universe,  cum  de  tutela  legititna  agnatorum  dicerent, 
hanc  etiam  tutelae  speciem  complexi  fuerint  (2). 

Et  vero  apud  Graecos  etiam  in  tutorum  potestate 
erant  mulieres  (3).  Attamen  hanc  tutelam  ab  ea  ,  cui 
Romae  suberant  mulieres,  diversam  fuisse  colligas  ex 
Metjrsio  ,  Att,  Lect.  L.  III.  C.  24  >  nota  1  ad  Petitum 
p.  534.  et  ex  Meiero  p.  455  sqq. ,  etsi  minus  verum 
videtur,  quod  ex  Isaeo  efficit  Meier  (4),  mulieres  ante 
annum  3o  e  tutela  exiisse.  Repugnat  hoc  proposito  foe- 
minarum  tutelae.  Quare  assentiendum  Platwero  (5) , 
qui  Isaei  locum  aliter  et  probabilius  explicat.  Equi- 
dem  certe  non  video ,  quomodo  filius  Jjri  Siereq  vifiwxq 
i.  e.  16,  vel,  ut  verisimilius  est ,  20  annos  natus  ma- 
tris  mulieris  enmXtpov ,  (i.  e.  cui  fratres  non  erant)  tu- 
telam  suscipere  potuisset,  si  mulieres  jam  diu  ante  tri- 
cesimum  annum  e  tutela  exierunt,  quod  tamen  statuit 
idem  Meier  (6).  Nec  infirmatur  nostrum  argumentum, 
etsi  Platnero  (7)  concedamus  ,  filium  tum  demum  ma- 
tris  tutorem  factum  esse ,  si  ejus  maritus  jam  esset  mor- 
tuus.  Nos  autem  hic  discrimen  illud  inter  institutum 
Graecum  et  Romanum  latius  non  explicabimus ,  cum 
sciamus  e  Plutarcho  in  Numa  C.  10,  jam  hunc  regem 
Vestalibus  virginibus  tutelae  immunitatem  concessisse , 
certo  indicio,  jam  tum  caeteras  mulieres  in  tutela  fuisse. 

(1)  V.  Gajds  ,  Comm.  II.  §  47.  (2)  V.  Dirksen,  p.  3o5  sq. 
ibique  nota  5j8.  (3)  V.  Cic  pro  Flacco  C.  3o.  (4)  p.  452. 
(5)  T.|II.  p.  275.     (6)  p.  456.     (7)  T.  II.  p.  276. 

Verba  Plutarchi  haec  sunt:  „  rt(iuq  le~  peyuXuq  u7teScoK£v 
(Numa)  iepu7$  7rupUvot$ ,  Sv  iei  aui  rh  StubseQut  ^uvroq 
i%e7vut  irurpos  ,  xui  rocXXu  Trp&rretv  uvev  Trpoqdrov  Stwyov"- 
cuq ,  wq7reo  ul  rptoutles?'  Quod  autem  Heineccius  (i) 
UTreSuttev  in  UTrelaxuv  mutaverit,  et  pluralem  numerum 
retulerit  ad  Romanos  universe  ,  quia  illae  rpivuthq , 
i.  e.  mulieres  jus  trium  liberorum  habentes ,  Numae 
tempore  nondum  notae  fuerunt ,  in  eo  temere  egit. 
Plutarchus  enim  hoc  voluit:  ex  Numae  instituto  Ves- 
tales  virgines  a  tutela  perpetua  liberae  fuerunt,  ut 
rp't7rutleq  suo  tempore  ex  lege  Julia  et  Papia  Pop- 
paea  (2). 

Occurrit  etiam  in  hac  tabula  fragmentum  de  cura 
furiosorum  et  prodigorum.  Prodigorum  curam  in  Ta- 
bulas  Decemvirorum  ex  moribus  antiquis  esse  transla- 
tam  novimus  ex  Ulpiano  fr.  1  pr.  D.  de  curat.  Jurios. 
(27.  10).  Nec  vero  furiosorum  curationem  temere 
quis  ex  jure  Attico  desumtam  dicat.  Apud  Alhenien- 
ses  licebat  filio  patrem  furoris  atque  dementiae  accu- 
sare  ;  tum  autem  curator  ei  non  dabatur  ,  sed  eum  vin- 
ciebant ,  et  ab  administratione  bonorum  removebant  (3). 
Plane  igitur  diversa  haec  sunt  ab  instituto  Romano- 
rum,  nec  prae  patria  illa  majestate  Romae  obtinere  po- 
tuerunt  (4).  Caeterum  licet  expresso  testimonio  non 
constet ,  furiosos  ante  XII  tabulas  Romae  curae  sub- 
fuisse ,  verisimillimum  tamen  hoc  est.  Cura  sc.  prodigo- 
rum  (quae  jam  ante  XII  tab.  Romae  adfuit)  demum  ex 
furiosorum  cura  exstitisse  videtur  ,  curn  assimilarentur 
prodigi  furiosis,  tanquam  eodem  animi  -vitio  laborantes. 

Conferri  etiam  potest  Bonamy  (5)  de  fr.  8  D.  (fr.  4*  G.)  , 

(1)  Ad.  L.  Jul.  et  Pap,  Popp.  L.  I.  C.  2.  p.  27.  (2)  Cf. 
arg.  Gaji  Comm.  I.  §  i45.  (3)  V.  Petitus  p.  245  sq. ,  coll. 
Cic.  de  Senect,  C.  7.  (4)  Plura  dabit  Bonamy  d.  1.  p.  go  sqq. 
(5)  d.  1.  p.  g4  sqq. 

in  quo  agitur  de  patronorum  successione  in  bona  li- 
herti  intestati  sine  suo  herede  defuncti;  cum  vero  in 
legibus  Atticis  nulla  lex  occurrat ,  quae  de  hacsucces- 
sione  agat ,  ex  industria  nos  hoc  loco  de  ea  non  dice- 
mus. 

In  fragmento  6  D.  (fr.  8  G.)  Tabulae  VI  cautum  est, 
ut,  si  quis  quem  liberali  causa  manu  assereret,  posses- 
sio  hujus  hominis  pendente  lite  ipsi  adjudicaretur , 
etiamsi  alius  eum  tanquam  servum  possederat.  Idem 
jus  etiam  in  Atticis  legibus  occurrit  (i).  Sed  hoc  ip- 
sum  certo  indicio  est ,  similitudinem  legum  minime  ido- 
neam  causam  praebere,  cur  alias  ex  aliis  petitas  esse 
statuamus.  Nam  quod  ad  nostrum  fragmentum  attinet, 
expresso  Pomponii  testimonio  novimus  ,  illud  ex  vetere 
jure  in  XII  Tab.  translatum  fuisse  (2). 

Cum  Diekseko  argumentum  Tabulae  septimae  Go- 
thofredi  in  octavam  tabulam ,  octavae  in  septimam  re- 
jicimus  (3). 

Lex  de  finibus  regundis ,  quae  hac  tabula  occurrit 
secunda  apud  Dirksenum  (T.  VIII.  3.  G.)  prorsus  est 
incerta.  Cum  tamen  Gajus  1.  TJlt.  D.  fin.  regund.  e 
libro  4  a^  XII  tabb.  desumta  tradiderit,  eam  ad  exem- 
plum  quodammodo  legis  Solonis  scriptam  fuisse  ,  omnes 
fere  XII  Tabularum  instauratores  ante  Gothofredum 
ipsa  Gaji  verba  harum  tabularum  legitima  fuisse  credi- 
derunt ,  quos  tamen  in  errore  versari  ostendit  Gotho- 
fredus  in  Probat.  ad  Tab.  VIII.  p.  179  in  f.  Scimus 
igitur  ,  non  eandem  fuisse  legem  atque  eam,  quam  So- 
lon  scripsit ,  itaque  aliquam  tantum  similitudinem  inter 
Romanam  et  Atticam  intercessisse ,    qua    motus  Gajus  , 

(1)  V.  Petitus  d.  1.  p.  257  sq.  Meier.  p.  4oi  sqq.  (2)  V.  1. 
2.  §  24.  D.  de  Orig.  Jur.  (3)  Vid.  Dirksen  d.  1.  p.  291  sqq. , 
p.  448  sqq. ,  collata  Viri  CI.  uen  Tex  operis  Dirkseni  censura  in 
Bijdragen  tot  Regtsg.  en  Wetg.  T.  I.  p.  129  sqq. 

cum  tradilio  de  Graeca  XII  tabularum  origine  Romae 
vigeret ,  illam  ad  hujus  quodammodo  normam  scriptam 
fuisse  affirmavit  (i). 

Fragmentum  secundum  Tabulae  VIII.  D.  (VIII.  9. 
G.)  talione  eum  puniri  voluit ,  qui  membrum  alicujus 
rupisset ,  nisi  cum  laeso  de  ea  re  transegissel.  Hanc 
legem  ex  illa  Solonis,  qua  constituit,  ut  uterque  ocu- 
lus  ei  effoderetur ,  qui  unoculum  uno  privaverat ,  de- 
sumtam  esse  vult  Petitus  (2)  et  Terrassonitjs  (3).  Mi- 
hi  vero  illa  lex  Solonis  peculiare  quid  continere  vide- 
tur ;  sc.  ut  is ,  qui  tam  crudelis  exstitissct ,  ut  illi ,  qui 
unum  oculum  jam  amiserat,  etiam  alterum  excuteret , 
utriusque  oculi  jactura  puniretur.  Solonem  enim  in 
causa  membri  rupti  poenam  talionis  constituisse,  equidem 
non  putaverim ,  cum  actione  aixixq  aestimatoria  conve- 
niri  potuerit ,  qui  laeserat ,  vel  si  occidendi  animo  vul- 
neraverat    ypxtyy     rpxvpxroq     H    xpovoixq  >     de    quibus 

§°  *<?•  (4)- 

Praeterea  illa  lex  de  talione  tam  simplex  est  (licet  dif- 
ficilliraa  sit  ejus  exsecutio),  et  minus  cultorum  populo- 
rum  ingenio  odeo  convenit ,  ut ,  si  in  eorum  institutis 
eam  inveniamus ,  ex  ipsis  moribus  potius ,  quam  ex 
alterius  populi  legibus  ejus  originem  repetere  debeamus(5). 

Actio  de  pauperie  quadrupedis  (T.  VIII.  6.  D. ,  VII. 
1.  G.)  fere  universe  e  legibus  Solonis  desumta  esse  di- 
citur.     Videamus,  quid  hac  de  re  sentiendum  sit. 

Sanciverat  Solon  aliquid  de  pauperie  quadrupedum  (6), 

(1)  Cf.  quae  de  hac  Gaii  lege  universe  diximus  supra  C.  I.  §5. 
(2)  d.  1.  p.  632.  (5)  d.  1.  p.  i43.  (4)  Fuit  etiam  lex  talionis  in 
legibus  Zaleuci,  (ad  Charondam  refert  Diod.  Sic.  L.  XII.  C.  iy.)quac, 
cum  aliquando  unoculo  oculus  excussus  esset,  ad  modum  legisSolor.is 
est  cmendata.  V.  Heyne  ,  Opuscula  Academica  Tom.  II.  p.  58. 
Coll.  p.  n3.  (5)  Cf.  Exodus  C.  XXI.  v.  20  sqq.  (6)  V.  Plut. 
in   Sclone  p.  91.  Cf,  Petitus,  p,  632.  Meier  ,  p.  477. 

et  ex  ejus  legc  canis,  qni  momorderat ,  catena  quatuor 
cubitorum  revinctus  laeso  erat  tradendus.  Si  autem  De- 
cemviri  legem  suam  a  Solone  accepissent,  procul1  dubio 
etiam  de  cane  dixissent.  At  canes  lege  Decemvirali  non 
comprehensi  fuisse  videntur  ;  qdid  enim  sic  opus  fuisset 
peculiari  lege  Pesuliana  de  cane  ,  quae  idem ,  quod 
Decemviri  de  quadrupedibus ,  jam  de  cane  sanci- 
ret  (i)? 

Practerea  ad  hanc  legem  idem  dicendum  ,  quod  ad 
praecedentem  jam  observavimus,  sc.  saepius  apud  diver- 
sos  populos  similem  lcgem  inveniri ,  nec  tamen  alteram 
ex  altera  necessario  esse  petitam.  Sic  etiam  in  Exodo 
C.  XXI.  v.  28  sqq. ,  ejusdem  juris  vestigia  adsunt,un- 
de  tamen  nec  Solonem,  nec  Romanos  sua  hausisse  quis 
affirmet. 

Distinctio  Decemvirorum  in  furtum  manifeslum  et 
nec  manifestum ,  poenae  etiam  singularum  furti  specie- 
rum  prorsus  Romanae  sunt ,  et  diversae  omnino  a  So- 
lonis  institutis  (2).  Nonne  igitur  temere  agunt  ii ,  qui, 
quod  fur  nocturnus  impune  occidi  poterat  et  secundum 
Solonem,  et  secundum  Decemviros ,  hos  istud  placitum 
ab  illo  mutuatos  esse  statuunt  (3)  ?  praesertim  cum  ipsa 
furti  nocturni  poena  diversa  fueritj  nam  fur  nocturnus 
non  occisus ,  sed  in  jus  raptus ,  apud  Romanos  non 
rnorte,  sed  furti  manifesti  poena  plectebatur,  verbera- 
batur  sc.  et  in  servitutem  ei ,  cui  furtum  factum  esset, 
addicebatur  (4) ;  quam  poenam  apud  Athenienses  nun- 
quam  patiebantur  fures.  Lex  XII  Tabularum  nihil  At- 
ticae  legi  simile  continet ,  nisi  quod  Decemviri  aeque  ac 

(1)  V.  Paulus,  Rec.  Sent.L.  I.  Tit.  XV.  §  1.  Cuiacium  autem 
pro  Pesulania  ibi  Solonia  corrigentcm  refutavit  jam  Schulting- 
ad  Paulum  d.  1.  n.  8.  (2)  De  quo  latius  §  sq.  (3)  V.  Tab.  VIII, 
12.  D.  Tab.  II.  4.  G.  Coll.  Petito  ,  p.  635  sq.  (4)  Aut  certe  ei 
adjudicabatur,  donec  solveret.     V.  Gajus,  Comm.  III.  §  1P9. 

Solon  justam  sui    defensionem  permiserunt,  quod  sane 
vel  sine  hujus  ope  potuerunt  (i). 

Fragmentum  i5  h.  Tab.  secundum  D.  (T.  II.  9  G.) 
ita  se  habet :  »  Concepti  et  oblati  (sc.  furti)  poena  ex 
lege  XII  tabb.  tripli  est.  —  Praecepit  (lex) ,  ut  qui 
quaerere  velit ,  nudus  quaerat ,  linteo  cinctus ,  lancem 
habens,  qui  si  quid  invenerit,  jubet  id  lex  furtum  ma- 
nifestura  esse  (2)." 

Et  majoris  sane  momenti  sunt,  quae  vulgo  de  simi- 
litudine  hujus  furti  quaerendi  ritus  apud  Romanos  et 
Atticos  circumferuntur ;  de  qua  re  igitur  accuratius 
jam  est  dispiciendum.  Ut  tamen  bene  illud  procedat 
haec  praemittenda  videtur  observatio.  Putabant  Eoma- 
ni,  ut  omnes  fere  minus  culti  populi ,  damnum,  quod 
privatus  ex  alterius  maleficio  sentiret ,  etiam  solum  pri- 
vatum  spectare,  nec  satis  attendebant ,  reip.  quam  ma- 
xime  interesse ,  maleficia  non  committi.  Hinc  de  furto 
pacisci  licebat  (3).  Hinc  in  furtis  etiam  poena  dupli 
vel  tripli  doraino  rei  furto  ablatae  cedebat.  Publice 
fur  ne  carcere  quidem  puniebatur  (4).  —  Hisce  igitur 
praemissis  mirum  non  videbitur  ,  dominum ,  si  rem  sibi 
furto  ablatam  in  alterius  cujusdam  dorao  latere  suspi- 
caretur,  magistratum  non  adiisse ,  ut  publice  mitteret , 
qui  illara  perscrutarentur ,  sed  ipsum  rem  suam  quae- 
situm  domum  illam  intrasse.  Sed ,  quia  sic  periculum 
erat ,  ne  is ,  qui  rem  furtivam  quaerere  se  dicebat,  rem 
huic  simillimam  ex  odio  in  aedium  dominum  ibi  depo- 
neret ,  vel  etiam  quaedam  auferret ;  itaque  hoc  ne  fa- 
ceret ,  nudus  incedere  debebat.  Haec  igitur  omnia  op- 
time   explicari  possunt  ex   ipso  Romanorum   ingenio  et 

(1)  Dc  furtis  e  jure  Ptomano  et  Attico  V.  §  sq.  (2)  E  Gajo 
C.  III.  §  ^i  ct  192.  (5)  V.  Tab.  II.  fr.  Ult.  D. ,  fr.  12  ejus- 
dem  Tab.  G.  (4)  Majoris  cultus  vestigia  hac  in  causa  jam  adsunt 
in  jure  Gracco ,  ut  iufra  latius  ostendemus. 

cultu;  sed  aliud  etiam  accedit,  cur  equidem  hoc  in- 
slitutum  e  Graecia  a  Decemviris  non  petitum  fuisse 
existimem.  Sc.  Graeci  iunica  (%<r«v<<7xw)  induti  furtum 
conquirebant.  V.  Aristoph.  Nubes  v.  497  ibique  Scholiast. 
Plato  de  Legibus  ,  L.  12.  p.  954.  A.  Nec  obstat,  quod 
in  Nubibus  et  apud  Schol.  dd.  11.  occurrat  yvpvl$ ',  dlo 
enim  vocabulo  non  semper  plane  nudus  significatur , 
sed  saepius  ille ,  qui  superiorem  vestem  deposuit  (1). 
Romani  sensu  magis  proprio  nudi  erant ,  licium  tantum 
gerentes,  et  lancem  ob  oculos  tenentes.  Nec  causam  ex- 
cogitare  possum  ,  cur  Decemviri ,  si  hunc  ritum  e  Grae- 
cia  Romam  asportarunt,  potius  lance  et  licio  uti  vo- 
luerint  Romanos  ,  quam  tunica  ;  praesertim  cum  Romae 
mulieres  libere  in  mcdia  domo  versarentur,  in  Graecia 
contra  in  mulierum  conclavi  inclusae  essent ,  et  sic  Ro- 
mae  multo  gravior  causa  adesset  tunicam  induendi  , 
quam  apud  Graecos.  Nec  sane  hic  ritus  ex  iis  est, 
quem  sibi  prorsus  ignotum  populus  aliquis  facile  ex 
alterius  gentis  legibus  recipiat.  Itaque  verisimili- 
ter  jam  ante  XII  tab.  Romae  adfuit.  —  Cf.  de  illo 
Heinecc.  AntU  Rom.  ad  tit.  Inst.  I.  L.  IV.  §  i3-20. 
Nova  quaedam  de  lance  attulit  Gajus  C.  III.  §  198, 
sed  baec  ita  sunt  obscura,  ut  ipse  ea  non  intellexerit , 
et  nihil  probant ,  nisi  quod  jam  Gaji  aetate  de  illo  ritu 
quaerebatur. 

Fragmentum  21  Tab.  VIII.  D.  (VII  fr.  Ult.  G.)  sic 
se  habet :  Patronus  ,  si  clienti  fraudem  fecerit,  sacer  es- 
to.  —  Apud  Athenienses  etiam  Inquilini  ((tsrotxoi)  sibi 
aliquem  civem  patronum  (jrpo^rjjv)  eligere  teneban- 
tur  (2),  inter  quem  et  patronum  Romanum  quaedam 
videtur  affuisse  similitudo.  Nos  autem  de  ea  re  latius 
non  agemus,    cum  e  Dion.  Hal,  L.  II.  C-  10.    constet, 

(1)  V.  Graevius,  Lect.  Hesiod.  ad  v.  392  Oper,  et  dier. 
(2)  V.  Petitus,  p.  248  sq.  coll.  Diou.  Hal.  h,  II.  C.  9. 

fragmentum  legis  Decemviralis,  de  quo  agimus,    e  Ro- 
muli  legibus  esse  desumtum. 

Si  poena  homicidii  mors  fuit,  ut  vult  Gothofr.  (T.  VII. 
i3),  quam  tamen  incertam  ac  nobis  ignotam  putat  Dirk.- 
senus(i),  ex  legibus  Numae  ea  depromta  fuit  (2)  ,  quare 
legem  Atticam  ,  qua  etiam  vulgo  homicidis  capitalis  poe- 
na  irrogabatur  ,  non  latius  explicabimus  (3). 

»Sciendum  est,  suspecti  crimen  e  XII.  Tabb.  descen- 
dere,"  verbasunt  Ulpiani  1.  1.  $2.  D.  De  suspect.  tut.  (26. 
10.)  et  Justiniani  in  pr.  Inst.  eod.  Ex  hisce  testimoniis 
colligit  Gothofredus  jam  jure  XII.  Tab.  eandem  fuisse 
suspecti  tutoris  accusationem  ,  ac  fuit  jure  Romano  re- 
centiore  ;  itaque  textum  sic  restituit :  si  tutor  dolo  ma- 
lo  gerat,  vituperato ,  quod  vertit ,  suspectum  eum  fa- 
cere  cuivis  liceto  (4).  Equidem  ita  legem  se  habuisse  , 
non  effici  puto  e  testimoniis ,  quae  nobis  de  hoc  frag- 
mento  supersunt.  Indicat  tantum  Ulpianus  et  Justi- 
nianus  jam  XII  tabulas  de  suspecti  tutoris  accusatione 
egisse;  sed  utrum  ea  popularis  ,  ut  vulgo  dicilur,  an 
vcro  privata  fuerit,  et  concessa  tantum  proximis  ag- 
natis  et  cognatis  pro  certo  definire  non  possumus.  Ita- 
que  prudentius  egit  Dirksenus  }  qui  Tab.  VIII.  fr.  20 
sola  Ulpiani  1.  c.  verba  refert.  Verisimile  tamen  est 
publicam  fuisse  actionem,  si  prudenter,  ut  solent,  sta- 
tuerunt  Decemviri.  Ipse  enim  pupillus  contra  tutorem 
suum  agere  non  poterat.  Solis  proximis  agnatis  vel  co- 
gnatis  hanc  actionern  dare  periculosum  erat,  nam  si  hi  non 
adessent,  et  illi  ipsi  tutores  essent,  aut  si  utrique  non  ades- 
sent  (quod  facillime  fieri  poterat  praesertim  in  libertis  et  li- 
bertorum  filiis),  nullus  erat,  qui  tutorem  suspectum  accu- 

1 

(1)  T.  VIII.  fr.  24.  coll.  p.  6i.4  sqq.  (2)  Festus  v.  Parici. 
(3)  V.  Petitus  p.  610.  (4)  Illud  :  dolo  malo  peliit  ex  Cic.  de  Ojf. 
L.  III.  C.  i5,DoNAToad  Terentii  Eunuch.  Act.  III.  sc.  3  v.  8  et 
Cic.  de   Orat.  L,  I.  C.  3].  Cf.  Dirxsen  p.  599.  sqq. 

sare  posset;  mulieres  enim,  mater  ex.  gr.  aut  soror,  jure 
XII  tabularum  ad  hanc  actionem  admissae  fuisse  non 
videntur(i).  Eatenus  igitur  tantummodo  reprehenden- 
dus  videtur  gothofredus  ,  quod  tanquam  restitutor  XII 
tabularum  in  textum  admiserit  ea ,  de  quibus  ex  certis 
veterum  teslimoniis  non  constaret. 

Post  finitam  tutelam  a  pupillo  poterat  institui  actio 
in  duplum,  si  tutor  quid  de  rebus  ipsius  furatus  esset  (2). 
Videamus  jam  de  jure  Attico,  et  conferamus  id 
cum  legibus  Romanorum.  Apud  Athenienses  etiam 
poterat  institui  actio  publica  emrpoiryis  >  sed  poena 
non  erat  certa ;  erat  actio  aestimatoria  et  poterat  agi 
vel  ad  poenam  corpori  infligendam,  vel  tantum  ad  poe- 
nam  pecuniariam  (3).  Actio  privata  tutelae  Romana  ni- 
hil  fere  cum  Attica  commune  habet.  Romae  poena  erat  cer- 
ta,  dupli  sc. ,  Athenis  actio  erat  riftyrbq  ;  Romae  eratper- 
petua  (ut  olim  omnes  actiones  personales  ante  Constitu- 
tionem  Theodosii  c.  i  G.  Th.  de  act.  certo  temp.fin.  (4.  i4«) 
c.  3  C.  Just.  de  praescr.  3o  vel  ^o  annor.(j.  39);  Athe- 
nis  quinquennio  praescribebatur  (4).  Qua  ratione  igituril- 
lae  XII.  Tab.  leges  ex  Atticis  petitae  dici  possintnon  video. 

Fragmentum  ultimum  Tab.  VIII.  D.  (VIII. 2.  G)  non 
cum  Gothopredo  ad  solos  fratres  arvales  referendum  vi- 
detur,  sed  universe  ad  omnes  socios  (5) ,  quibus  permit- 
\\tLex  quam  velint  pactionem  sibi  ferre,  dum  ne  quid  ex 
publica  lege  corrumpant.  Hanclegem  e  Solonis  lege  trans- 
latam  videri  dicit  Gajus  ,  fr.  ult.  D.de  coll.  et  corp.  (47.  22.) 
Sc.  cum  similitudo  quaedam  reperirefur  inter  legemRoma- 
nam  et  Atticam  ,  illam  ex  hac  petitam  dixit  Gajcs  (6).  At 

vero  ipsa  rei  ratio  tam  simplex  est,  ut  non  videam,  quomo- 

» 

(1)  V.  'Arg.  §  5  I.  de  susp.  tut.  (1.  26).  (2)  V.  1.  55.  §  iD.de 
admin.  et  peric.  tut.  (26  7).  (3)  T«fle/v  vj  li7rorl(TCU-  V.  Meier  p. 
293.  (4)  Meier  p.  454  coll.  p.  i85  n.  45.  (5)  V.  DiRKSENd.  1. 
p.  45i.   (6)  Sc.  pro  sui  temporis  opinione  Yide  supra  C  I.  $  5. 

do  aliter  statuere  potuerint  Decemviri.   Est  enim  utique 
rectae  rationi  consequens,  sociis,  quam  velint,  pactionem 
sibi  ferre  licere,    modo  ne    adversetur  legibus  publicis. 
Tab.    IX.  fr.  i   cautum   est ,    ne    leges   privis    homi- 
nibus    irrogarentur  (i) ;    quam    legem    omnes  fere  inter- 
pretes  e    legibus  Solonis     translatam    dicunt  (2).     Peti- 
tus  autem(3)  contra  Cujacium  (4)  contendit ,  legi  adden- 
dam  esse  exceptionem,  nisi  maximo  comitiatu  (5) ,  cum 
sc.  etiam  apud  Athenienses  lex   esset ,    ne  de  privis  ho- 
minibus  leges   ferrentur ,    nisi  id  placuisset  sex    civium 
millibus,  clam  suffragia  ferentium,    Sed   haec  clausula 
omnino  cum  Cujacio,    Gothofredo  et  Dirkseno  tantum 
ad  alteram    apud  Ciceronem  (dd.  11.)  memoratam  legem, 
ne  de  capite  civis  Romani  ,  nisi  per  maximum  comitia- 
tum  statueretur ,   referenda  videtur.  Add.  Pothier  ,  d.  1. 
§  3.  Terrasson  ,  p.  172,  qui  posterior,  licet  vehementis- 
sime  se  opposuerit  sententiae  Bonamici,  leges  Decemvi- 
rales  a  Graecis  non  esse  petitas  statuentis,  hoc  nostrum 
fragmentum  tamen   nihil   continere  docuit ,    cur  e  lege 
Attica  illud  desumtum  esse  dicamus.     Utut  est,  scimus 
hanc    legem  vere   Romanam   esse.      Duobus  enim  locis 
testatur  Cicero  (6) ,   idem    jam    sacratis   legibus  cautum 
f uisse ,   quae  ne  abrogarentur  a  patriciis ,   qui  leges  soli 
conscriberent,  sibi  caverant  plebeji  (7). 

Ad  fragmentum  1.  h.  t.  D.  (fr.  4«  G.) ,  quod  vetat  de 

(1)  V.  Cic.  pro  domo  C.  17,  pro  Sextio  C.  3o,  de  Leg,  L. 
III.  C  19.  (2)  V.  GoTHorit.  d.  1.  p.  181  in  fine.  Pothier  ad  Tab. 
IX.  fr.  1  §  1  n.  3.  Petitusp.  189.  (5)  d.  1.  (4)  Obs.  L.XV.  C.  8  % 
(5)  Ex  Cic.  de  Leg.  1.  c.  obilla:  ferri  de  singulis,  nisi  cen~ 
turiatis  comitiis  ,  noluerunt ,  non  satis  attendens  ad  ea,  qnaese» 
quuntur:  neque  tributa  capitis  comitia  rata  esse  possunt ,  ne- 
que  ulla  privilegh.  (6)  Pro  domo  et  pro  Sextio  11.  cc  (7)  V. 
Livius  L.  III.  C.  32.  Cf.  ad  hanc  legem  Bonamy  d.  1.  p.  85 ,  qui 
tamen  etiam  illud ,  nisi  maximo  comitiatu^  admittit,  nec  non 
Leli£yrE   d,  1.  p,    i53  sqq. 

capite  civis  rogari  ,  nisi  maximo  comitiatu,  animad- 
vertisse  sufficiat,  etiam  hanc  legem  esse  sacratam,  se- 
cundum  Cic.  pro  Sextio  1.  c.  :  »Cur  cum  de  capite  ci- 
vis  —  et  de  bouis  proscriptio  ferretur,  cum  et  sacratis 
legibus  et  XII.  Tabulis  sancitum  esset,  ut  neque  privilegi- 
um  irrogari  liceret,  neque  de  capite  civis  Romani,  nisi  comi- 
tiis  centuriatis  rogari,  nulla  voxest  audita  consulum  ?"  (i) 
Tab.  X.  fr.  i.  D.  (fr.  2.  G.)  cautum  est,  ne  quis  in 
urbe  sepeliretur  nec  ureretur;  quod  primum  ex  Athe- 
niensium  more  Bomam  translatum  fuisse  plures  dixe- 
runt(a),  cum  antea,  ut  narrat  Servius  ad  illud  Vir- 
gilii(3):  Sedibus  Jiunc  refer  ante  suis  ,  et  conde  sepu- 
lcro,  omnes  in  domibus  sepelirentur.  Gravina  tamen(4), 
et  qui  eum  descripsit  Terrasson  (5),  Sctum  memorant, 
quo  jam  ante  XII.  Tabulas  antiquus  mos  subJatus  est, 
et  cautum ,  ne  quis  in  urbe  sepeliretur  ,  quod  Sctum 
deinde  Decemviri  in  suas  tabulas  transtulerunt.  Cum 
vero  fontes,e  quibus  sua  hauserunt,  non  addant,  nec 
etiam  verisimile  sit,  Sctum  illis  temporibus  vim  illud 
vetandi  habuisse ,  nobis  ad  aliud  confugiendum  est  ar- 
gumentum,  quo  probemus ,  jam  ante  XII.  Tabulas 
morem  hac  nostra  lege  praeceptum  Romae  obtinuisse. 
Sc.  ubi  Cicero  (6)  legem,  de  qua  agimus,  commemora- 
verat,  rogat  eum  Atticus:  »Quid  ?  qui  post  XII  in  ur- 
be  sepulti  sunt  clari  viri?"  respondet  Cicero:  «Credo, 
Tite ,  fuisse  aut  eos,  quibus  hocante  hanc  legem  virtutis 
causa  tributum  est ,  ut  Publicolae ,  ut  Tuberto,  quod 
eorum  posteri  jure  tenuerunt,  auteoscaet."  Si  igitur  Pu- 
hlicolae  et  Tuberto  virtutis  causa  i.  e.  in  praemium  vir- 
tutis  ,  ut  in  urbe  sepelirentur  ,  tributum  fuit,  argumento  a 
contrario  sumto  probatur,  in  caeteris  hoc  prohibitum  fuisse. 

(1)  Plura  dabit  Bokamy  ad  h.  1.  p.  60.  sqq..  (2)  V.  ex. 
gr.  Pothier  ad  h.  J.  (3)  Aen.  L,  VI.  v.  i5u.  (4)  Orig.  p» 
256  in.  f.  ed.  Lips.  1 737.  (5)  d.  1.  p.  i84.  (6)  De  Legibus  L.  II.  C.  23. 

Forte  autem  hanc  legem  ideo  sanciverunt  Decemviri, 
quia  Romani ,  spreto  antiquo  more  ,  defunctorum  cor- 
pora  non  amplius  sepeliebant  aut  cremabant ,  sed  saepi» 
us  inhumata  projiciebant.  Huic  certe  causae  pestilentiae 
calamitatem,  quae  A.  U.  C.  3oi.  CJrbem  vexavit,  tri- 
buit  Dionysius  (i). 

Antequam  ad  sequentes  hujus  Tabulae  leges  progredi- 
mur ,  repetcnduin  hic  de  Ciceronis  testimoniis  in  L.  de 
Leg.  II.  G.  23  et  25,  quod  jam  saepius  de  Gajo  dixi- 
mus  ,  affirmationem  nempe  ,  hanc  vel  illam  legem  esse 
legem  Solonis  in  XII.  Tab.  translatam ,  nihil  nisi  simi- 
litudinem  quandam  harum  legum  probare,  cum  nitatur 
veterumopinione  leges  Decemvirales  a  Solone  esse  petitas. 

Caeterum  negari  non  potest,  similitudinem  quandam 
in  sumtuariis  legibus,  praesertim  tertia,  quarta  et  sexta  D. 
(6,  7,  9  et  io  G.)  cum  legibus  Atticis  adesse  (2) ;  quae, 
licet  mira  sit,  nihil  tamen  probare  videtur,  nam  om- 
nia,  quae  ibi  memorantur  de  mulierum  lessu,  de  facie 
laceranda,  de  servili  unctura  et  de  circumpotatione 
caet.,  tolli  a  Decemviris  non  potuissent,  nisi  jarn  ante 
ipsorum  tempora  adfuissent  (3).  Ipsi  igitur  illi  pravi 
mores  et  apud  Athenienses  adfuerunt,  et  apud  Roma- 
nos;  nec  verisimile  est,  sapientes  homines  Decemvi- 
ros,  ut  pravurn  morerh  tollerent,  a  severis  illis  Ro- 
manis  forsitan  jam  antea  reprobatum,  aliorum  exemplo 
indiguisse.  Ipse  Cicero  ,  licet  pro  sui  temporis  opinione 
leges  a  Solone  repetat,  eas  tamen  maxime  sccunduru 
naturam  esse  scriptas  testatur(4).  Accedit,  quod  et  apud 
Lacedaemonios  ,  et  apud  Charondam  maxime  affines  leges 
funerariae  sumtuariae  inveniantur  (5). 

(1)  L.  X.  C.  53.  (2)  V.  Petitus  p.  595  sqq. ,  inprimis  p.  600 
sqq.  (3)  Cf.  Serv.  ad  Jen.  L.  XII.  V.  606.  Crc  de  Leg.  L.  II. 
C.  24,ubi  haec :  quae  recte  tolluntur,  nec  tollerentur ,  nisi  fuissent. 
(4)  V.  da  Leg.  L.  II.  C.  a4.  Coll.  C.  25.  initio.  (5)  Cf.  Infr.  h.  C.  $4. 

§   3.     De    discrimine    legum   Romanarum  et 
Atticarum.  /     . 

Cum  superiore  §  de  similitudine  legum  Decemvira- 
lium  et  Atheniensiura  ageremus,  saepius  jam  earum  dis- 
criraen  atligimus.  Plures  enim  explicandae  erant  leges 
Romanae,  quas  Atticis  similes  esse  dixerunt  interpre- 
tes  ,  licet  revera  plane  ab  iis  sint  diversae.  Quocirca 
hoc  loco ,  quae  de  illo  argumento  restant,  pertractaturi 
sumus ;  quo  facto  patebit ,  leges  Decemvirales  ,  uli  in 
rebus  levioribus  conveniunt  aliquando  cum  Atticis ,  ita 
ab  illis  fere  discrepare  in  iis ,  quae  alicujus  sunt  in  Jegi- 
bus  populorum  ponderis,  in  jure  sc.  obligationum,  suc- 
cessionum  ,  tutelarum   caet. 

Et  sic  quidem  primo  loco  dicendum  est  de  ratione , 
qua  Romani  tractabant  debitores ,  qui  solvendo  non 
essent.  Morem  nectendorem  debitorum,  qui  antea  Athe- 
nis  obtinuerat,  Solon  plane  sustulit(i).  Romani  vero 
eo  more  omnino  usi  sunt,  et  quidem,  ut  videtur  ,  cru- 
delissime  (2). 

»Patria  potestas  propria  est  civium  Romanorum;  fere 
enim  nulli  homines  sunt ,  qui  talem  in  filios  suos  ha- 
hent  potestatem,  qualem  nos  habemus,"  ait  Gajus  C.  I. 
§  55.  Sic  etiam  patria  potestas,  qualis  in  XII.  Tabu- 
lis  describitur,  longe  major  est  ea  ,  quam  Athenis  pa- 
rentes  in  liberos  habebant.  Romae  ex.  gr.  quamdiu  vi« 
veret  pater,  filius  in  ejus  potestate  erat,  necigitur  un- 
quam  testamentum  facere  poterat;  Athenis  filii ,  cum 
inscriberentur  tm  Xyfeiu.pxixu  ypappureiu ,  itaque  aeta- 
tis  anno  20,  ut  videtur ,  suas  sibi  res  agere  poterant, 
et  testamenti   faciendi    jus  habebant(3).      Romae  vendi 

(1)  V.  Petitus  p.  507  ;  Meiek  ,  p.  5n  sq.  (2)  V.  Tab.  III.  fr. 
1-6  D.  (fr.  4-g  G.)  (3)  V.  Petitus  ,  p.  227.  in  finc  sqq.  praeser- 
tim   p.  229  in  fine  sqq.t  Coll.  Meursio  ,  Ait.  Lect.  L.  III.  C  a4 

poterant  liberi  justis  nuptiis  quaesiti ;  ex  Solonis  legc 
tantum  poterat  vendi  soror  aut  filia,  quae  innupta  rem 
cum  viro  habuerat,  quasi  in  delicti  poenam  (i).  Ro- 
mae  jus  vitae  necisque  in  liberos  habebat  paterfam. , 
quod  Athenis  ex  Solonis  legibus  jam  negatum  illi  vi- 
detur  (2).  Graecorum  «jroxjfpt^v  (abdicationem  libero- 
rum),  et  plura  alia  mittimus ,  cum  ex  allatis  satis  con- 
tet,  quam  diversum  fuerit  illud  jus  patriae  potestatis 
apud  Graecos  et  Romanos ,  et  cum  praeterea  sciamus , 
leges  ,  quae  de  eo  jure  in  XII.  Tabulis  occurrunt,  ex 
Romuli  legibus  esse  desumtas  (3). 

Arctissime  etiam  cum  patria  illa  majestate  cohaeret 
fragmentum  3  Tab.  V.  (T.  V.  fr.  1  G.)  quo  plenissima 
conceditur  patribusfam.  de  bonis  suis  tcstamento  sta- 
tuendi  libertas.  Attico  civi  ex  lege  Solonis  non  lice- 
bat  bona  sua  aliis  testamento  dare  superstitibus  filiis  le- 
gitimis  (4). 

Quod  ad  jus  succedendi  ab  intestato  attinet,  alia  pla- 
ne  placuerunt  Graecis,  alia  Romanis.  Romae  patrifam. 
ab  intestato  succedebant  liberi,  siveheredes  sui  (ad  quos 
etiam  pertinet  uxor ,  quae  in  manum  convenerat ,  et 
sic  filiae  loco  apud  maritum  erat) ;  post  suos  heredes 
agnati,  post  agnatos  gentiles  ad  hereditatem  vocabantur ; 
post  gentiles  nullus  erat  succedentium  ordo.  Cognati  vero 
nunquam  succedere  ex  jure  civili  ullo  pacto  potuerunt(5). 
Apud  Athenienses  post  liberos  vocabantur  fratres  hfto- 
vrdrofeq   defuncti ,  eorumque  filii ;   post  hos  sorores  bpo- 

(1)  V.  Petitus  p.  257.  (2)  Ut  contra  meursium,  Them.  id 
Att.  L.  1.  C.  2.  conlendunt  Meier,  p.  428  et  Platner  T.  II. 
p.  242.  (3)  V.  Dion.  Hal.  L.  II.  C.  26.  sq.  Addatur  de  pa- 
tria  potestate  universe  apud  Atticos  Meursius  ,  Them,  Att.  L.  I.  C. 
2.  meier,  p.  427  sqq  Platker  ,  T.  II.  p.  24o  sqq.  (4)  V.  Pe- 
titus  ,  p.  678  sqq.  (5)  V.  §  31.  de  legit.  agnat.  success.  3.  2, 
fr.   1.  pr.    D.    unde  cognati   33.  8. 


56 

trdrpixt,  earumque  filii  (qui ,  ut  vidimus,  jure  XII  Ta- 
bularum  nunquam  succcdere  poterant. ),  tum  caeteri 
cognati  paterni  generis  (ita  tamen  ut  praeferrentur  ma- 
res,  iisque  geniti)  usque  ad  sobrinorum  filios.  Si  hi 
deficerent ,  heredes  erant  materni  generis  cognati  ad 
eundem  gradum  usque ,  et  eodem  ordine.  Post  hos  pa- 
terni  cognati  propiores  (i). 

Ad  tutelam  apud  Romanos  ,  si  tutor  testamento  patris 
non  erat  datus ,  vocabantur  agnati  proximi ,  pupilli,  si 
intra  pubertatem  decederet ,  heredes  futuri.  Antiquio- 
res  juris  Graeci  scriptores  ex  Diogene  Lacrtio  (2)  uni- 
verse  heredes  futuros  ex  Solonis  lege  expresse  remotos 
fuisse  crediderunt.  Sed  aliud  ,  rejecta  Diogenis  LAeRTii 
auctoritate,  ex  pluribus  oratorum  locis  docueruntMEiER  (3) 
et  Platner  (4),  proximos  nempe  heredes  omnino  etiam 
tutores  esse  potuisse.  Nescio  tamen  an  haec  ,  salva 
Diogenis  Lacrtii  auctoritate,  conciliari  possint,  dicendo, 
Solonem  revera  proximos  heredes  a  tutela  arcuisse  ;  ii- 
lud  autem  deinde  immutatum  fuisse.  Sc.  fons  juris  pri- 
vati  semper  fuerunt  Solonis  axones ;.  potuerunt  tamen 
hic  et  iliic  quaedam  esse  mutata.  Utut  est ,  expresse 
certe  Alhenis  non  vocabantur  ad  tulelam  proximi  ag- 
nati  ut  Romae  fiebat ,  nec  etiam  ,  ut  Romae  maxime 
ad  bona  admistranda  dabantur  tutores  (5) ,  sed  tum  ad 
personam,  tum  ad  bona  pupilii  curanda  (6). 

Quod  in  Tab.  VI.  occurrit  fragm.  1.  de  alienatione 
et  -oppignoratione  rerum  mancipi  proprium  omnino  est 
Romanorum.  Hujus  enim  juris  in  legibus  Atticis  ne 
minimum  quidem    deprehendimus  vestigium.      Pertinet 

(1)  Petitus,  p.  584s<j></.  (2)  In  Solone  I.  segm.  56.  (3)  p.  446 
sqq.  (4)  T.  2.  p.  278.  (5)  "Vid.  von  Lohr  ,  iiber  clie  Romischen 
Begrijfe  von  Tulel  und  Curalel-,  im  Magasin  fiir  Rechlswiss. 
und  Qesetzgeb.  von  Grolman  und  von  Lohr.  Band  III.  Hcft.  I. 
(6)  V.  Platner,  T.  II.  p.  279.   Meier,  p.  44g.  n.  6. 

sine  dubio  baec  distinctio  rerum  mancipi  et  nec  man- 
cipi,  et  solemnis  eas  per  aes  et  libram  alienandi  ritus  ad 
illud  jus,  quo  jam  ante  XII.  Tabulas  usi  sunt  Romani. 

Usucapionis  etiam  tum  universe  rerum  omnium,  tum 
mulieris,  de  qua  agitur  in  fr.  3  et  4  D.  (5  et  6  G.) 
nulla  mentio  est  in  legibus  Atticis  (i).  Prnprius  Ro- 
manorum  est  ille  modus  nuptias  per  usum  contrahendi ; 
nititur  distinctione  rerum  mancipi  et  nec  mancipi.  Si 
quis  enim  rem  mancipi  a  domino  nuda  traditione  ac- 
ceperat  in  bonis  tantum  eam  habebat ;  ut  autem  etiam 
jus  Quiritium  in  eam  acquireret,  per  annum ,  si  res 
mobilis  ,  per  biennium,  si  res  immobilis  erat ,  eam  pos- 
sidere  debebat.  Idem  de  uxore  dicendum.  Vir  in  uxo- 
rem ,  nudo  consensu  ductam  ,  quasi  in  rem  mobilem 
mancipi ,  demum  ex  anni  usu  non  usurpato  plenum  jus 
civis  Romani  acquirebat  (2). 

Si  quis  occentavisset,  sive  carmen  condidisset,  quod 
infamiam  faceret  flagitiumve  alteri ,  ad  mortem  usque 
fustibus  caedebatur.  Qua  licentia  contra  apud  Atticos 
Comici  egerint ,  omnibus  notum  est  (3).  Sed  in  aliis 
etiam  injuriis  verbalibus  (ut  vulgo  dicunt  Juris  Romani 
interpretes)  majore  lantum  vel  minore  pecuniae  summa 
pro  majore  vel  minore  illata  injuria  Athenis  laedens 
plectebatur.  llla  injuriarum  actio  dicebatur  hxij  xzxt)- 
yopictg  (4)« 

(1)  Praescriptionem ,  tanquam  modum  tolleudarum  actionum ,  no- 
verunt  Athenienses.  Sic  actio  privata  £7rirp07r%$  quinquennio  prae- 
scribebatur..  V.  §um  praeced.  Cf.  Meier,  p.  636.  (2)  Animadver- 
tendum  tamen  ,  in  XII.  Tab.  fundi  tantutn  in  lege  de  usucapione 
mentionera  factam  csse,  quod  deinceps  ad  cactcras  res  immobiles 
extensum  videtur.  (3)  Y.  Oic.  apud  August.  de  Civ.  Dei.  In  Ed. 
Maji  de  Reipubl.  L.  IV.  C.  10.  ibique  notata.  Illa  licentia  deinde 
legibus  restricta  cst.  V.  Petit.  p.  i5o  sqq.  (4)  V.  Meierp.  48 1  sqq. 
Coll.  Petito.  p.  64i  sqq. 

Rcalis  etiam  injuriae  (xhixe;)  poena  non  ccrta  erat , 
ut  apud  Romanos  e  lege  Xlf.  Tab.  (i),  sed  litem  aes- 
timabat  actor.  Idem  igitur  Athenis  obtinebat ,  quod 
deinceps,  abrogato  jure  XII.  Tab.,  Romae  Praetor  intro- 
duxit   (2). 

Erat  etiam  publica  <ypx(pyj  v/3p£«$,  quae  latius  patebat, 
et  praeter  injurias  reales  alia  quaedam  continebat ,  ut 
stuprum  vi  commissum  caet.  (3).  Actio  erat  aestimato- 
ria ,  et  tendebat  ad  ro  nxtelv  %  umrttxi ,  unde  etiam 
morte  puniri  poterat  laedens  (4). 

Tfxty^  rpxvpxraq  ix  movoixq  proprie  ad  injurias  non 
pertinet.  Competebat  haec,  si  quis  graviore  vulnere 
aliquem  vulneraverat  occidendi  animo,  Poena  erat  ex- 
silium  et  bonorum  publicatio  (5). 

Furta  in  XII.  tabulis  distinguuntur  in  nocturna  et 
diurna ,  manifesta  et  nec  manifesta.  Furem  nocturnum 
impune  occidere  licebat,  diurnum  non  licebat  occidere, 
nisi  se  telo  defendisset ;  fur  manifestus  liber  homo  ver- 
berabatur,  et  ei,  cui  furtum  factum  esset,  addicebatur, 
aut  certe  adjudicabatur,  donec  solveret,  servus  verberi- 
bus  caesus  de  saxo  dejiciebatur ;  impuberes  tantum  ver- 
berabantur  et  noxiam  resarciebant. 

Distinctio  furti  nocturni  et  diurni ,  manifesti  et  nec 
manifesti  secundum  leges  Atticas  non  adeo  procedere 
videlur.  Potius  distinguendum  est  in  furtum  gravius , 
ex  quo  etiam  actio  publica  contra  furem  institui  poterat, 
et  levius,  ex  quo  fere  sola  privata  furti  actio  competebat. 
Gravius  furtum  erat  i°.  quod  5o  drachmarum  aesti- 
mationem  excedebat  ,  licet  interdiu  commissum  esset. 
1°.  Furtum  nocturnum.     3°.   Si    quis  in  Gymnasiis  vel 

(1)  Tab.  VIII.  fr.  2,  3,  4.  D.  (VII.  fr.  7,  9,  10.  G.)  (2)  V.Peti-* 
p.  628  sq.  Meier,  p.  547  sqq.  Platner,  T.  II.  p.  2o4.  (3)  V. 
Meier,  p.  319  sqq.  (4)  V.  Meier,  p.  326.  Platner,  T.  II.  p.  205. 
(5)  Meier,  p.  3i4.   Petit.  p.   63o. 

minimam  rem  furatus  esset ,  aut  4°«  in  balneis  portu- 
busque,  quod  10  drachmarum  summam  excedebat.  In 
his  praesertim  furtis,  si  fur  in  ipso  facto  deprehende- 
batur  ,  Apagogen  et  Ephegesin  instituebant  Athenien- 
ses  (i).  Poena,  quam  infligebant,  vulgo  erat  mors  (2). 
Levius  erat  quodcunque  furtum  interdiu  commissum, 
modo  ne  5o  drachmas  excederet,  nec  in  publicis  illis 
locis ,  de  quibus  modo  diximus ,  factum  esset.  Poena 
hujus  furti  erat  duplum ,  si  res  ablata  restitui  posset ; 
decuplio ,  si  non  posset ,  etiam  adversus  eos ,  quorum 
ope  et  consilio  factum  esset  furtum.  Poterant  etiatn 
fures ,  si  coram  Heliastis  res  agebatur  ,  per  5  dies  toti- 
demque  noctes  in  carcerem  duei  (3).  Si  haec  privata 
furti  actio  aestimatoria  dicitur ,  accipi  id  debet  de  re 
furto  amissa  ,  quam  aestiraabat  actor  ,  non  vero  de  poena, 
nam  haec  erat  certa  (4). 

»  Primo  XII.  Tabulis  sanctum  ,  ne  quis  unciario  foe- 
nore  amplius  exerceret."  Verba  sunt  Taciti  (5),  cujus 
historicam  hac  in  re  fidem  rejecit  Niebuhr  (6) ,  talem 
legem  in  XII.  tabulis  nondum  fuisse  contendens.  Sed 
merito  Taciti  auctorilatem,  quae  confirmari  etiam  videtur 
loco  Catonis  de  R.  R.  in  prooemio,  tuitus  est  Dirksen  (7). 

De  sensu  legis  plures  sunt  sententiae.  Alii  unciario 
foenore  designari  volunt  usuras ,  quibus  per  annum 
12  mensium  100  dantur  pro  centum  ;  alii ,  quibus 
12  dantur  pro  centum  (8). 

Hugo  d.  1.  illam  unciam,  i.  e.  duodecimam  partera,  ad 
ipsam  pecuniam  creditam  referendam  esse  putat,  ut  sic 
vel  sine  temporis  definitione,  vel  per  mensem ,  duode- 

(1)  De  quibus  V.  Meier,  p.  224  sqq.  (2)  V.  Petit.  p.  635. 
(3)  V.  Meier,  p.  356  sqq.  Petitus,  p.  634.  (4)  V.  Meier, 
p.  i85.  n.  46.  (5)  Annal.  L.  VI.  C.  16.  (6)  T.  II.  p.  43i. 
(7)  i.  1.  p.  594.  (8)  V.  Niebuhr  ;  T.  II.  p.  432.  Hugo,  Hist.  Jur. 
•d.  8.  p.  206. 

cima  pars  crediti  usurarum  nomine  solveretur.  At  vero 
sic  nomine  magis  quam  re  definitus  foret  usurarum  mo- 
dus,  aut  ioo  pro  centum  per  annum  12  mensium  sol- 
-venda  erant.  Itaque  verisimilior  videtur  sententia  Nie- 
buhrii  (1)  qui  duodecimam  partem  sortis  per  annum  et 
quidem  cyclicum  10  mensium  solvendam  fuisse  existi- 
mat ,  igitur  8|  pro  centum ,  secundum  annum  vero 
12  mensium  10  pro  centura. 

Utut  est ,  apud  Romanos  certe  definitus  erat  modus 
usurarum,  apud  Athenienses  vero  ex  lege  Solonis  legi- 
timae  erant ,  quantascunque  stipulatus  esset  creditor , 
usurae  (2). 

Qui  falsum  testimonium  dixerat  e  lege  XII.  Tab.  de 
Saxo  Tarpejo  dejiciebatur  ;  apud  Graecos  poena  erat  pe- 
cuniaria  ab  actore  aestimandaj  accedebat  saepe  per  ju- 
dicis  prostimesin  "Urtfiiz  (3). 

Judex,  qui  ob  causam  dicendam  pecuniam  accepisset, 
Romae  capite  puniebatur.  Alhenis  yp«(£j}  Supm  erat 
t*/xjjt&$.  Poena  igitur  hujus  criminis  legibus  definita 
non  erat  (4)«  Latius  autem  patet  iJla  <ypa<pYj  Suptuv  quam 
fr.  3  in  Tab.  IX. ,  cum  praeter  judices  arbitrosque  alias 
etiam  publicas  personas  spectet  (5). 

Et  haec  sunt ,  quae  in  XII.  Tabulis  occurrunt  diversa 
et  contraria  saepius  legibus  Graecis.  Plura  autem  sunt 
in  his ,  quae ,  licet  de  iis  nihil  expresse  cautum  in 
XII.  Tabulis  inveniamus ,  procul  dubio  tamen  a  jure 
Romano  prorsus  diversa  fuerunt.  Exempla  sint  mulie- 
res  enixMp<H>  *■  e*  <luae  fratrem  non  habent  (6).  Ejus- 
modi  mulierem  ,    si    a  patre  testamento  desponsata  nou 

(1)  T.  II.  p.  436  in  f.  sqq.  (2)  V.  Petit.  p.  4g8.  Meier, 
p.  5o3  in  f.  sqq.  (5)  V.  Meier,  p.  58o  sqq.  (4)  Meier,  p.  35i  sqq. 
Platner,  T.  II.  p.  i55  sqq.  praesertim  p.  i65  in  f.  Cf.  Petitus, 
p.  426  sqq.  (5)  V.  script.  laud.  (6)  V.  Petitus,  p.  535# 
Meier,  p.  468. 

«sset,  proxirnus  cognatus  sibi  uxorem  expetere  poterat, 
quo  casu  simul  ipsam  hereditatem  izixX^pu  relictam  ac- 
quirebat  («).  Si  vero  contra  IjrfoAijpos  iUa  pauperis  erat 
(6yff<rx) ,  proximus  cognatus  eam  uxorem  ducere  cogeba- 
tur,  nisi  mailet  ei  dotem  dare  secundum  suas  faculta- 
tes  (2).  Si  mulier  ixixXypos  alius  jam  erat  uxor,  proxi- 
mus  cognatus  eam  vindicare  poterat,  quo  casu  priorem 
maritum  relinquere ,  et  in  hujus  matrimonium  transire 
debebat  (3).  Ejusmodi  foeminae  eum  proximis  mariti 
cognatis  concumbere  licebat,  si  ipse  maritus  ^j)  2vvctro$ 
%  vXviffid^stv  (4)-  J,1S  nuptiarum  universe  maxime  di- 
versum  fuisse  videtur.  Formas  enim  matrimonii  con- 
trahendi  per  confarreationem ,  (quae  a  Romulo  in- 
venta  (5),  per  XII.  Tabulas  abrogata  non  est,  quia 
etiam  diu  post  in  usu  erat)  et  per  usum  jus  Graecum 
ignorasse  videtur.  Licebat  sororem  consanguineam  in 
matrimonio  habere  (6)  caet.  —  Ignota  etiam  est  XII. 
Tabulis  distinctio  actionum  in  aestimatorias  et  non 
aeslimatorias ,  quae  late  per  universum  jus  Atticum  do- 
minatur  (7). 

In  jure  publico  etiam,  in  constitutione  reip.  nihil 
cum  Solone  commune  habuisse  vidcntur  Decemviri  , 
cum  antiquam  procul  dubio  formam  servaverint. 

Praeterea  jam  ubique  cultioris  populi  indicia  occur- 
runt  in  legibus  Solonis,  dum  XII.  Tabularum  leges  sunt 
populi  longe  minus  culti.  Sic  illud  jam  multo  melius 
perspexerunt  Graeci ,  quam  Romani,  deiicla  licet  privata 
universam  tamen  remp.  spectare.     Hinc  ex  illis  delictis 

(1)  V.  Meier,  p.  46g.  Platner,  T.  II.  p.  253  syy.  Cf.  Petitus, 
p.  53g.  (2)  V.  Petitus  ,  p.  55i  sqq.  Meier,  1.  c.  Platner,  1.  c. 
p.  252.  sq.  (3)  Meier  ,  p.  470.  Platner  ,  d.  1.  p.  259.  Cf.  Pe- 
titus,  p.  54i.  (4)  V.  Petitus.,  p.  5^  (5)  V.  Dion.  Hal. 
L.  II.  C.  25.  (6)  V.  Petitus,  p.  557.  (7)  V.  de  illis  Meie» 
p.  171  sqq,  Platner,  T.  I.  p.  191. 

praeter  actionem  privatam  saepius  etiam  pubiica  dabatur, 
ut  ex.  gr.  in  injuriis  realibus  ,  in  quibus-  non  tantura 
privata  actio  etixiciq  datur,  sed  etiam  publica  v$piu$.  Ex 
furtis  etiam  datur  actio  publica  et  privata  xAojr>5$«  Hinc 
etiam  multae  ex  dehctis  solvendae,  non  ut  Romae,  solis 
laesis  cedebant ;  saepius  partem  laesus ,  partem  resp. 
auferebat.  Sic  propter  injuriam  verbalem  in  publicis 
quibusdam  locis  illatam  laedens  quinque  drachmis  mul- 
tabatur,  quarum  tres  accipiebat  laesus,  duae  ad  aera- 
rium  redibant  (i).  —  Quae  ex  actione  fiictiuv  ,  strictiori 
tamen  sensu  accepta  (2) ,  ita  ut  fere  respondeat  Roma- 
nae  actioni  de  vi  bonorum  raptorum ,  solvenda  erat 
multa  ,  pro  altera  parte  dimidia  laeso  ,  proj  altera  reip. 
cedebat  (3).  Saepius  etiam  multae,  quae  solius  erat 
actoris  ,  per  judicis  prostimes  in  alia  publica  poena  acce- 
debat ,  ut  in  furtis  levioribus  poena  carceris  (4). 

Huc  etiam  pcrtinet  observatio,  saepius  jam  a  Solone 
ea  sancita  esse  ,  quae  deinde  mutato  jure  XII.  Tab.  in 
jus  Roraanum  sunt  introducta.  Sic  actio  ci.lx.ixs  aestima- 
toria  erat ,  quam  deinde  etiam  Praetor  Romae  ex  Edicto 
dedit ,  abrogata  poena  XXV.  assium  ,  quam  XII  Tabulae 
constituerant  (5). 

Ex  jure  XII.  Tab.  patrifam.  testamento  unicuique 
bona  sua  dare  legare  licebat.  Solon  idem  permisit , 
modo  nte  adessent  liberi  masculi  (6).  Sic  etiam  jure 
Romano  recentiore  obtinuit,  ut  liberos  praeterire ,  aut 
pro  lubitu  exheredare  non  liceret  (*]). 

(1)  V.  Petitus,  p.  64i.  (2)  V.  Nota  1  ad  Petitum,  p.  633, 
et  Meier  ,  p.  545.  Sc.  fiiuibM  actio  etiam  contra  eum  dabatur  , 
qui  virginem  aut  puerum  liberum  stuprandi  causa  rapuerat.  (3)  V.  Pe- 
titus,  p.'  633.  Meier.  ,  p.  546.  (4)  De  prostimemate  V.  Meier, 
p.  182  et  725.  Platner,  I.  p.  202  sq,  (5)  V.  Gellius  N.  A. 
L.  XX.  C;  1.  (6)  V.  Petitus  p.  578.  (7)  Y.  pr.  I.  de  exhered. 
lib.  et  pr.  J.  de  inoff,  testam. 

Servi  apud  Romanos  rerum  loco  erant ;  nulla  habebant 
jura  ,  et  demum  ab  Augusti  indc  temporibus  Ilomae 
quaedam  iis  concessa  videntur,  quae  Athenis  jam  ex 
legibus  Solonis  habuerant  (i). 

Et  haec  sufficiant  de  discrimine  legum  Romanarum 
et  Atticarum.  Longe  quidem  abest  ,  ut  argumentum 
exhaustum  sit ,  sed  pro  nostro  instituto  plura  notare 
opus  non  videtur. 

§  4*      Observationes  de  legibus  tum  Doricarum 
tum  aliarum   Graecarum  civitatum. 

Praecipuum  Decemviralium  legum  fontem  veteres  om- 
nes  leges  Solonis  fuisse  tradunt.  Sunt  tamen  etiam, 
qui ,  ut  supra  G.  i.  §  i.  vidimus ,  ex  Lycurgi  et  Grae- 
carum  in  Italia  civitatum  institutis ,  quasdam  legcs  de- 
sumtas  fuisse  tradant.  Quare  appendicis  loco  quaedam 
huic  capiti  de  illorum  scriptorum  sententia  subjicienda 
videntur. 

De  Lycurgi  legibus  breviter  agere  possumus ;  nam  si 
totum  illarum  legum  catalogum ,  qualis  exhibetur  a 
Nicolao  Cragio  ,  perlegimus  ,  vix  unam  et  alteram  in- 
veniemus,  quae  cum  legibus  XII.  Tabularum  conveniat. 
In  funerariis  vero  legibus  quaedam  cavit  Lycurgus  de 
sumtu  et  luxu  removendo ,  quae  non  dissimilia  sunt 
iis ,  quae  ea  de  re  statuerunt  Decemviri ;  certo  argu- 
mento,  illam  similitudinem  hac  in  causa  legum  Roma- 
narum  cum  legibus  Atticis  minimejustam  nobis  causam 
praebere ,  cur  illas  ex  his  petitas  esse  dicamus ,  cum 
videamus,  etiam  apud  Lacedaemonios ,  populum  caete- 
roquin  severum  et  sobrium,  et  qui  suas  leges  procul 
dubio  ab  Atheniensibus  non  accepit ,  in  re  funeraria  le- 
gibus  sumtuariis  opus  fuisse.  Quare ,  cum  simile  quid 
etiam   in   legibus  Charondae  occurrat  (2),    statuere  non, 

(1)  V.  InfraC  III.  $1.  (2)  V.  Heyne,  Opusc.  Acad,  Tom.U,  p.ioj. 

dubitamus ,  minus  cultorum ,  atque  igitur  superstitioso- 
rum  populorum  esse  proprium ,  ut  modum  in  hono- 
ribus  defunclis  praestandis  excedant,  quod  necessario 
sapiens  legislator  legibus  coercendum  putabit,  ut  ita 
sua  hac  in  causa  nec  a  Lycurgo  ,  nec  a  Solone  acce- 
perint   Decemviri  (i). 

Legem  etiam,  qua  agnatus  proximus  ad  tutelam  vo- 
catur ,  procul  dubio  Decemviri  a  Lycurgo  non  accepe- 
runt ,  quippe  quae  nititur  Romanorum  opinione,  bona 
esse  familiae ,  unde  proximus  heres  pro  pupillo  ea  ad- 
rninistranda  suscipiebat(2). 

In  decem  autem  mensibus  gigni  hominem  ,  natura 
Decemviros  ,  non    Lycurgus  docuerat  (3)* 

In  antiquiore  reip.  Romanae  constitutione  plura  ad- 
esse  ,  quae  cum  Lycurgi  institutis  conveniunt,  veteres 
jam  observaverunt(4).  Kobis  autem  de  origine  XII  Ta- 
bularum  agentibus  minus  ad  rem  videbatur,  accuratius 
illam  similitudinem  persequi,  cum  ad  illa  maxime  in- 
stituta  Romana  pertineat,  quae.  jam  ante  XII  Tabulas 
Romae  viguerunt  (5). 

Gibbon  (6)  et  Niebtjhr  (7)  a  Graecis  in  Italia  urbibus 
plurima  mutuatos  esse  Decemviros  putant,  nam  ait 
Gibbon,  cum  populis  illis  semper  commercium  aliquod 
Romanis  intercessit,  et  sic  verisimile  est ,  legatos  illos 
Romanos  plures  leges  inde   domum  asportasse.  —    Haec 

(1)  V.  Nic.  Cragius  ,  de  Rep.  Laced.  L.  III.  C.  1.  Tab.  I. 
Inst.  VIII.,  et  IX,  apud  Gronovium  ,  io  T/ies.  Graec.  Ant.  T.  V. 
p.  25g6.  sq.  (2)  V.  von  Lohr.  d.LCf.  otto  ,  d.praef.f.6.  (5)  V. 
Gellius  N.  A.  L.  III.  C.  16.  Coll.  §  2  supra,  et  Bonamico  ,  d. 
1.  P-  75  SW-  (4)  V.  Polyb.  L.  VI.  C.  45  fqq.  Coll.  Cic.  de  rep. 
L.  II.  C.  23,  ibique  Maii  n.  4.  (5)  Late  de  ea  similitudine  agit 
cons.  Leli£vre  ,  d.  1.  p.  67-83 ,  eamque  explicat  ex  Etrujr.a  Ro- 
mac  origine.  Etruscos  autem  ex  codem  ac  Dores  (e  quibus  etiam 
fuerunt  Spartani)  stemmate,  e  populis  nempe  Asiae  borealis,  ortos 
esse  dicit.  (6)  d.  1.  p.  5.  (7)  <*.  1.  T.  II.  p.  68. 

omnia  vera  esse  possunt;  et  omnino  verisimilius  est, 
Romanos,  si  leges  ab  exteris  populis  sibi  recipere  "vo- 
luissent ,  potius  Graecas  in  Italia  urbes ,  quam  multo 
remotiores  populos  adituros  fuisse.  At  legibus  peregrinis 
Romanis  opus  non  erat.  Non  novas ,  sed  certas  leges  vo- 
lebant  Plebeji,  non  de  iniquitate  querebantur  juris  con* 
sueludenarii ,  quo  utebantur  ,  sed  de  eo  ,  quod  illud 
ipsis  prorsus  ignotum  erat.  Quapropter  eorum  etiam 
sententiatn  rejicimus,  qui  motus  in  rep.  Romana  ortos 
non  nisi  legibus  ab  aliis  populis  petitis  sedari  potuisse 
exislimant  (i). 

Si  autetn  Zaleuci  Locrorum  legumlatoris  leges,  quae 
nostram  aetatem  tulerunt  (2) ,  cum  Romanis  legibus 
conferas ,  nihil  fere  invenias ,  quod  Gibboni  senten- 
tiam  confirmet.  Unam  tantum  ex  Polybio  (3)  novimus 
legem ,  quae  idem  fere  statuit  ac  lex  Romana  in  Tab. 
VI.  fr.  7  Goth.  ,  sc.  ut  pendente  lite  possessio  rei  sit 
ejus,  qui  illam  possederat,  cum  in  jus  ea  adduceretur. 
At  hanc  legem  ex  vetere  jure  in  XII  Tabulas  transla- 
tam  fuisse  efficere  possis  e  Pomponio  (4).  Scilicet  ibi 
sermo  est  de  lege ,  qua  cautum  ;  ut  possessio  ei  addice- 
retur,  qui  liberali  causa  aliquem  manu  asserebat  (quam  e 
vetere  jure  desumserant  Decemviri),  quae  lex  exceptionem 
continebat  a  regula  ,  possessionem  pendente  lite  manere 
ejus,  qui  initio  litis  possederat.  Si  igitur  exceplio  ante 
XI F  Tabulis  adfuit,  necessario  etiam  regula  adfuit  (5). 

Quod  ad  Charondam    attinet,    in    hujus    etiam    legi- 

f  1)  V.  Otto  ,  d.  praef.  p.  4  in  f.  (2)  Bentlejus  ,  Resp.  ad 
C.  Boylium  de  epp.  Phalaridis ,  ed.  Lennep.  p.  185  sqq. ,  com- 
mentitias  esse  contendit,  quas  nobis  Zaleuci  legum  nomine  scrva- 
verunt  Diod.  Sic.  ct  Stobaeus  ,  contra  quem  post  Wakburton'  , 
divine  legation  of  Moses ,  disputavit  Heyne  ,  Opusc.  Acad.  T. 
II,  p.  62  sqq.  (5)  L.  XII.  C.  7.  (4)  V.  fr.  2.  §  24.  D.  de  O.  I. 
(5)  Add.  Otto  d.  1.  p.  7. 

legibus ,  quatenus  ad  nostram  aetatem  pervenerunt ,  vix 
aliquid  occurrit ,  quod  simile  dici  possit  legibus  De- 
cemviralibus.  Si  qua  enim  inter  tutelam  legitimam 
agnatorum  Piomanam  et  Charondae  de  eodem  argumento 
legem  intercedit  similitudo  ,  institutum  tamen  iilud  ex 
hujus  legibus  procul  dubio  petitum  non  fuit,  cum,  ut 
supra  vidimus  (hoc  ipso  §) ,  peculiari  quadam  Romano- 
rum  opinione  niteretur.  Praeterea  licet  maxime  ad  bona 
tuenda  Romae  tutela  legitirna  erat  comparata,  expresse 
tamen  (ut  a  Gharonda  factum  legimus)  a  personae  pu- 
pilli  tutela  insidiarum  metu  non  erat  remotus  tutor  le- 
gitimus  (1). 

Nec  in  aliarum  etiam  Magnae  Graeciae  civitatum  le- 
gibus  aliquid  occurrit,  cur  Decemviros  sua  inde  petiisse 
dicas  (2). 

$  5.      Conclusio  hujus   capitis. 

Duas  praesertim  observationes  hic  attendi  velim  ,  i°. 
fieri  non  posse ,  ut  in  omnibus ,  quae  modo  alicujus 
sunt  ponderis,  plane  diflferant  leges  Romanae  a  Grae- 
cis,  si  illae  ex  his  sunt  petitae,  cum  similitudo  tan- 
tum  in  levioribus  quibusdarnxxrasistat,  nunquam  autem 
integrum  caput  e  legibus  Graecis  desumtum  dici  possit. 
2°.  illam  similitudinem  vel  propterea  nullius  ferme  in 
hac  quaestione  dijudicanda  momenti  esse ,  quia  saepius 
eas  ipsas  leges,  quae  Atticis  sunt  similes ,  ex  jure  an- 
tiquo  Romano  desumtas  esse  scimus.  Huc  pertinent  tu- 
tela  mulierum  in  Tab.  V  j  lis  vindiciarum  in  Tab.  Vf . 
fr.  6  D.  (fr.  8  G.) ;  leges  sacratae  in  Tab.  IX.  fr.  1  et 
2  (4  G.) ,  et  lex  ,  qua  vetatur  ,  ne  quis  in  urbe  sepelia- 
tur  aut  humetur,  in  Tab.  X.  fr.  1. 

Paragraphum  autem  illum  ,  qui  de  similitudine  legum 
Romanarum  et  Atticarum  agit,  plures  paginas  implere, 

(1)  Cf.  idcm  d.  1.     (2)  De  iis  egit  Heyne  Opusc,  dcad.T.  II. 

non  inde  existit ,  quia  tam  late  dominatur  illa  simili-- 
tudo  ,  sed  quia  interpretes  per  plura  saecula  semper 
studuerunt  eam  reperire,  etiam  ubi  nullaaderat;  quo- 
rum  errores  continuo  erant  notandi.  Yide  ,  quae  dixi- 
mus,  de  in  jus  vocatione  (Tab.  I.  fr.  i) ;  de  testium  de- 
nunciatione  (Tab.  II.  fr.  3);  de  cura  furiosorum  (Tab. 
V.  fr.  7  D.  fr.  8  G.) ;  de  finibus  regundis  (Tab.  VII. 
2  D.  VIII.  3  G.);  de  talione  (Tab.  VIII.  2  D.  VII.  9  G.) 

Quae  autem  hic  et  illic  inter  Romanas  et  Graecas 
leges  aranitas  reperitur,  maximam  partem,  inde  exstitisse 
videtur,  quod  non  facile  aliter  statuere  potuerunt  De-< 
cemviri.  Leges  enim  naturaliter  in  quibusdam  rebus 
apud  omnes  populos  idem  statuere  debent.  Exempla 
sint  lex  :  Rem  ubi  pacunt ,  orato  (T.  I.  fr.  6  D.  fr.  7 
G.)  ;  lex :  Sol  occasus  suprema  tempestas  esto  (T.  I.  fr. 
9  D.  10  G.) ;  lex  ,  qua  differebatur  judicium  ,  si  pro- 
pter  justam  causam  judex ,  arbiterve,  reusve  adesse  non 
poterat  (Tab.  II.  fr.  2).  Huc  etiam  referri  potest  lex 
le  fure  nocturno  impune  occidendo  (T.  VIII.  fr.  12 
D.  II.  4  G«)  et  de  libera  potestate  sociis  concessa  ,  quam 
yelint  sibi  pactionem  ferendi ,  modo  ne  adversetur  le- 
;ibus  publicis  (T.  VIII.  fr.  27  D.  fr.  2.  G.j.  / 

Quaedam  praeterea  hac  in  causa  tribiii  possunt  com- 
nercio  Romanorum  cum  Graecis  in  Italia  coloniis  (1); 
le  quid  dicamus  de  conjunctione  Roraanorum  cum  Sa- 
)inis  sub  Romulo  t  aut  de  Numa  Sabino ,  cum  plerique 
ecentiores  Sabinos  Lacedaemoniorum  colonos  fuisse  ne- 
;ent  (2).      Nolim  etiam  cum  Bonamico  nimium  tribuere 

(1)  Jatn  Coriolani  tempore,  annonae  caritatc  Romam  vexante , 
ia»na  vis  frumenti  ex  Siciiia  advecta  est.  V.  Livius,  L.  II.  C.  54. 
1  Campania  quoque  coemtum  erat  frumentum  ,  quod  tamen  Romam 
ervehi  non  potuit.  V.  Livius,  1.  c.  Cf.  L.  II.  C.  52  ct  Gibbon, 
.  1.  p.  5  et  n.  i4  et  i5.  (2)  V.  Nieb.  T.  I.  p.  55  sqq.  In  ed. 
.  Tom.  I.  p.  89.  sqq.   Wachsmuth  d.  I.  p.  67.  sqq.  Rem  dijudi- 

Graecae  urbis  origini ,  cum  res  sit  controversa.  Ani- 
niadvertendum  tamen  ,  Terrassonii  argumentum  ,  quod 
adfert(i),  ut  probet ,  mores  Graecos ,  etsi  Graeca  fuerit 
Romae  origio  ,  nullam  in  indigenarum  Italorum ,  et 
igitur  deinde  in  Romanorum  instituta  vim  habere  po- 
tuisse ,  illud  argumentum ,  inquam,  esse  nihili.  Sc. 
verum  quidem  est,  advenas  non  prorsus  mutare  mores 
et  universe  indolem  indigenarum ;  attamen  indigenae 
plura  recipiuht  ab  advenis  ,  ita  ut  eorum  mores 
secum  invicem  confundantur ;  pars  autem  minus  culta 
«emper  plura  a  cultiore  recipiet,  et  sic  etiam  Graeci 
advenae  necessario  efficaciam  satis  magnam  habere  de- 
buissent  in  indigenas  Italos. 

care  nolumus.    (1)  d.  1.  p.  79.  sqq. 


Caput   Tertium. 

EXPLICANTUR  LEGES   XII    TABULARUM  EX  POPULI 
ROMANI   INGENIO   ET   MORIBUS. 


§  i .     De  ingenio  et  moribus  Romanorum  ,  eorumque 
vestigiis  in  lege  Decemvirali. 

Oi  Romanorum  historiam  legimus ,  studia  quaedam  de- 
prehendere  licet ,  quae  inde  ab  urbis  incunabulis  eorum 
propria  fuisse  dici  possunt.  Sic  inerat  Romanis  i°. 
acerrimus  justi  sensus. 

Fidei  templum  exstruxit  Numa  (i).  Fidem  datam 
Romani  summa  cum  religione  servaverunt ,  longeque 
hac  in  causa  Graecis  praestiterunt  (2). 

Et  adsunt  omnino  in  XII  Tabulis ,  e  quibus  prae- 
clare  illud  Romanorum  ingenium  emicat.  Insigne  est 
innocentiae  et  probitatis  veterum  Romanorum  argumen- 
tum ,  quod  tutelam  expresse  iis  detulerint ,  qui  mortui 
pupilli  heredes  essent  futuri.  Minus  se  confidere  posse 
civium  suorum  integritate  putavit  Charondas,  qui  bo- 
norum  curam  agnatis  ,  personae  pupilli  tutelam  cogna- 
tis  detulit.  —  Hinc  etiam  explicandae  poenae  multo 
graviores ,  quam  apud  Graecos,    deserti  et  falsi  testimo- 

(1)  V.  Dion.  Hal.  L.  II.  C.  75.  (2)  V.  Polyb.  L.  VI.  C.  56. 
Livius,  L.  III.  C.  20.  Cic.  pro  Flacco  C.  4 ,  Tusc.  quaest.  L. 
l.  C.  1.  Add.  Cons.  A.  Z.  Haklo  in  disp.  de  obligatione  nomi- 
num ,  quam  in  Athenaeo  Amstel.  publicc  tuitus  est  d.  V.  Dec,  a. 
cioiocccxxv.  p.  2.  16. 

nii,  poena  capitalis  in  judicem  constituta,  qui  ob  rem 
judicandam  pecuniam  acceperat.  Hinc  sacer  erat  pa- 
tronus ,  qui  clienti  fraudem  fecerat. 

2°.  Summum  dominandi  studium  ,  tum  in  rep.,  tum 
in  exteros  in  omnibus  Romanorum  rebus  gestis  pellucet 
Sic  lites  Patricios  inter  et  plebejos  inde  maxitne  exstite- 
runt,  quod  uterque  ordo  ad  summum  imperiumtenderet, 
nec  alter  alteri  cedere  vellet.  Hinc  etiam  factum  est , 
ut  continuis  cum  exteris  populis  bellis  occupati  fuerint 
Romani.  Pluribus  hoc  probare  opus  non  est.  Confe- 
rendus  tamen  Virgilitjs  (i)  ,  qui-illud  dominandi  stu- 
dium  Romanorum  versibus  hisce  quasi  consecravit : 

Excudent  alii  spirantia  mollius  aera; 

Credo  equidem  ;  vivos   ducent  de  marmore  voltus  ; 

Orabunt  causas  melius  ,  coeliquc  meatus 

Describent  radio  ,  et  surgentia  sidera  dicent: 

Tu   regere  imperio  populos ,  Romane  ,  mementc  ; 

Hae  tibi  erunt  artes ,  pacisque  imponere  morem, 

Parcere  subjectis,  et  debcllare  superbos. 

Hujus  6tudii  vestigia  complura  in  XII  Tabulis  ad- 
sunt.  Paterfam. ,  tanquam  summus  imperans  ,  in  domo 
sua  de  vita  et  nece  liberorum  statuebat;  poterat  eos  ven- 
dere,  imo  trina  venditione  opus  erat ,  antequam  filius 
plene  liber  a  patre  fieret.  INullis  limitibus  circumscri- 
pta  erat  domini  in  servos  potestas.  Licet  enim  expressae 
de  hoc  jure  leges  in  nostris  XII  Tabulis  non  adsint, 
negari  tamen  nequit,  hoc  olim  ita  se  habuisse ,  cum 
sero  ,  et,  ut  videtur,  sub  primis  demum  Imperatoribus 
quaedam  servis  concessa  fuerint ,  quibus  se  adversus  ni- 
miam  dominorum  severitatem  tuerentur  (2).  Caete- 
rum  ,  uti  omnia  juris  capita ,  quae -hoc  locv  memora- 
vimus  ,  plane  differunt  a  legibus  Atticis,    sic  etiam  dc— 

(1)  Aen.  L.  VIII.  v.  848.  (2)  V.  Hein.  Ant.  Rom.  ad  Inst. 
L.   I,  T.  8.  §   2  sqq. 

minorum  in  servos  potestas  jure  Attico  multo  arctiori- 
bus  erat  circumscripta  limitibus,  quam  jure  Romano 
antiquo  (i). 

Ipsa  etiam  verba  saepius  bellicosum  Romanorum  in- 
genium  declarant ,  ut  in  Tabula  III.  Triginta  dies 
justi  sunto  (2) ;  et  in  lite  vindiciarum :  si  qui  in  jure 
manum  conserunt ;  dictio  manifeste  translata  a  re  mili- 
tari.  In  Jure  Romano  recentiore  hinc  explicanda  pri- 
vilegia  militibus  concessa. 

Cum  bellicoso  Romanorum  ingenio  plures  cognatae 
erant  tum  virtutes  tum  vitia.  In  illis  praesertim  me- 
morandum  libertatis  studium ,  in  his  contemtus  jurium 
aliorum  populorum.  Romani  enim  ,  qui  continue  aliis 
populis  bellum  inferebant,  et  ab  aliis  bello  petebantur  , 
jure  victoriae  res  hostium  occupaverunt ,  sanctitatem 
dominii  nihil  curantes.  Hinc  hasta  praeponebatur  in 
centumviralibus  judiciis ,  in  signum  justi  dominii.  Ro- 
mani  enim  maxime  sua  esse  credebant,  quae  ex  hosti- 
bus  ccpissent  (3).  Hinc  Justiniani  etiam  temporibus  res 
hostiles  rebus  nullius  annumerabantur ,  et  occupanti 
cedebant  (4). 

Favoris  libertatis  vestigium  adest  in  lege,  qua  cautum, 
ut  vindicia  secundum  libertatem  darentur.  (T.  VI.  fr. 
6  D.  fr.  8  G.)  Imo,  missis  aliis,  propterea  tantum,  quod 
hanc  legem  violaverat ,  accusat  Virginius  Appium 
Claudium  Decemvirum  apud  Livium  ,  L.  III.  C.  56.  — 
Hinc  etiam  explicandum,  cur  in  sacramento,  licet  de 
preliosissimo  homine  ageretur  tantum  L  asses  deponendi 
essent  (5).     Forsitan  huc  etiam  pertineat  lex  ,  qua  ser- 

(1)  V.  Meier,  p.  4o3  sqq.  Coll.  Petito  ,  p.  a58  sqq.  (2)  V. 
Cujac.  Obs.  L.  III.  C.  3g  ;  Marcilius  ,  ad  leges  XII  Tab.  C. 
18.  (T.  IV.  Thesauri  Ottonis.)  (3)  V.  Gajus  ,  C.  IV.  §  16. 
(4)  V.  Argum.  §  17. 1.  de  Rer.  divis.  fr.  5  §  7  ,  fr.  5i.  §  1.  D.  de  acq. 
rer.  dom.  (4i.  i).Cf.  Gajus,  C.  II.  §  69.     (5)  V.  Gajus,  C.  IV.  §  i4. 

vus  ,  ea  conditione  manumissus ,  si  pecuniae  quandam 
summam  heredi  dederit,  liber  fieri  jubetur ,  si  ab  he- 
rede  abalienatus  ,  novo  domino  pecuniam  illam  solvis- 
set  (Tab.  VII.  fr.  12.  D.  VI.  3.  G.). 

Crudelem  Romanorum  in  debitores  acerbitatem,  quae 
tot  in  Urbe  turbis  locum  dedit ,  quis  non  statim  ag- 
noscat  in  legibus  de  jure  creditorum  agentibus,  quae 
Tab.  III.  continentur  ?  Exinde  explicanda  haec  cru- 
delitas  ,  quod  Romani  erant  homines  parci  (1). 

Graves  etiam  "viri  fuerunt  Romani ,  cujus  rei  unum 
tantum  argumenlum  afferam ,  usum  sc.  vocis  levis , 
quae  olim  idem  significabat ,  quod  recentiore  sermone 
vilis  (2).  Luculentum  illius  gravitatis  indicium  esl  in 
T.  VIII.  fr.  1.  D.  (VII.  8  G.)  ,  secundum  quam  legem 
morte  punitur  ,  qui  in  alterum  publice  in-ectus  esset. 
Rejicimus  igitur  eorum  sententiam,  qui  hac  lege  aristo- 
cratiae  ,  quae  Romae  obtinebat,  indicium  contineri  pu- 
tawt,  cum  in  Democratia  famosos  libellos  conscribendi 
licentia  nullis  legibus  restricta  esse  soleat ,  quia  popu- 
lus  illa  licentia  delectatur  (3).  Ut  haec  sententia  stare 
possit,  probandum  foret,  Romanum  etiam  populum  vel 
potius  plebem  illi  licentiae  favisse  ;  quod  equidem  non 
credam  propter  grave  et  serium  Romanorum  inge- 
nium  (4). 

(1)  V.  Polyb.  L.  XXXII.  C.  12.  Cici  de  off.  L,  II.  C.  i5,  ubi 
illud  Romanoruin  proverbium :  Largitio  Jundum  non  habet.  Cf. 
idem  Epp.  ad  Fam.  L.  VII.  Ep.  16  et  Horatius,  Art.  Poet. 
v.  3i3  sqq. :  »  Grajis  ingenium,  Grajis  dedit  ore  rotundo  Musa 
loqui ,  praeter  laudera  nullius  avaris.  Romani  pueri  longis  rationi- 
bus  assem  Discunt  in  partes  centum  diducere  caet."  (2)  V.  Gel- 
iium,  N.  A.  L.  VII.  C.  11.  et  caetera  argumenta  apud  V.  Cl.  Hol- 
tium,  de  Jur.  ,  auct.  et  dign.  Ictorum  ,  Amstel.  1822  ,  p.  25  sqq. 
(3)  V.  Encyclop.  Method.  in  douze  tables.  (4)  Cf.  ad.  h.  §  Hu- 
go  ,  Rom,  Rechtsgeschickte,  ed.  8.  p.  45.  sqq,  Nieb.  Rom.  Ge- 
schichte ,  Ed.  I,  Toia.  1.  p.   io-i5.  Warnkonig  ,  Inst.  Jur.  Rom. 

$  i.      De  vitae  ratione  et  cullu  Romanorum  e 
XII  Tabulis  cognoscendis* 

Vitae  ratio  minus  cultorum  populorum  tribus  fere 
gradibus  dislingui  solet.  Initio  sunt  venatores ,  deinde 
pastoritiam  vitam  agunt ,  et  denique  ad  agriculturam 
accedunt.  Venatores  unquam  fuisse  Romanos  non  novi- 
mus.  Pastoritiae  vero  vitae  quaedam  adsunt  vestigia,ut 
vocabula  peculium  (quod  tamen  in  XII  Tabulis  non 
occurrit)  ,  pecunia  (T.  V.  fr.  3  D.  V.  19.  G,),  et  actio  de 
pauperie  quadrupedum  (T.  VIII.  fr.  6  D.  VI[.  5  G.).  Tem- 
pore  autem  Duodecim  Tabularum  jam  diu  ad  agricultu- 
ram  accesserant  Romani ,  cujus  rei  complura  vestigia  in 
ipsis  Tabulis  adsunt.  Hinc  factum  est,  ut  peculiari  loco 
ageretur  de  arboribus  caesis  (1).  Hinc  tot  leges  (in 
Tabula  VIII  D.  T.  VII  G.)  de  delictis ,  quae  agricultu- 
ram  spectant ,  et  tam  severae  in  illa  statutae  poenae. 
Hinc  denique  (in  Tab.  VII  D.  T.  VIII  G.)  satis  accurate 
jam  constituta  jura  praediorem  rusticorum ,  cum  de  ser- 
vitutibus  praediorum  urbanorum  nulla  in  XII  Tab. 
accurrat  mentio  ,  si  unum  fortasse  excipias  fr.  1  d.  Tab., 
quo  definitur  spatium  inter  vicinas  aedes  relinquendum , 
nisi   ne  hoc  quidem  ad  Servitutes  pertineat. 

Prorsus  incultos  fuisse  Romanos  XII  Tabularum  tem- 
pore  sine  dubio  verum.  non  est.  Quominus  hoc  statua- 
mus ,  vetant  plura  regum  Roraanorum  sapientissima 
instituta,  in  quibus  praesertim  memoranda  Servii  Tullii 
comitia  centuriata  et  census  ;  vetant  cloacae  a  Tarquinio 
Prisco  ductae,  et  fundamenta  templi  Jovis  in  Capitolio 
ab  eodem  jam  jactae,  quibus  deinde  ipsum  templum 
inaedificavit  Tarquinius  Superbus ;  vetant  etiam  ipsae 
sapientissimae    leges  XII    Tabularum.     Posteriori  tamen 

priv.   Introd.    §  38  sqq.  et  omnino  Holtius  d.  1.     (1)  V.  Plinius 
H.  N.  L.  XVII.  C.  1. 

argumento  nimium  non  est  tribuendum;  illae  enim  leges 
nihil  fere  continent,  nisi  mores  antiquos  scripto  a  Decem- 
viris  consignatos.  Contra  vero  non  nimis  magnifice  de  Ro- 
manis  hujus  aetatis  statuendum;  quominus  dotes  sibi  in- 
sitas  excolerent,  prohibuit  bellicosum  eorum  ingenium , 
quod  eos  diu  a  philosophiae  studio  arcuit,  cui  bellis 
continuis  occupati  operam  dare  non  potuerunt.  Idem 
omnino  de  aetate,  de  qua  jam  agimus ,  verum  est.  Vel 
sola  bella  a  Tarquiniis  in  Romanos  excitata,  hos  mag- 
nopere  vexaverint  necesse  est ,  missa  quaestione,  an 
revera  penitus  a  Porsenna  devicti  fuerint  (i). 

Itaque  in  mera  barbarie  illo  tempore  non  versati  esse 
videntur  Romani.  Attamen  longeabest,  ut  ad  altiorem 
quendam  cultus  gradum  pervenerint ;  cujus  rei  per  to- 
tas  XII  Tab.  vestigia  deprehendere  licet.  Hinc,  ut 
exempla  afferamus ,  in  jus  vocatio  per  vim  facta; 
jus  creditorum  in  debitores  ,  qui  solvendo  non  sunt; 
frugum  excantatio  et  mali  carminis  incantatio  (si  ita 
dicere  licet)  (2) ;  poena  furis  manifesti  multo  gravi- 
or ,  quam  furis  nec  manifesti ,  cujus  rei  causa  non  adeo 
in  furis  manifesti  majore  audacia  posita  videtur,  sed  in 
majore  furis  nec  manifesti  dexteritate ,  cui  honorem 
quendam  tribuere  solent  populi  minus  culti ;  mirum  in 
eum ,    qui  parentem    necasset ,    supplicium  (3) ,  ut  alia 

(1)  Quod  post  Beaufortium  aliosque  summa  cum  veritatis  specie 
contendunt  Niebuhr,  Tom.  I.  p.  35 1.  sq.  (Ed.  2.  T.  I.  p.  570.  sgq.) 
et  Wachsmuth  ,  p.  256.  ob  Tacitum  maxime  Hist.  L.  III.  C. 
72.  »  Sedem  Jovis  O.  M.  —  quam  non  Porsenna  dedita  urbe ,  ner 
d  que  Galli  capta ,  temerare  potuissent"  et  Plinium  H.  N.  L.  XXXIV. 
C  3g.  n  In  foedere  ,  quod  expulsis  regibus  populo  Romano  dedit 
B  Porsenna ,  nominatim  comprehensum  invenimus  ,  ne  ferro  nisi  in 
d  agriculturam  uterentur."  (a)  Utraque  vetabat  magicorum  carmi- 
num  usum  (3)  Tab.  VII.  fr.  16.  G.  ;  quod  fr.  immerito  rejecit 
Dirksen  ,  d.  1.  p.  453  sqq.  V.  Viri  Cl.  den  Tex  ,  censura  d.  1.  p. 
116.  sqq.    Poena  culei  in  parricidas  constiluta  planc  erat  Romana , 


75 

complura  mittamus ,  quae  singulatim  enumerare  longius 
foret ,  cum  totae  XU  Tabulae  illam  Romanorum  con- 
ditionem  indicent. 

§  3.     De  reip»  conditione ,    ejusque  in  XII  Ta~ 
bulas   efficacia. 

Egregium  est  Livii  de  conditione  Romanorum  post 
ejectos  reges  judicium:  «Libertatis  originem  inde  magis, 
quia  annuum  imperium  consulare  factum  est ,  quam 
quod  deminutum  quidquam  sit  e  regia  potestate ,  nume- 
res.  Omnia  jura  ,  omnia  insignia  primi  Consules  tenue- 
runt  (i)."  Hi  Consules  ,  cum  e  patriciis  crearentur, 
non  libera  resp.,  sed  aristocratica  potius  regiminis  forma 
Romae  obtinebat ,  quam  deinde  Valerii  Publicolae  leges 
et  maxime  Tribunorum  plebis  institutio  jam  paullo  tem- 
peraverunt.  Sed  nihilominus  summa  rerum  erat  penes 
patricios.  Ex.  iis  solis  etiamnunc  Consules  creabantur ; 
patricii  soli  in  urbe  jus  et  sciebant  et  dicebant ,  unde 
judicia  ab  eorum  libidine  pendebant  ,  ita  ut  illis  tem- 
poribus ,  quae  partium  studiis  plena  erant,  periculosum 
esset  plebejo  homini  vel  in  jusstissima  causa  cum  pa- 
tricio  in  jure  congredi.  Huic  incommodo  ut  occurreret, 
legem  suam  de  certis  et  publice  notis ,  itaque  non  de 
novis  legibus  scribendis  promulgavit  Terentillus.  Sic 
explicanda  apud  Dion.  L.  X.  C.  i.,  laovofiicc;  L.  X.  C. 
55.  Ci7rsp  twv  'i<rm\  Apud  Liv.  L.  III.  C.  34»  se  —  sum- 
mis  infimisque  Jura  aequasse ,  et  C.  56  aequandarum 
legum  causa,  quibus  tantum  significatur  ,  omnibus  sine 
personarum  respectu  jus  suum  tributum  iri  (2).  Licet 
autem  per  se  verum  sit ,    magis    ad  scribendas  antiquas 

jam  a  Tarquinio  Sup.  usurpata.  (Dion.  H.  L.  IV.  C.  62.)  Solon 
nullara  poenam  statuerat.  V.  Cic.  pro  Roscio  Am.  C.  25.  (i)V. 
Liv.  L.  K.  C.  1.  Cf.  Cic  de  Rep.  L.  II.  C.  32.  (2)  Cf.  Hugo, 
Hist,  Jur,  Ed.  8.  p.  66.  n.  2. 

leges,  quam  ad  ferendas  novas  creatos  esse  Decemviros, 

vereor  tamen  ut  id  efficiatur  ex  illo :  »Quinqueviri  legibus 

scribendis ,"  apud  Livium  ,  L.  III.  C.  9. ;  »legum  scri- 

bendarum,"     Ibidem,     G.    32.;    «Decemviri,    qui   leges 

scriberent,"    apud    Ciceronem  de  Republ.  L.  II.  C.  36., 

ut  contendit  Cons.  Lelievre  d.  Comm.  p.  125,  qui  ver- 

Lis  nimis  inhaerere  videatur.     Nam  praeterquam  ,  quod 

Livius  saepius  de  Decemviris  tanquam  de   legislatoribus 

dicat    (V.    L.    III.    C.  3i.    »legum    latores,"  et  C.  33. 

»ad    condenda  nova  jura.';),    ipse  etiam  latini  sermonis 

usus    illi    explicationi    non    favet.     V.    Cic.  pro  Roscio 

Amer.  C.  25.,  de  Solone :"  quileges,  quibus  hodie  quo- 

que    utuntur    (Athenae),    scripserit."     Legem   Terentil- 

lam    autem    non    nisi    coacti    probaverunt    Patricii  (1). 

Hinc    etiam    pellucet    in  universa  hac  historia  Patricio- 

rum  consilium  ,  rem  ad  suam  voluntatem  peragendi  (2)5 

unde  faCtum  est ,  ut  hi  soli  leges  conscripserint. 

Inquirendum  jam,  quam  vim  necessario  in  leges  XII 
Tabularum  habere  debuerit ,  quod  Patricii  infensi  ple- 
bejis,  et  inviti  iis  leges  dantes,  soli  has  leges  conscrip- 
serint.  Juris,  privati  confectio  sine  ullo  alterius  or- 
dinis  damno  tuto  alteri  mandari  potuit.  Neutri  hujus 
juris  iniquitas  proderat,  cum  aequaliter  uterque  eo  ob- 
strictus  esset  (3).  Itaque  universe  in  jure  privato  indi- 
cia  infensi  patrum  in  plebem  animi  adesse  non  possunt, 
nisi  quatenus  peculiaris  quaedam  patriciorum  et  plebejo- 
rum  adfuit  ejusmodi  conditio  ,  ut  se  clam  et  tacentes 
beneficiis  quibusdam  adficere  potuerint  patricii.  Sic ,  ut 
exemplum  addam  ,  ditiores  in  rep.  erant  patricii,  unde 
hi  fere  soli  erant  creditores ,  plebeji  debitores.  Itaque 
patricii,  universe  creditoribus  majora,  imo  nimia  jura 
concedentes,  sibi  maxime  consulebant  (4).     Attamen  ne 

(1)  Cf.   Niebuhr,    T.   II.  p.  5i.  Vico,  d.  1.  p.  i55.      (2)  Cf. 
Niebuhr,   d.    1.    p.  67.      (5)  Y.  Idem  d.  1.  p.  109.       (4)    Forte 

hac  quidem  in  causa  iniquius  de  patriciis  judicium  fe- 
rendum  est ;  mos  ille  nectendorum  debitorum  jam  ante 
Decemviros  Romae  obtinuit ,  unde  nihil  novi  in  suum 
commodum  excogitasse  dici  possunt  (i);  nisi  quis  acu- 
tius  eos  propterea  reprehendere  velit,  quod  nectendo- 
rum  debitorum  morem  a  Servio  Tullio  abrogatum  (2) 
(cujus  de  contractibus  leges  a  Tarquinio  Sup.  antiqua- 
tas  revocaverunt  primi  Consules  (3))  in  Tabulas  suas 
receperunt.  In  judicio  de  Decemviris  hac  in  causa 
probe  attendendum  est ,  leges  illas,  quae  vetabant  debi- 
tores  necti  ,  ipsorum  tempore  rursum  in  desuetudinem 
abiisse.  Commemorantur  enim  debitores  nexi  etiam  post 
primorum  Consulum  tempora  (4).  Praeterea  Decemviri 
primummodum  usurarum  definiverunt,  cum  antea  foenus 
ex  locupletium  lihidine  agitaretur  (5);  quod  certe  non 
fecissent,  si  jura  creditorum  in  suum  commodum  quovis 
modo  augere  voluissent.  Unciarium  enim  foenus ,  quale- 
cumque  demum  fuerit ,  plebi ,  id  est  dehitoribus  favit, 
quod  apparet  ex  Livio  (6),  qui,  cum'100  fere  annos 
post  XII  tahulas  conditas  rogatio  perferretur  de  unciario 
foenore,  quod  jam  exoleverat,  haec  ait:  »Haud  aeque 
laeta  Patribus  insequenti  anno ,  C.  Marcio  et  Cn. 
Manlio  ConsuJibus,  de  unciario  foenore  a  M.  Duillio, 
L.  Maenio  tribunis  plebis ,  rogatio  est  perlata ;  et  plebs 
aliquanto  eam  cupidius  scivit  accepitque." 

In  jure    publico    vero,    in  definiendis  patriciorum  et 

unus  ct  alter  plebejus  in  creditoribus  fuit  (quod  vult  Nieb.  T.  I. 
p.  4oi.  sqq.  T.  I.  p.  599.  Ed.  II.)  Hoc  tamen  nostram  sententiam 
non  infirmat.  Nam  fere  omnes  creditores  patricios  fuisse  tota  illo- 
rum  temporum  historia  docet.  (1)  Cf.  Nieb.  T.  I.  p.  4oo.  (Ed. 
II.  p.  597.  sqq.)  (2)  V;  Diok,  L.  IV.  C.  9,  n,  ^3.  (5)  V. 
Dion.  L.  IV.  C.  43  et  L.  V.  C.  2,  (4)  V.  ex.  gr.  Livius,  L.  II. 
C.  24  et  27.  (5)  V.  Tacitus,  Ann.  L.  VI.  C.  16.  (6)  L.  VII. 
C.  16. 

plebejorum  juribus  ,  majorc  cum  iniquitate  versatos  esse 
Decemviros  exspectes.  Verum  si  attendimus ,  quomodo 
in  hisce  eorum  potestas  restricta  fuerit ,  cum  sacratas 
leges  abrogare  non  liceret  (i),  mirum  non  videbitur , 
leges  ,  quae  nobis  de  jure  publico  supersunt ,  esse  aequis- 
simas.  Sic  leges  de  privilegiis  non  irrogandis ,  et  ne 
de  capite  civis  nisi  maximo  comitiatu  ferrelur ,  quae 
populi  ]ibertatem  quam  maxiine  tuebantur,  ambae  erant 
leges  sacratae  (2).  Leges  etiam  de  provocationibus ,  se- 
cundum  quas  ab  omni  judicio  poenaque  provocari  Jice- 
bat ,  quae  ia  XII  Tabulas  translatae  erant  (3) ,  leges 
sacratae  fuisse  videntur ,  quod  probatur  etiam  poenae 
gencre  in  eum  constituto  ,  qui  illas  violasset  (4).  Ex 
iis  una  fuit  lex  memorata,  ne  de  capile  eivis  ,  caet.  (5). 
Caeterum  provocationes  ipsis  etiam  patriciis  proderant. 
Exemplum  in  ipso  Appio  Claudio  vide  apud  Livium  ,  L. 
III.  C.  56.  Praeterea,  ut  patriciis  consulerent ,  minime 
opus  erat  Decemviris  ut  nova  et  iniqua  conderent  jura. 
Antiqua  enim  reip.  institutio,  quam  procul  dubio  serva- 
verunt  Decemviri ,  cum  ne  plebeji  quidem  illo  tempore 
eam  mutari  voluisse  videntur  ,  satis  superque  Optimati- 
bus  favebat.  Patricios  tamen  legislatores  mibi  depre- 
hendere  videor  in  lege ,  qua  capitalis  poena  in  eum 
constituitur,  qui  coetus  nocturnos  in  urbe  fecisset  (T. 
VIII.  fr.  26.  D.  T.  IX.  fr.  6.  G.).  Metuebant  sibi  ab 
illis  nocturnis  plebis  coetibus  (6)  ;  unde  primum  XII 
Tabulis  sunt  prohibiti  (7),  quod  quidem  in  suum  com- 

(1)  V.  Liv.  L.  III.  C.  32.  (2)  V.  Cic.  pro  domo  C.  lj.pro  Sextio  C. 
5o.  (3)  V.  Cic.  de  Rep.  L.  II.  C.  3i.  (4)  Y.  Dion.  Hal.  L.  V.  C  70. 
d.  1.  'rov  S£  irapa  ravrcc  r)  7rois7v  e7rt%£ipovvra  VYixom 
rsQvavai.  Add.  Cic.  pro  Balbo  C.  i4.  Qf»  Ernesti,  Clavi  Cic. 
in  Indice  legum  V.  Leges  sacralae.  (5)  V.  Dion.  Hal.  L. 
V.  C.  70.  (6)  Ut  patet  ex  Livio,  L,  II.  C.  28.  (7)  V,  Porcius 
Latro,  Declam,  in  Catil.  C.   19. 

modum,  minime   tamen  inique  caveruut  patricii ,  si  mo- 
do  nimis  acrem  excipias  poenam. 

Itaque  pauca  vel  potius  nulla  in  XII  Tab.  adsunt 
litium  patricios  inter  et  plebem  vestigia,  si  legcs,  quas 
scripserunt  Decemviri,  spectes.  In  iis  vero,  quae  omi- 
serunt ,  animum  et  consilium  patriciorum  statim  agno- 
scas.  Gertas  sibique  notas  leges  voluit  plebs ,  ne  am- 
plius  in  judiciis  a  libidine  patriciorum  penderet.  De- 
derunt  illas  leges  patricii,  easque  publice  proposuerunt ; 
sed  rationem,  qua  exsecutioni  mandandae  essent,  pror- 
sus  omiserunt;  et  sic  quam  legibus  scriptis  auctoritatem 
amiserant,  legis  actionibus  proditis(i)  et  formulis  com- 
positis  recuperare  sunt  conati.  In  utrisque  certis  et 
definitis  utendum  erat  verbis ,  quae  Plebs  nesciebat , 
unde  sine  patriciorum  auxilio  nemo  plebejus  actionem 
instituere  poterat  (2).  Callidum  omnino  consilium  et 
patriciis  illius  temporis  dignissimum  ! 

$.  4«      Quid   de  universa  quaestione  existi- 
mandum  sit. 

Itaque  sententia  nostra  de  quaestione  huc  redit :  Legatio 
omnino  Athenas  missa  esse  videtur.  Athenis  fortasse  leges 
fuerunt  descriptae.  Ipsae  vero  Leges  ,  quae  XII  Tabulis 
continentur ,  Atticae  non  sunt _,  nec  ab  Hermodoro  con- 
fectae.  Quin  ea,  quae  a  legibus  Atlicis  diversa  non 
sunt ,  legis  JDecemviralis  placita ,  optime  ex  Romanorum 
illius  aetatis  ingenio   et  moribus  explicari  possunt. 

Et  revera  legibus  peregrinis  Romanis  opus  non  erat. 
Sufficiebant  iis ,  qui  tanquam  leges  non  scriptae  apud 
eos  vigebant    mores    antiqui ,    et   leges   tum   regiae  tum 

(1)  Quod  una  et  altera  Iegis  actio  jam  ipsa  lege  XII.  Tab.  indi- 
cabatur ,  plebejis  non  multum  proderat.  Ignorabant  enim  formulas , 
quibus  quaeque  erat  instituenda,  V.  Gaius  ,  IV.  §  11  et  16. 
(2)  Add.  Gajus,  C.  IV.  §  5o. 

sacratae  ;  quarum  in  XII  tabulas  translatarum  exempla 
complura  notavimus.  Omnes  tamen  leges  regiae  in  XII 
tabulas  translatae  non  fuisse  videntur  (i). 

Utrum  patricii,  curn  reverterentur  legati  jam  totum 
legum  codicem  paratum  habuerint,  quae  eonjectura  est 
Bonamici  (2) ,  an  vero  eum  demum  confecerint  post 
legatos  reversos ,  equidem  dijudicare  nolim.  Argumen- 
tum  certe  ex  brevi  tempore  ,  quo  confectae  sunt  leges, 
petitum  non  multum  probare  videtur.  Unius  quidem 
anni  spatio  confectae  sunt ;  verum  si  earum  simplicita- 
tem  spectamus,  si  attendimus,  plerasque  nihil  continere 
nisi  jus  antiquum,  ita  ut  potius  leges  collegerint  De- 
cemviri ,  quam  novas  confecerint,  illud  tempus  omnino 
sufficere  debuit;  et  quod  tradit  Dionysius  (3),  novos 
decemviros  esse  creatos,  quia  aliquid  legibus  deesse  vi- 
debatur  propter  brevitatem  temporis ,  quo  erant  con- 
ditae  ,  illud  potius  tribuendum  est  machinationibus  De- 
cemvirorum  ,  qui  tales  rumores  vulgabant ,  ut  iterum 
crearentur  (4).  Obstare  Bonamici  conjecturae  videtur  , 
quod  vel  post  reversos  legatos  non  nisi  post  novas  tur- 
bas  patricii  leges  conscribi  curarent.  Utut  est,  ex  legi- 
bus  Graecis  XII  Tabulae  petitae  non  sunt. 

(1)  Argutn.  Livn ,  L.  VI.  C.  1.  Cf.  Wachsmuth,  d.  1.  p. 
56g.  in  f.  sq.  ibique  nota  79.  (2)  d.  1.  p.  5o.  Coll.  p.  29. 
(5)  L.  X.  C.  58.  v>ursX%q  yup  y\  vopoteaia  sQxtvsro,  uq  %,v  e% 
oMyov  avvrsk7(rcc  %povov?     (4)  V.  Livius,  L.  III,  C.  34. 


THESES. 


Xlectc  se  habet ,  quod  duce  Kantio  fere  proponitur,  summum 
Juris  principium :  Ne  ita  agas ,  ut  actio  tua  externam  aliorum  ii- 
bertatem  laedat. 

II. 

Jurc  Naturae  solo  pacto  non  transfertur  dominium ,  sed  insuper 
requiritur  rei  promissae  traditio, 

III. 

Juris  Naturalis  doctores  vulgo  juridicam  consentiendi  facultatem 
a  physica  distinguunt.  Mihi  vero  juridica  eadem  esse  videtur  ac 
physica  ,  cum  liberi  et  pupilli  tamdiu  tantum  in  parentum  et  tu- 
torum  potestate  degant ,  quamdiu  propter  judicii  infirmitatem  ipsi 
suas  res  curare  non  possunt. 

IV. 

Ex   principiis    juris    criminalis  philosophici  legi  civitatis   poenali 

non  subsunt  facta  extra  ejus  territorium  sive  a  civibus  ,  sive  a  pe- 
regrinis ,  sive  contra  civilatem  illam  aut  ejus  cives,  sive  contra 
peregrinos  commissa. 


Sunt ,  qui  negent  jus  puniendi  civitatis  e  pacto  tacito  oriri ,  quia 
illud  jus  per  se  necessarium  est  in  civitate ;  illud  autem ,  quod  per 
se  est  necessarium  ,  pacto  sive  expresso  sive  tacito  confirmari  opus 
non  est.  At  vero  haec  nihil  nisi  verborum  pugna  esse  videtur. 
Scilicet  homines  civitatem  inituri  agnoscunt  illam  juris  necessita- 
tem  ;  itaque,  si  illa  perspecta  nihilominus  in  civitatem  coeunt  , 
ipso  hoc  facto  videntur  consentire  in  omnia  ea ,  quae  necessaria 
sunt ,  ut  civitas  consistat. 

VI. 

In  Art.  7  Cod.  de  Ord.  Jud.  Crim.  vocabulum  crime  latius  est 
accipiendum ,  ita  ut  delicta  etiam  strictc  sic  dicta  comprehendat. 


VII. 


Si  quis  uni  credilori  omnia  bona  quae  habiturus  esset,  hypothecae 
onere  obligaverit ,  et  deinde  alteri  fundum  qucndam  ,  si  ejus  do- 
minium  acquisierit ;  mox  autem  fundi  dominium  ad  debitorem  pcr- 
vcnerit,  creditor  quocum  pactum  hypothecae  primum  est  initum , 
Jure  Romano  potior  non  est,  sed  concurrit   uterque.     Vid.  fr.  7. 

§   i.  D.  qui  potiores   in   pignore ,    20.  4,    ct  arg.  fr.  28.  D.  de 
jure  fisci  4g.  i4.     Nec  obstat  fr.  i4  D.   qui  potiores  in  pignore. 

VIII. 

Actiones ,  quibus  certa  pecunia  petitur  ,  sunt  stricli  juris ;  contra  , 
quibus  incerta  petitur,  bonae  fidei,  aut  saepe  etiam  arbitrariis 
actionibus  annumerandae  sunt.  Itaque  ex  stipulatione  etiam  bonae 
iidei  actio  oriri  potest. 

IX. 

Tutela  lcgitima  agnatorum  magis  in  tutorum  ,  quam  in  pupillo- 
rum  commodum  excogitata  esse  videtur.  Tutela  sc.  agnatis  tribu- 
ta  est ,  ut  qui  sperarent  successionem ,  iidem  tuerentur  bona ,  ne 
delapidarentur. 

X. 

Illud:  Uti  legassit  de  pecunia  tutelave  suae  rei ,  ita  jus 
esto  f  pertinet  ad  testamentum  per  aes  et  libram.  Yidentur  autem 
Decemviri  illa  lege  confirmassc  morem,  quo  jam  antea  uti  coepc- 
rant  Romani,  tum  quia  rarior  erat  opportunitas  testamenti  con- 
dendi  in  comitiis  calatis  ,  quae  bis  tantum  in  anno  hunc  in  fmem 
convocabantur ,  tum  etiam  quia  in  illis  comitiis  nimis  a  pontifice 
et  populo  pendebant.  Praeterea  illa  testandi  ratio  forteasse  vel  pro- 
pterea  minus  placuit,  quia  testatoris  voluntas  sic  puljjice  inno- 
tesceret. 

XI. 

Usufructuarius  dominum  nunquam  cogere  polest,  ut  rcm  usu- 
fructu  oneratam  reficiat.     Nec  obstat  Art.  6o5.  C.  C 

XII. 

Heres  beneficiarius ,  qui  facultate  ipsi  per  Art.  802  C.  C.  con- 
cessa  utitur  ,  et  bona  hereditatis  creditoribus  et  legatariis  cedit , 
heres  csse  non  desinit.  Itaque  in  ea  etiam  bona  succedit,  quae 
post  cessionem  ad  hereditatem  pertinere  deteguntur  ,  ita  ut  ea,  quae 
deducto  aere  alieno  supersunt,  optimo  jure  sibi  adquirat. 

XIII. 

Testamenrum  olographum ,  quod  nullum  continet  legatum  ,  sed 
unice  revocat  prius  testamentum ,   vim  suam  jure  hodierno  obtinet. 

xrv. 

Si  quatuor  sunt  rei  promittendi ,  et  creditor  primo  promisit ,  se 
contra  eum  in  solidum  non  esse  acturum ,  secundus  autem  solvendo 
esse  desiit ,  creditor  a  tertio  aut  quarto  tantum  petere  potest  duas 
quartas  partes  totius  debiti  et  insuper  duas  tertias  partes  portionis, 
quam  secundus ,  qui  solvendo  non  est ,  solvere  debuisset.  Itaque  si 
1200  floreni  debentur ,  creditor  a  tertio  aut  quarto  debitore  800 
tantum  florenos  ,  a  primo  5oo  consequitur;  100  ,  qui  de  toto  debi- 
to  reliqui  sunt,  florenorum  ipse  jacturam  feret.  Vid.  Art.  1210 
coll.  1215  C.  C. 

